
CE SĂ-ŢI SPUI CÂND VORBEŞTI CU TINE 
Charlene era foarte dură cu ea însăşi şi se critica 


adesea singură. 

Deşi nu-i trecuse niciodată pin minte să abuzeze 
verbal sau să critice aspru pe altcineva, considera că e 
perfect acceptabil să se comporte aşa cu propria persoană. 
Astfel, în vreme ce alţii aveau o părere bună despre ea şi 
păreau să o placă foarte mult, Charlene nu înţelegea de ce 
se simte nefericită în cea mai mare parte a timpului şi are 
un nivel redus al stimei de sine. 

Mai mult sau mai puţin, vorbim permanent cu noi 
înşine. 

Creierele noastre sunt mereu active şi o mare parte a 
activităţii lor se rezumă la a ne vorbi despre noi. Această 
„discuţie cu sinele” se desfăşoară silențios, desigur, în 
intimitatea minţii noastre. 

Întocmai ca afirmaţiile făcute de alţi oameni, 
afirmaţiile noastre interioare ne pot afecta semnificativ. 
Din păcate, numeroşi oameni îşi fac viaţa grea vorbindu-şi 
cu asprime şi răutate, poate din cauză că părinţii critici, 
profesorii sau alţii i-au făcut să creadă despre sine multe 
lucruri negative. Tu te numeri printre oamenii aceştia care 
se critică singuri? Discuţiile interioare, în cazul unui 
număr nefericit de mare de oameni, înseamnă a-şi spune 
ce nu e în regulă cu ei. Adesea, repetă afirmaţii de tipul 
„Sunt prost”, „Sunt egoist”, „Am zis o prostie”, „Mereu 
reuşesc să zic ce nu trebuie”, „Sunt un ratat absolut” şi 
alte fraze dăunătoare sieşi. 

lar lucrurile devin şi mai rele. Am avut parte de 
clienţi al căror principal mesaj pentru sine era „Eşti atât 
de idiot, un incompetent desăvârşit, care nu merită să fie 
fericit deloc”. 

Caracterul negativ al vorbirii cu sine însuşi conduce, 
de obicei, la anxietate şi depresie şi poate avea şi alte 
rezultate nefericite. Profeţiile care se auto-împlinesc sunt 
destul de des întâlnite: 

Începi să dai crezare propriei propagande şi aduci 
asupra ta lucrurile de care te temi (vezi „Profeţiile auto- 
împlinite şi ciclurile negativităţii” * şi „Mai multe despre 
profeţiile auto-împlinite” **). 


Din fericire, şi situaţia inversă e valabilă. Discuţiile 
pozitive cu sine vor tinde către atingerea rezultatelor 
dorite şi vor genera sentimente benefice. Atunci când se 
confruntă cu o situaţie dificilă, Harriet îşi spune „Nu am 
nicio şansă şi nu suport asta!”, în vreme ce Glenda îşi 
spune „Nu am niciun motiv să mă supăr. O 

Iau încet, pas cu pas, şi probabil că o să mă descurc”. 
Diferenţa de atitudine e evidentă. Glenda are şanse mult 
mai mari de a reuşi, graţie perspectivei sale pozitive. 

Te ajută dacă schimbi ce îţi spui? Cu siguranţă. 
Spune-ţi suficient de des că vei da greş şi aproape sigur o 
vei face. Spune-ţi suficient de des că vei reuşi şi îţi vei 
creşte semnificativ şansele de reuşită şi satisfacţie. 

Vorbeşte-ţi despre succesele anterioare, despre 
momentele în care te-ai descurcat foarte bine, despre 
momentele în care ai depăşit obstacole, despre momentele 
când te-ai simţit bine, la fel cum atunci te-ai simţit bine, o 
poţi face şi acum. La fel cum ai depăşit atunci greutăţile, le 
poţi depăşi şi acum. 

Probabil că, într-adevăr, cei mai mulţi oameni de 
succes au eşuat de mai multe ori decât alţii, doar pentru că 
au încercat mai multe lucruri. Abraham Lincoln a dat greş 
în afaceri de două ori şi a pierdut de şapte ori în alegerile 
în care candidase pentru diferite funcţii. 

Însă a continuat să creadă în sine şi în ceea ce îşi 
dorea să facă. 

Oamenii de succes... 

nu se concentrează asupra eşecurilor (nu are niciun 
rost) 

consideră greşelile experienţe din care învaţă să se 
dezvolte şi să înțeleagă nu îşi îngăduie să se 
învinovăţească singuri 

Nu uita, diferenţa dintre nesăbuit şi înţelept nu e că 
înțeleptul nu face greşeli. Mai degrabă este aceea că 
înțeleptul învaţă din greşelile sale, în loc să îşi spună că e 
prost că le-a făcut. Ce e important de reţinut: 

„Spune-ţi ţie ce ai vrea să îţi spună alţii”. 

2. PUTEREA IMAGINAŢIEI 


Bill şi Bob erau prieteni buni de mulţi ani şi se 
cunoscuseră pe vremea când amândoi erau proaspăt 
angajaţi la o mare corporație. Ambii au ajuns să fie 
interesaţi de golf şi jucau împreună regulat. De-a lungul 
anilor, Bob părea că e promovat mai des decât Bill, iar 
handicapul său în domeniul golfului părea şi el să se 
amelioreze mai rapid decât al lui 

Bill. Când Bill l-a întrebat pe Bob care e cauza 
succesului său, acesta i-a răspuns cu un singur cuvânt: 
„vizualizarea”. 

Nu toată lumea poate vedea cu ochii minţii scene şi 
evenimente cu claritatea fotografiilor, însă cu toţii avem 
capacitatea dea invoca imagini cu diverse grade de 
claritate. De exemplu, dacă eşti întrebat câte ferestre are 
casa ta, cu siguranţă vei putea vedea cu ochii minţii casă, 
pentru a le număra. 

Toată lumea a auzit de puterea gândirii pozitive, însă 
puterea vizualizării pozitive e şi mai mare. În cele mai 
multe dintre cazuri, înainte de a fi efectiv capabil să faci 
ceva, trebuie mai întâi să îţi imaginezi cum faci lucrul 
respectiv. 

Să spunem că vrei să îi ceri o mărire de salariu 
şefului. Poţi vizualiza cum îl abordezi şi îi ceri mai mulţi 
bani? Te poţi vedea realmente făcând asta? Dacă răspunsul 
tău e „nu”, dacă spui 

„Nu-mi pot imagina că fac asta”, e destul de clar că, 
probabil, vei evita întâlnirea în realitate - şi că, probabil, 
vei rămâne cu salariul actual. 

Pe de altă parte, dacă îţi poţi imagina scena aceasta, 
dacă te poţi vedea susţinânduc-ţi cazul cu calm, dar ferm, 
motivând de ce meriţi un salariu mai mare, probabil că vei 
acţiona. 

Numeroşi sportivi celebri îşi coregrafiază în minte 
imaginile, până să acţioneze. De exemplu, campionii la schi 
se imaginează negociind aproape fiecare centimetru de 
pârtie, campionii la tenis îşi imaginează cum execută 
lovituri de succes, iar balerinele şi gimnastele îşi exersează 
mişcările la fel de mult în minte şi la repetițiile reale. 


Ajungem astfel la ceva foarte simplu, dar extrem de 
eficient. 

Dacă vrei cu adevărat să reuşeşti în ceva, 
imaginează-ţi iar şi iar că faci acel lucru cu succes. 

Desigur, aici e vorba de vizualizarea succesului care 
ne stă în putere. Nu vei reuşi să faci imposibilul, oricât ai 
exersa vizualizarea. 

Una dintre metodele cele mai puternice se numeşte 
vizualizarea reuşitei. Imaginează-ţi că faci faţă unor 
evenimente dificile. 

Vizualizează-te gestionându-le, poate chinuindu-te 
sau luptând, dar, indiferent cum ar fi, reuşind - având 
succes. 

Exerciţiul acesta, făcut în mod repetat, poate creşte 
probabilitatea de a avea succes în realitate, în multe 
situaţii. Noi recomandăm, de fapt, reveria diurnă 
structurată. Încearcă şi vei vedea diferenţa. 

3. REPROGRAMAREA PROPRIEI MINŢI 

George fusese o persoană nefericită şi anxioasă în 
cea mai mare parte a vieţii sale adulte. In cele din urmă, 
după mulţi ani în care îl privise suferind în tăcere, sora sa 
mai mică, Jennie, îi sugerase să meargă la consiliere 
psihologică şi îi dezvăluise că şi ea fusese la terapie cu 
nişte ani în urmă, fiind ajutată mult. 

— De ce să mă mai chinuiesc? spusese George. Când 
ai mers la consiliere erai îndeajuns de tânără încât să ai de 
câştigat. Eu sunt prea bătrân şi obişnuit cu ale mele, nu 
poţi învăţa un câine bătrân giumbuşlucuri noi. 

Numeroşi oameni presupun că nu se pot face prea 
multe lucruri în privinţa minţii. Dacă ea îţi înfăţişează 
imagini deprimante sau se opreşte asupra unor gânduri 
descurajante, te simţi deprimat. 

Dacă mintea ta stăruie asupra unor nepotriviri sau 
greşeli, vei continua să te simţi lipsit de putere şi rău. 
Dacă îţi repetă că nu poţi face una sau nu ştii alta, 
presupui că aşa stau lucrurile. 

De fapt, ne putem modifica şi controla imaginile şi 
gândurile. 


Oamenii spun adesea „Aşa sunt eu”. Fals. Depinde 
doar cine e la conducere. Minţile fac ce sunt programate 
să facă. Probabil că, dacă ai fost desconsiderat în copilărie, 
mintea ta a înregistrat toate acele umiliri şi ţi le va recita 
cu fiecare ocazie. Dacă la un moment dat ai avut o 
experienţă neplăcută cu aritmetica, se poate ca mintea ta 
să fi hotărât să te ţină la distanţă de tot ce are de-a face cu 
cifrele. 

lată-te, aşadar, după zece, douăzeci, treizeci sau 
chiar mai mulţi ani spunându-ţi că nu poţi face matematică 
şi zădărnicind orice şansă. O mare parte din programarea 
negativă a minţii constă în astfel de limitări autoimpuse, 
care te împiedică să îţi atingi potenţialul. 

Nu trebuie să rămâi însă blocat în modul în care ţi-a 
fost programată mintea. 

Poţi deveni propriul programator şi poţi gestiona 
produsele propriei minţi. 

Diferitele metode de antrenare a minţii poartă 
denumiri variate: exerciţiu mental, vizualizare, imagerie 
dirijată, scenarii mentale,  autohipnoză, repetarea 
reprezentărilor pozitive. Noi preferăm noţiunea de 
antrenament mental, pentru că trebuie să îţi antrenezi 
mintea pentru a obţine ce îţi doreşti. 

lată una dintre cele mai puternice tehnici de 
antrenament mental. Cei mai mulţi dintre sportivii 
profesionişti fac asta în mod curent. lar şi iar, imaginează- 
ti că reuşeşti ceva care contează cu adevărat pentru tine. 
Imaginează-ţi iar şi iar, foarte veridic. 

Şansele cresc şi creşte şi probabilitatea de a ţi se 
întâmpla ţie şi pentru tine. 

O altă metodă puternică de reprogramare a minţii 
este să le vorbeşti gândurilor tale negative şi afirmațiilor 
pesimiste despre tine ca şi cum ar fi copii neascultători. 
Astfel, data viitoare când te critici, ca atunci când, de 
pildă, îţi spui, „Sunt prost!” sau „Sunt aşa slab!”, 
adresează-te imediat acestor afirmaţii - „Nu mai folosi 
cuvinte ca prost sau slab! 

Revino-ţi! „... şi vezi ce se întâmplă. S-ar putea să fii 


plăcut surprins. 

Recomandarea noastră e să citeşti acum segmentul 
următor, „Atingerea echilibrului mental”, şi să reciteşti „Ce 
să-ţi spui când vorbeşti cu tine”. 

4. ATINGEREA ECHILIBRULUI MENTAL 

Pe Molly, prietenii o descriau drept o personalitate 
negativă bine dezvoltată. „Se pricepe de minune să vadă 
partea negativă a lucrurilor, dar adesea se întâmplă să nu 
observe aspectele pozitive ale experienţelor sale”, spuneau 
ei. Unul dintre prietenii săi o numea chiar 

„Disproporţionată mental” şi se întreba dacă există 
vreo cale prin care 

Molly să ajungă la o perspectivă echilibrată. 

Simplificând oarecum excesiv lucrurile, se poate 
spune despre creier că se aseamănă cu un muşchi. In 
acelaşi fel în care muşchii cresc şi devin mai puternici prin 
utilizare şi exersare, creierul se dezvoltă şi el şi se schimbă 
prin intermediul utilizării sale şi al eforturilor mentale. 

Imaginează-ţi ce s-ar întâmpla dacă un halterofil ar 
exersa din greu şi mai mult cu braţul drept şi l-ar neglija 
pe cel stâng. In timp, braţul drept, exersat mai mult, ar 
deveni considerabil mai ferm, mai mare şi mai puternic 
decât cel stâng, exersat mai puţin. 

Odată ce a apărut dezechilibrul sau asimetria 
musculară, pentru a-şi corecta fizicul, halterofilul ar trebui 
să lucreze mult mai mult cu braţul stâng decât cu cel 
drept, altfel diferenţa nu s-ar elimina niciodată. Astfel, 
pentru fiecare repetare a exerciţiului cu braţul drept, 
stângul va trebui să facă două, trei sau chiar mai multe 
repetări pentru a-l ajunge din urmă într-un final. Pentru 
creier, exerciţiul înseamnă în esenţă gândirea, vizualizarea 
sau orice activităţi mentale care stimulează anumite părţi 
din creier şi le pun la treabă. Unele dovezi recente 
sugerează că anumite gânduri sunt guvernate de structuri 
cerebrale specifice şi că aceste structuri se dezvoltă şi se 
întăresc prin folosire. 

Dacă o persoană are adesea gânduri negative, care îi 
produc anxietate, sunt deprimante sau altfel de gânduri 


stresante, e probabil ca zonele care guvernează aceste 
acţiuni mentale să se întărească în urma folosirii lor, 
crescând astfel probabilitatea ca respectivele gânduri 
indezirabile să apară cu o mai mare forţă şi frecvenţă. La 
rândul lor, diferite regiuni ale creierului mijlocesc tipare 
de gândire pozitive şi neutre, iar aceste zone pot fi la 
rândul lor întărite prin folosire. 

Dacă tu crezi că ţi-ai pus prea mult la lucru „muşchii 
mentali”. 

negativi, poţi acționa în vederea obţinerii echilibrului 
psihic, întărindu-ţi regiunile mentale pozitive, la fel cum îţi 
poţi întări un muşchi prin folosirea sa şi prin repetare. 

pentru fiecare gând, imagine sau idee negativă pe 
care o ai, încearcă să antrenezi câteva alternative pozitive 
sau neutre. 

E bine să realizezi de fiecare dată când faci o 
afirmaţie cu caracter negativ sau ai gânduri negre şi să te 
concentrezi imediat asupra mai multor percepții optimiste 
şi vesele. 

In decursul timpului, acest exerciţiu mental te va 
ajuta să nivelezi terenul de joc şi te vei bucura de 
beneficiile unei gândiri echilibrate.  EXERSAREA 
CREIERULUI 

Molly, pe care am cunoscut-o în scena anterioară, nu 
ştie acest lucru, însă ar putea să folosească o serie de 
metode specifice pentru o echilibrare mai bună a 
percepțiilor sale. Când un prieten i-a sugerat câteva 
opţiuni, ea a răspuns: _ 

— Sunt satisfăcută de mine aşa cum sunt. În plus, e 
greu să te schimbi! Ce dacă sunt îngrijoraţi ceilalţi?! 

Molly are dreptate într-o privinţă: deseori e nevoie de 
un oarecare efort pentru a atinge echilibrul psihic, la fel 
cum e nevoie de exerciţiu fizic pentru a obţine şi păstra un 
corp sănătos. Numai că, aşa cum reiese din relatarea 
următoare, există metode directe şi uşor de pus în 
aplicare. 

Toată lumea ştie că sănătatea fizică are mult de 
câştigat de pe urma exerciţiilor. Dar cum rămâne cu 


sănătatea mentală? Ei bine, cercetările au arătat că 
sănătatea fizică şi sănătatea emoţională merg mână-n 
mână. Beneficiile cardiovasculare ale mişcării, de exemplu, 
pot contribui la amânarea schimbărilor degenerative la 
nivelul creierului. Dar să vorbim exact despre antrenarea 
creierului sau minţii. 

La fel ca în cazul funcţionării fizice corespunzătoare, 
esenţa puterii cerebrale este mişcarea. Exerciţiile 
regulate, antrenamentul mental fac mintea mai trează şi 
mai agilă, ţinând la distanţă procesul de îmbătrânire. 
Există chiar dovezi care sugerează că oamenii care îşi 
păstrează mintea activă până la o vârstă înaintată, prin 
stimularea şi provocarea abilităților intelectuale, 
înregistrează o incidenţă mai redusă a tulburărilor de 
memorie, inclusiv boala Alzheimer. 

De fiecare dată când înveţi ceva nou, chiar şi un 
singur cuvânt, calităţile terminaţiilor celulelor nervoase se 
transformă şi transmiterea impulsurilor nervoase este 
sporită. Ai auzit spunându-se că ne folosim doar o mică 
parte a potenţialului creierului de-a lungul vieţii. Chiar şi 
aşa, există dovezi clare că funcţia cerebrală este uluitor de 
maleabilă şi că avem capacităţi enorme de a învăţa lucruri 
noi. Este vorba de neuroplasticitate. 

Există aproape la fel de multe exerciţii pentru minte 
sau creier câte programe fizice sau de sporire a 
musculaturii. lată câteva activităţi des întâlnite: învăţarea 
de limbi străine, dezvoltarea vocabularului, jocuri mentale 
de orice tip, sculptură şi/sau pictură. Există chiar şi câteva 
modalităţi cotidiene informale de a-ţi antrena mintea. De 
exemplu, data viitoare când vei fi blocat în trafic sau la 
coadă la casă într-un supermarket, Studiază activ mediul, 
concentrându-te în mod voit asupra oamenilor, locurilor şi 
obiectelor aflate în raza ta vizuală. 

Intră într-o încăpere şi observă atent numărul de 
oameni, hainele pe care aceştia le poartă, amplasarea 
mobilei şi a altor obiecte. 

Scrie tot ce îţi aminteşti de la un eveniment la care 
iei parte. 


Jocurile - cum ar fi bridge, şah, dame, cuvinte 
încrucişate - îţi vor menţine creierul activ. 

Pentru a obţine cele mai bune rezultate, mişcă-ţi 
trupul respectiv, fă mişcare, întinde-ţi muşchii, plimbă-te - 
şi pune-ţi şi creierul la încercare. 

lată un ultim sfat. Activitatea monotonă sau 
repetitivă nu reprezintă un bun exerciţiu pentru creier sau 
minte. Caută varietatea şi stimularea. ÎNCETAREA 
OBICEIURILOR PROASTE 

Constance s-a trezit smulgându-şi iar părul. Făcuse 
asta cea mai mare parte a vieţii sale, însă, în ultimele luni, 
îşi dăduse seama că părul începuse să i se rărească. Ştia 
că trebuie să înceteze. Dar cum să renunţe la un obicei 
vechi de cincisprezece ani? Hugh îşi dorea să nu-şi mai 
roadă unghiile. 

— Obiceiul ăsta nesuferit parcă s-a lipit bine de mine! 
exclamase el. 

Din păcate, fusese la un terapeut care considera că e 
necesar să exploreze motivele inconştiente ale lui Hugh. 
Se dovedise a fi o pierdere de timp şi de bani. 

Mulţi oameni ajung să dezvolte obiceiuri simple, dar 
enervante, de care descoperă că e foarte greu să scape: 
roşul unghiilor, trasul de păr, ciupitul pielii, trosnitul 
degetelor şi o mulţime de alte comportamente deranjante. 

Indiferent de natura obiceiurilor, tehnica inversării 
obiceiului funcţionează de regulă foarte bine pentru a le 
opri. Constance şi 

Hugh ar fi putut beneficia de cele cinci componente 
ale inversării obiceiului. Iată-l pe primul: 

Recunoaşte că obiceiul este o nevoie puternică sau 
persistentă, care nu îşi are rădăcinile în probleme 
psihologice mai profunde. 

Sunt încă numeroşi practicieni în domeniul sănătăţii 
mentale care afirmă că există inevitabil o semnificaţie mai 
adâncă în spatele unor simple obiceiuri şi că sunt necesare 
descoperirea şi tratarea acestui proces subiacent pentru a 
îndepărta cu succes obiceiul respectiv. Dovezile recente 
arată că nu este adevărat. 


Al doilea pas este să-ţi o evidenţă precisă a nevoilor 
impetuoase şi să numeri de câte ori ai cedat de fapt în faţa 
acestora. 

S-a demonstrat că faptul în sine de a număra şi a ţine 
evidenţa are tendinţa de a oferi un sentiment de control 
asupra obiceiului. 

Al treilea element: 

Conştientizează lanţul de evenimente care conduc 
sau au ca rezultat comportamentul nedorit. 

De exemplu, ai putea descoperi că plictiseala, privitul 
la televizor, vorbitul la telefon, condusul maşinii şi 
desfăşurarea unor sarcini de rutină, care necesită puţină 
concentrare, declanşează obiceiul de care vrei să scapi. 

Următoarea componentă: 

Învață metode de relaxare ca modalitate de a 
combate nevoile stringente. 

Imediat ce conştientizezi nevoia de a ceda obiceiului, 
e o idee bună să te aşezi sau să te întinzi şi să începi să 
respiri uşor şi ritmic, eliberându-ţi în acest timp voluntar 
trupul de tensiune. 

Ultimul aspect al inversării obiceiului: 

Înlocuieşte comportamentul nedorit cu o reacţie 
incompatibilă cu acesta. 

De exemplu, spală-te pe dinţi în loc să mănânci un 
fursec, mângâie pisica în loc să îţi răsuceşti sau să-ţi 
smulgi părul, foloseşte-ţi mâinile - la grădinărit, desenat, 
scris la tastatură şi aşa mai departe - în loc să îţi rozi 
unghiile sau să îţi trosneşti degetele. 

Dacă vrei cu adevărat să scapi de un obicei, procesul 
acesta în cinci paşi uşori chiar funcţionează. 

FOLOSIREA UNUI TERMOMETRU EMOȚIONAL 

Lui Ronnie îi sărea repede ţandăra. Era 
hipersensibilă şi avea tendinţa de a reacţiona cu emoție 
exagerată în cele mai multe situaţii. 

O rudă apropiată spusese: 

— Cam tot ce are legătură cu Ronnie ajunge la 
unsprezece, pe o scară de până la zece. 

Uneori, o metodă înşelător de simplă le permite 


oamenilor exagerat de reactivi să reacționeze adecvat. 

Oamenii tind să exagereze situaţiile, ceea ce duce la 
nefericire, anxietate şi supărări emoţionale fără rost. 

Cum procedează cei mai mulţi dintre noi pentru a se 
perturba singuri? În principal, făcând din ţânţar armăsar. 
În loc să recunoaştem că un lucru e doar enervant, sau 
iritant, sau că generează frustrări şi să acţionăm în 
consecinţă, exagerăm incidentul sau evenimentul şi ne 
simţim îngrozitor. 

Ronnie constituie un exemplu tipic: când socrii ei au 
venit la cină, soacra i-a spus că rămăseseră cocoloaşe în 
cartofii pasaţi pentru piure. Chiar şi dacă doamna ar fi fost 
un critic cârcotaş, cu siguranţă situaţia ar fi trebuit în cel 
mai rău caz să o irite uşor pe Ronnie. În schimb, a făcut-o 
să se simtă îngrozitor de rănită şi de insultată. 

Îţi recomandăm să foloseşti un „termometru 
emoţional”, cu o scară de la zero la 100. 

Zero înseamnă că totul merge bine, nu există 
tensiune nepotrivită. 100 de unităţi sugerează ceva 
realmente letal sau catastrofic. 

Aşadar, câte puncte se acordă pentru remarca 
soacrei lui 

Ronnie? Cu siguranţă, nu mai mult de cinci, până la 
zece. Însă Ronnie părea că i-a acordat nouăzeci şi cinci! La 
fel, când fiul ei de 6 ani a fost pedepsit fiindcă înjurase în 
clasă, Ronnie a notat faptul cu cincizeci până la şaptezeci 
de unităţi. Dacă era unul dintre pacienţii noştri, am fi 
insistat să calibreze evenimentele, astfel încât să nu mai 
reacționeze exagerat. 

Procesul este unul destul de simplu, însă poate fi 
foarte eficient: 

Ori de câte ori eşti supărat, impune-ţi să îi atribui un 
număr logic pe scara termometrului emoţional. 

Întreabă-te dacă forţa a ceea ce simţi are valoarea 
zece, peste douăzeci sau treizeci, sau poate chiar şaizeci 
sau şaptezeci. 

Unul dintre clienţi ne-a spus: 

— De câte ori sunt nervos sau supărat, am învăţat să 


mă întreb dacă reacţionez sau reacţionez exagerat. Asta 
mă ajută să ajung la un număr raţional, care, la rândul său, 
îmi schimbă sentimentele pentru că, de obicei, numărul e 
mai mic decât crezusem! 

Problema ţine de etichetarea greşită. Faptul că 
numeşti ceva îngrozitor, groaznic sau teribil, când, de fapt, 
e doar supărător, te va face să reacţionezi exagerat. „Cum 
gândeşti, aşa te simţi”. 

Aşadar, data viitoare când te supără ceva, încearcă să 
obţii o valoare potrivită pe termometrul emoţional şi vezi 
dacă te simţi mai puţin supărat. 

8. O IMAGINE ÎNTĂRITOARE SPECIALĂ 

Leon avea o slujbă solicitantă şi adesea se simţea 
epuizat. S-a îngrijorat când medicul i-a spus că are 
tensiunea prea mare. A discutat despre situaţia sa cu un 
prieten apropiat, care i-a povestit despre o metodă de 
imagerie mentală de care aflase de la un psiholog. La 
început, procesul i se păruse ridicol lui Leon, dar se 
hotărâse să încerce. Rezultatele i s-au părut mai mult 
decât multumitoare. 

Oamenii care îşi pot folosi imaginaţia au o abilitate 
dată, care poate fi folosită în numeroase situaţii. 

O metodă deosebit de eficientă este să îţi creezi în 
minte o cameră a ta, o cameră foarte specială, exact cum 
ţi-o doreşti în ceea ce priveşte dimensiunile, dispunerea, 
amenajarea şi culorile. 

Această cameră va deveni apoi locul tău intim şi 
distinctiv, un sanctuar pe care îl poţi vizita ori de câte ori 
doreşti. Când ai nevoie de un refugiu, când ai nevoie de un 
loc în care să îţi reîncarci bateriile, să îţi lingi rănile, să te 
aduni, să te duci şi să te gândeşti, sau din orice alt motiv, 
te vei putea duce acolo. 

Procesul este unul simplu: fă-te cât poţi de 
confortabil, relaxează-te, închide ochii şi dă-i minţii voie să 
creeze, în felul său şi în ritmul său, imaginea unui loc 
foarte special. Poţi face ca locul să fie deosebit de sigur şi 
intim, o cameră numai a ta, necunoscută altora, aranjată 
aşa cum îţi doreşti. Cea mai bună parte: te poţi duce acolo 


oricând îţi doreşti. 

Nu te grăbi... Când ai în minte un astfel de loc, 
încearcă-l. 

Plimbă-te în imaginaţie de colo până colo... priveşte 
afară pe fereastră, dacă există una... Vezi cum se simte, 
cum miroase şi cum se aude... Vezi dacă ţi se potriveşte şi 
tine minte că puterea minţii tale efectiv nu are limite, 
schimbă ce îţi doreşti pentru a face ca locul tău special să 
fie exact cum ţi-l doreşti. 

În camera aceasta imaginară poţi fi tu însuţi pe 
deplin... Poţi intra în contact cu resursele tale interne... Îţi 
poţi conştientiza punctele tari şi sentimentele pozitive... 
Poţi hotări care ar fi cel mai bun lucru pentru tine... Poţi 
planifica schimbările pe care vrei să le faci... Poţi face 
orice vrei să faci la momentul respectiv. Vizitează-ţi 
deseori camera specială. 

Cu cât exersezi mai mult, cu atât mai repede şi mai 
uşor vei reuşi. Chiar şi vizitele scurte, de cinci-zece 
minute, pot fi extrem de liniştitoare sau energizante - cum 
doreşti. 

Când părăseşti camera, ar trebui să te simţi vioi, pe 
deplin funcţional, foarte proaspăt şi gata să îți vezi de 
treabă. 

S-a spus că „indiferent unde te-ai duce, eşti acolo”. 
Creându-ţi propriul sanctuar privat imaginar, indiferent 
unde te-ai afla fizic, vei avea un loc sigur din punct de 
vedere emoţional în care să te duci. 

9. FOLOSIREA TEHNICILOR PARADOXALE 

Clay era cu nervii întinşi la maximum. Soacra sa îi 
dădea sfaturi gratuite şi nedorite sub forma unor atacuri 
personale. Ajunsese la cuțite cu ea o dată sau de două ori, 
însă asta doar înrăutăţise lucrurile. 

— Ce să fac să scap de femeia asta? întrebase el. 

Când a aflat de tehnicile paradoxale, a reuşit în scurt 
timp să pună capăt atacurilor soacrei sale. 

Una dintre cele mai mari descoperiri din psihologie 
este faptul că poţi adesea să schimbi comportamente, 
gânduri sau sentimente în bine, încercând să le 


înrăutăţeşti. 

In locul reacţiilor negative la distrugere sau 
iraţionalitate 

(„Gata, ajunge! Nu ne place 
pozitive. („E 

minunat, ce-ar fi să continui?”). 

Ideea e ilustrată de cazul unei fetiţe de 5 ani care îşi 
sugea neîncetat degetul. Părinţii au reuşit să o scape de 
acest obiceistăruind să îşi sugă din ce în ce mai mult 
degetul şi insistând să nu şi-l scoată din gură. Doctorul 
Knight Dunlap a fost unul dintre primii psihologi care au 
raportat vindecarea unor indivizi de diverse obiceiuri 
indezirabile (cum ar fi roşul unghiilor, ticurile şi bâlbâiala) 
cerându-le în mod voit să le practice mai des. În argoul 
profesionist, se numeşte „exersare negativă”. 

De asemenea, celebrul doctor psihiatru Victor 
Frankla început să utilizeze o tehnică pe care a numit-o 
„intenţie paradoxală” (încercarea deliberată de a face un 
lucru pe care, de fapt, nu vrei să îl faci), care a ajutat 
oamenii să îşi controleze diferite probleme. 

lată un exemplu clinic. Liz, prietena lui Marty, îl 
întreba mereu „Mă iubeşti?” El o asigurase că da şi îi 
spusese de mai multe ori. Însă asta nu o împiedica să 
ceară adesea asigurări din partea lui, lucru care pe el îl 
supăra şi îl irita. În cele din urmă, într-o zi, când Liz l-a 
întrebat (a nu ştiu câta oară): 

— Mă iubeşti? 

Marty i-a răspuns: 

— Nu, te urăsc. Stau cu tine doar ca să te torturez. 

„Psihologia inversă”, folosită în mod adecvat, pune 
capăt jocurilor stupide şi testelor arbitrare pe care oamenii 
şi le fac reciproc. 

Unul dintre colegii noştri este un adevărat expert în 
folosirea paradoxurilor. Recent, la o petrecere, când a 
expus în mod public un punct de vedere nepopular, cineva 
s-a aplecat spre el şi i-a spus: 

— Chiar eşti un prost! 

În loc să se simtă ofensat, acesta i-a răspuns: 


n 
! 


), sunt oferite reacții 


— Ştiu. Sunt incredibil de prost. Nivelul meu de 
prostie nu se poate măsura. Ce să fac? 

Cel care îl insultase a rămas fără cuvinte şi toţi 
ceilalţi au început să râdă, părându-li-se amuzant. 

Care e diferenţa dintre „comunicări paradoxale” şi 
„sarcasm”? 

Sarcasmul reprezintă ostilitate deghizată în umor. Îşi 
propune să facă rău, fiind adesea amar şi caustic. 
Afirmațiile paradoxale sunt făcute adesea ca replică la 
remarcile sau comportamentele inutile ale cuiva, iar 
intenţia este aceea de a descâlci şi clarifica problema 
sporindu-i absurdităţile. Afirmațiile sarcastice sunt spuse 
direct; 

remarcile paradoxale sunt livrate cu umor. 

10. INTENSIFICAREA CELOR CINCI SIMŢURI 

Cineva îl descrisese pe Stan ca fiind „sus, în 
stratosferă”. Părea cufundat în probleme intelectuale 
abstracte, până la punctul în care excludea orice altceva. 
Recunoscuse că nu îi plăceau în mod deosebit mâncarea, 
sexul, muzica sau reuniunile sociale, separându-se de cele 
mai multe dintre bucuriile vieţii. 

Deşi Stan reprezintă un caz extrem, cu toţii putem 
aduce un plus de bucurie şi plăcere vieților noastre. Cum? 
Cultivându-ne simţurile! Prea mulţi dintre noi nu suntem în 
contact cu desfătările senzoriale, în mare parte pentru că 
lumea de azi este prea aglomerată cu informaţiile care ne 
bombardează vizual şi auditiv - un baraj de imagini, sunete 
şi alte impulsuri senzoriale, care sfârşesc prin a crea un 
soi de amorţeală. 

Cine are timp - sau îşi face timp - în zilele noastre să 
se relaxeze pe deplin şi să se bucure pe deplin de 
încântările unui apus superb sau ale unui cer înstelat, ale 
unei melodii tulburătoare, ale unui meniu epicurian, ale 
unui masaj tradiţional sau de mirosul îmbătător al unui 
buchet de flori? 

Cele mai multe dintre plăcerile noastre, cei mai mulţi 
dintre stimulii care fac viaţa să merite trăită derivă din 
cele cinci simţuri - ce vedem, auzim, atingem, mirosim şi 


gustăm. 

Cu cât îţi dezvolţi şi cultivi mai mult simţurile, cu atât 
mai mare e potenţialul de a te bucura de viaţă. E important 
că abordarea învăţării, de tip Albert Einstein, pune 
accentul pe folosirea şi integrarea tuturor simţurilor. 
Există date care indică faptul că activităţile care 
stimulează simţurile tind să extindă sau să îmbogăţească 
anumite celule nervoase din creier. 

Există o zicală care spune să îi faci ochiului pe plac. 
De fapt, mai mult de jumătate dintre receptorii senzoriali 
ai corpului sunt concentrați în ochi. 

Fă-ţi un scop din a gusta din desfătările naturii - 
cerul, copacii, florile, întinderile de apă sau orice altceva 
îţi place să priveşti. 

Încearcă să îţi ascuţi toate simţurile. 

Caută mirosurile plăcute - aroma plăcintei cu mere 
puse la copt, dacă asta îţi place, mirosul de flori proaspete, 
ierburi şi mirodenii, sau uleiuri aromatice, cum ar fi cele 
de lavandă, mentă, trandafir, vanilie, portocală etc. 

Ascultă muzica pe care o iubeşti. Melodiile potrivite 
pentru tine îţi pot relaxa nervii tensionaţi. 

Iti poţi activa simţul tactil urmând aceste etape 
simple: 

Îmbrăţişează-i pe cei dragi, fii atent la diferitele 
texturi, mângâie animalele prietenoase, fă cuiva masaj sau 
lasă pe cineva să îţi maseze spatele, scufundă-te într-o baie 
fierbinte, fă un duş relaxant. 

Şi nu mânca pe nerăsuflate. 

Fă-ţi realmente un scop din a gusta mâncarea. Există 
o gamă largă de beneficii fizice şi psihice care derivă din 
conectarea la simţurile tale şi din atenţia acordată lor. 

11. REZOLVAREA PROBLEMELOR 

Eric avea tendinţa să îşi plângă singur de milă. „Am 
atât de multe probleme, că nu ştiu cu ce sau de unde să 
încep”. De fapt, lista lui 

Eric de probleme nu era mai mare decât a celor mai 
mulţi oameni doar că el nu încercase să ia niciuna „de 
coarne”, aşa că simţea că îl copleşesc. Eric a fost învăţat o 


succesiune de cinci paşi pentru rezolvarea problemelor, a 
învăţat cum să se orienteze spre soluţii, iar lucrurile au 
început să se schimbe în bine. 

Problemele sunt inevitabile. Unele sunt simple sau 
directe, fiind uşor de rezolvat fără multă gândire sau 
planificare. Alte probleme sunt complexe sau au multe 
fațete şi nu permit soluţii imediate sau facile. 

E uimitor că, în ciuda educaţiei pe care o primesc cei 
mai mulţi dintre noi, puţini sunt cei care învaţă strategii 
eficiente de a rezolva problemele, mai ales atunci când 
vine vorba de aspecte comune ale problemelor sociale 
zilnice sau ale relaţiilor. 

Indiferent de natura sau complexitatea unei 
probleme, metoda de soluţionare raţională a problemelor 
în cinci paşi prezentată în cele ce urmează duce aproape 
de fiecare dată la soluţii fezabile. 

Primul pas pentru rezolvarea eficientă a problemelor 
este: 

definirea problemei cât se poate de specific şi de 
concret. 

„Ce mă deranjează, mai exact?” 

A doua etapă este generarea a cât de multe soluţii 
potenţiale e posibil, în termeni rezonabili. 

E foarte important de spus că etapa aceasta 
presupune generarea unei game largi şi a unei cantităţi 
mari de soluţii posibile, fără a le evalua valoarea sau 
utilitatea. Ideea e că, prin intermediul cantităţii, se va 
produce şi un anumit nivel de calitate. 

Aşadar, orice e bun în etapa aceasta - chiar şi ceea ce 
ar putea părea o soluţie ridicolă. 

Al treilea pas e evaluarea valorii şi utilității diferitelor 
soluţii. 

Acest lucru e posibil prin realizarea unei analize 
directe a argumentelor şi contraargumentelor pentru 
fiecare soluţie posibilă. 

Care sunt avantajele şi dezavantajele aferente 
fiecărei soluţii? 

Probabil că, la finalizarea etapei acesteia, una dintre 


soluţii va fi considerată drept cea mai bună din grup. 

Al patrulea pas este alegerea şi încercarea celei mai 
bune soluţii. 

Al cincilea pas este decizia asupra eficienţei soluţiei 
implementate. 

Dacă a funcţionat, gata cu problema! Dacă nu a 
reuşit să producă un rezultat acceptabil, revino la pasul 
trei şi implementează a doua cea mai bună soluţie dintre 
cele rămase. 

Dacă nici asta nu rezolvă problema, ar putea fi o idee 
bună să reiei pasul doi şi să generezi şi alte potenţiale 
soluţii. Dacă e necesar, reia integral procesul, redefinind 
problema iniţială. 

3512. MEDITAŢIA: PARTEA I 

Când a fost sfătuit să înveţe cum să folosească 
meditaţia pentru a-şi gestiona stresul, Irwin a luat ideea în 
râs. 

— Nu m-am simţit niciodată confortabil în poziţia 
lotusului, a glumit el. 

În plus, a insinuat răutăcios că trebuie să fii din India 
ca să ai beneficii de pe urma tehnicii. Mare păcat. 
Prejudecăţile lui Irwin l-au împiedicat să înveţe o metodă 
importantă, care a ajutat efectiv milioane de oameni. 

Meditaţia implică diferite tehnici de concentrare 
fizică şi mentală, care duc adesea la o reducere a tensiunii 
şi anxietăţii şi la o creştere a satisfacţiei şi a toleranţei la 
frustrare. Cele mai multe tehnici de meditaţie sunt foarte 
vechi şi asociate adesea cu filosofia orientală şi învăţăturile 
a diverşi guru indieni. 

Poate cea mai cunoscută dintre metodele de 
meditaţie este „meditaţia transcendentală”, sau MI, 
asociată de regulă cu gurul indian Maharishi Mahesh Yogi. 
Maharishi a început să predea tehnica de-a lungul şi de-a 
latul Indiei în anii 1950, lansând, în cele din urmă, 
mişcarea internaţională MT. 

La finalul anilor 1960 şi la începutul anilor 1970, 
mişcarea MT 

a proliferat în Statele Unite, numeroşi oameni 


înghesuindu-se la învățătorii MT să afle cum să „îşi 
elibereze potenţialul ascuns” prin intermediul metodei MT. 

Numeroşi adepţi ai MI au făcut afirmaţii mai 
degrabă exagerate despre meritele acesteia (sugerând că 
ar putea creşte nivelul coeficientului de inteligenţă, 
elimina nevoia de somn şi vindeca problemele psihice) şi 
au înconjurat-o inutil cu discreţie şi o mistică fascinantă. 
Dincolo de reclama nefondată, însă, rămâne valabil faptul 
că MT şi alte metode de meditaţie înrudite chiar au efecte 
reale de promovare a sănătăţii psihice şi fizice. 

Meditaţia pare a fi un proces natural, poate o „a 
patra stare de conştiinţă”, destul de diferită de starea de 
veghe, somn sauvisare. Meditaţia nu necesită niciun fel de 
control fizic sau mental, schimbări drastice în stilul de 
viaţă sau sistemul de credinţă şi nici nu presupune hipnoză 
sau sugestie. 

În esenţă, metodele de meditaţie produc o stare 
hipometabolică, pe durata căreia activitatea sistemului 
nervos autonom este redusă. Astfel, ritmul cardiac se 
reduce, tensiunea scade şi respiraţia devine mai eficientă, 
fapt care, la rândul său, produce o serie de efecte 
psihologice pozitive, cum ar fi un nivel redus de îngrijorare 
şi anxietate şi o creştere a stării de bine emoţional. 

13. MEDITAŢIA: PARTEA A II-A 

Terry a intrat în birou, s-a recomandat secretarei şi s- 
a aşezat în aşteptarea întâlnirii cu şeful. În timp ce 
aştepta, a închis ochii pentru scurt timp şi a folosit metoda 
de meditaţie rapidă pe care o învățase. 

Chiar şi după mai puţin de jumătate de minut s-a 
simţit calm şi bine pregătit pentru şedinţă. 

Aşadar, cum se meditează? lată, în esenţă, cum se 
face. 

Primul pas: 

Găseşte o poziţie confortabilă şi relaxantă. 

Poate fi stând în picioare, rezemat sau întins, atâta 
timp cât poziţia e comodă pentru tine. 

Apoi respiră profund şi regulat. 

În loc să îţi umfli pieptul, lasă-ţi abdomenul să se 


ridice când inspiri şi să coboare când expiri. Lasă aerul să 
intre şi să iasă cu cât se poate de puţin efort, asigurându- 
te că nu respiri mai adânc decât o poţi face confortabil. 
Apoi trebuie să te gândeşti la un cuvânt cu o sonoritate 
neutră sau plăcută, de preferinţă cu două silabe. 

Cam orice cuvânt e bun, cu condiţia să nu invoce o 
asociere negativă sau care te nelinişteşte emoţional. 
Aceasta este mantra şi asupra ei te vei concentra în timpul 
meditaţiei. 

Vom folosi cuvântul „senin” ca mantra de probă. 
Stând confortabil şi respirând cu uşurinţă, gândeşte-te sau 
spune-ţi încet prima silabă („se”) când inspiri. 

Când expiri, gândeşte-te la a doua silabă („nin”). 

Mantra este incantată pe durata întregului ciclu de 
inspiraţie - expiraţie. 

În timp ce te relaxezi şi te concentrezi asupra 
incantării ritmice a mantrei în ciclul respirației, lasă-ţi 
gândurile şi imaginile mentale să plutească pasiv prin 
fereastra conştiinţei tale. 

Nu alunga şi nu ţine cu forţa anumite gânduri sau 
imagini, indiferent care ar fi ele. Lasă pur şi simplu oricare 
şi toate gândurile să vină şi să plece fără vreo implicare 
conştientă şi încearcă să faci asta vreme de zece - 
douăzeci de minute, fără întrerupere. 

Dacă în orice moment îţi dai seama că nu mai 
incantezi mantra, reia-o. 

Gândeşte „seee-niiin, seee-niiin” în ritmul respirației 
tale. 

Unii oameni preferă să practice minimeditaţii - de 
trei până la cinci minute - de mai multe ori pe zi. Trebuie 
să experimentezi pentru a afla ce ţi se potriveşte cel mai 
bine. 

METODE DE RELAXARE RAPIDĂ 

Carl era descris ca fiind „crispat”. De fapt, era o 
persoană atât de încordată, încât suferea de dureri de 
spate cronice şi dureri îngrozitoare de cap, pe care 
doctorii le puneau pe seama încordării. De asemenea, era 
şi foarte anxios. Când a învăţat să aplice tehnici regulate 


de relaxare, problemele au luat sfârşit. Există numeroase 
studii care demonstrează că, pentru mulţi oameni, faptul 
de a detensiona muşchii încordaţi efectuând simple 
manevre de relaxare are un efect cât se poate de puternic 
şi benefic pentru minte şi trup. 

Dacă eşti dispus să dedici circa două minute, de 
câteva ori pe zi, unor metode simple de relaxare, vei fi 
uimit de rezultatele asupra sănătăţii. 

Simplul fapt de a-ţi muta greutatea de pe picioare, 
aşezat sau întins, de a le permite muşchilor încordaţi să se 
destindă şi de a respira mai încet îţi schimbă chimia 
sângelui şi are un efect profund asupra sistemului nervos. 
Dacă vei încerca să faci asta circa două minute o dată, de 
cinci până la de zece ori pe zi, va însemna să îţi reduci 
nivelul de stres şi să produci o serie de efecte care 
stimulează sănătatea. 

Te rugăm să nu spui că eşti „prea ocupat” să te 
relaxezi. Nu e nevoie decât de zece până la douăzeci de 
minute pe zi. Când am fost consultaţi de un director foarte 
ocupat, care avea numeroase simptome de stres, de la bun 
început l-am sfătuit să folosească aceste minirelaxări de-a 
lungul zilei. Ne-a urmat sfatul şi, din când în când, îşi 
închidea uşa biroului, se oprea vreme de două minute, 
închidea ochii, respira adânc şi le permitea uşor muşchilor 
să se detensioneze. Ne-a declarat că se simţea mai vioi la 
muncă, se putea concentra mai bine şi pleca de la birou 
simțindu-se mai puţin stresat. Tehnica aceasta i-a permis 
să beneficieze şi mai mult de restul terapiei sale. 

lată procesul simplu: acordă-ţi două minute la fiecare 
câteva ore, stai într-o poziţie relaxată, închide ochii, 
respiră încet, lasă-ţi muşchii încordaţi să se destindă 
imaginează-ţi o scenă plăcută. 

Cei mai mulţi dintre noi lucrează şi se stresează, fără 
a-şi lua o pauză de la tensiune. Numeroşi oameni cred, în 
mod fals, că, pentru a obţine beneficii de pe urma relaxării, 
trebuie să o faci vreme de douăzeci-treizeci de minute o 
dată. Nu e adevărat! 

Mulţi oameni descoperă că sunt mai încordaţi după o 


relaxare prelungită. 

Nu uita, e nevoie doar să te aşezi sau să te întinzi, să 
îţi relaxezi muşchii cât poţi de bine şi să respiri încet şi 
profund, vreme de aproximativ două minute. De asemenea, 
adesea e o idee bună să îţi aduci în acelaşi timp în minte 
imagini pozitive. 

15. CUM SĂ ÎNVINGI INSOMNIA 

Obiceiurile proaste de somn ale lui Betty o dărâmau. 
Lua din când în când somnifere şi calmante, dar detesta să 
se bazeze pe pastile - mai ales pe medicamentele care se 
transformă în obicei. Nu ştia că nişte metode simple de 
„igienă a somnului” ar fi putut să o ajute enorm. 

Aproape toată lumea are din când în când probleme 
cu somnul. De fapt, majoritatea oamenilor suferă la un 
moment dat în viaţă cel puţin un acces semnificativ de 
insomnie. 

În vreme ce majoritatea episoadelor de insomnie sunt 
de scurtă durată şi limitate, în unele cazuri, insomnia este 
un semnal unei probleme subiacente de natură emoţională, 
socială sau chiar medicală. Dacă suferi de insomnie 
persistentă, e recomandabil un consult medical. 

Din fericire, marea majoritate a celor care suferă de 
insomnie poate fi ajutată respectând doar şapte repere 
pentru o bună igienă a somnului: 

Evită cofeina şi alcoolul, mai ales seara. 

Asigură-te că faci mişcare din plin, în mod regulat, 
cum ar fi mersul pe jos, dar fii atent să nu exagerezi. 

Foloseşte-ţi patul doar pentru somn şi sex - evită deci 
să te uiţi la televizor, să mănânci şi chiar să citeşti în pat. 

În afara cazului în care nu le tolerezi, consumă 
cantităţi moderate din alimente bogate în aminoacidul care 
stimulează somnul, triptofanul, cum ar fi carnea de pui şi 
laptele. 

Încearcă să îţi menţii dormitorul răcoros, dat fiind că 
temperatura crescută excesiv afectează adesea somnul 
profund şi liniştit. 

Respectă un tipar consecvent pentru ora de culcare. 
Nu îţi desincroniza corpul cu ore de culcare şi trezire 


neregulate. 

Aşadar, oricât de tentant ar fi să dormi până târziu la 
sfârşit de săptămână, nu o face dacă nu dormi bine în 
nopţile din timpul săptămânii. 

Şi, foarte important, nu te forţa să încerci să dormi. 

Ultimul punct este unul foarte important. Dacă nu 
poţi adormi destul de repede, dă-te jos din pat şi fă o 
activitate uşoară, cum ar fi cititul într-un scaun confortabil, 
sau fă câteva pasienţe, până ţi se face somn, apoi du-te 
înapoi în pat. 

Dacă aceste repere simple nu te ajută în decursul a 
câteva nopţi, consultă medicul de familie sau un specialist 
calificat în sănătate mentală. CUM SĂ NU MAI AMÂNI 
LUCRURILE 

PARTEA I 

Vineri, ora 16: 15. Glenn îşi dă seama că propunerea 
pentru obţinerea bursei trebuie să plece cu poşta azi, altfel 
nu mai are nicio şansă. Propunerea nu e încă finalizată. 
Oare o poate termina, cizela şi trimite până la 17: 30? 
Marţi, ora 18. Geneva urmează să prezideze subcomitetul 
asociaţiei părinţilor şi profesorilor, cu privire la 
programele recreaţionale, peste o oră. Nu s-a mai uitat 
peste notițe de la ultima întâlnire, din urmă cu o lună. În 
timp ce îşi adună materialele, îşi dă seama că trebuia să 
raporteze o serie de estimări cu privire la costurile unor 
antrenori pentru programul de baschet de după orele de 
curs. Nu a depus niciun efort pentru a obţine informaţiile 
necesare. 

Toată lumea amână uneori să facă diverse lucruri, nu 
se simte motivată sau evită să ia măsuri. Pentru cei mai 
mulţi oameni, tendinţa de a amâna lucrurile este un atribut 
perfect normal care, în cel mai rău caz, duce la unele 
neplăceri sau o presiune a timpului de care nu era nevoie. 

Unele persoane însă par a avea dificultăţi enorme 
atunci când trebuie să înceapă ceva şi par incapabile să 
demareze sarcinile. În consecinţă, aceşti „experţi în 
amânare” se trezesc deseori la un pas sau doi de o virtuală 
maree a stresului privind termenele-limită, treburile 


neterminate şi a finalurilor neclare. 

Din fericire, indiferent dacă eşti un novice în evitarea 
sarcinilor sau un veteran al amânării activităţilor, există 
mai multe metode foarte puternice pentru a învinge 
tendinţa de a amâna şi a creşte astfel productivitatea, 
reducând concomitent stresul. 

Prima şi probabil cea mai importantă metodă 
împotriva amânării este simpla înţelegere a relaţiei dintre 
motivaţie şi acţiune. 

Cei mai mulţi cred, în mod eronat, că motivaţia 
trebuie să preceadă acţiunea - că înainte de a face cu 
adevărat ceva trebuie să te simţi motivat să faci lucrul 
respectiv. Corect? 

Greşit! De fapt, în cele mai multe situaţii acţiunea e 
anterioară motivaţiei - respectiv, odată ce a fost demarată 
acţiunea, motivaţia tinde să ia avânt şi devine din ce în ce 
mai uşor să continui ce ai început. După cum zice o vorbă 
veche, „începutul e mai greu”. 

Nu aştepta motivaţia înainte de a acţiona - 
motivează-te acţionând! 

Mulţi sunt descurajaţi să înceapă o misiune sau să ia 
parte la o situaţie, pentru că ar însemna doar o picătură 
într-un ocean. „Ce rost are?” spun ei şi pur şi simplu nu fac 
nimic. Însă o picătură se transformă în două, patru, opt, 
şaisprezece şi, destul de curând, se fac progrese 
semnificative. 

Data viitoare când simţi cum te cuprinde paralizia 
amânării, promite că vei face vreme de câteva minute 
sarcina pe care o eviţi. Probabil vei descoperi că, după 
acele câteva minute, avântul motivaţiei va fi solid şi vei 
continua sarcina cu din ce în ce mai mult interes şi 
entuziasm. 

17. CUM SĂ NU MAI AMÂNI LUCRURILE 

PARTEA A II-A 

Prietenii lui Ken glumeau pe seama faptului că 
amână mereu lucrurile. „Dacă s-ar da premiul Nobel 
pentru amânare”, spuneau ei, „ai câştiga cu siguranţă”. 
Însă faptul că tacticile sale de amânare constituiseră 


motivul pentru care Ken fusese concediat de la trei locuri 
de muncă în ultimele cinci luni nu era deloc amuzant. 

O altă metodă utilă pentru a învinge tendinţele de 
amânare presupune să recunoşti că felul în care gândeşti 
va stimula şifacilita, sau va dezactiva şi va afecta 
începerea lucrului. Cele mai multe dintre ideile care duc la 
amânare pot fi numite Gânduri care 

Afectează Sarcina, sau GAS. La fel, ideile care tind să 
motiveze acţiunea pot fi numite Gânduri care Iniţiază 
Sarcina, sau GIS. 

„Pot să tund şi mâine gazonul”. „Raportul trebuie 
predat abia vineri”. „Duc gunoiul reciclabil după ce mă uit 
la ştiri”. Sunt toate exemple de Gânduri care Afectează 
Sarcina, sau GAS. „Dacă tund acum gazonul, mă pot relaxa 
tot restul weekendului” şi „Mai bine mă apuc acum de 
raport, în caz că intervine ceva până vineri” şi 

„la să duc eu acum gunoiul reciclabil, ca să mă pot 
bucura de restul serii fără treburi neterminate care să îmi 
stea pe cap” sunt exemple de Gânduri care lIniţiază 
Sarcina, sau GIS. 

Ai auzit de zicala „graba strică treaba”? Ei bine, când 
vine vorba de a învinge amânarea, graba e mai bună ca să 
faci treaba. 

Ori de câte ori amâni sau eviţi să te apuci de o 
treabă, o însărcinare sau un proiect din cauza unor 
Gânduri care 

Afectează Sarcina - GAS - încearcă să le schimbi în 

Gânduri care lIniţiază Sarcina - GIS - şi vezi 
diferenţa. 

De asemenea, poate fi de ajutor să îţi acorzi anumite 
recompense după ce duci la bun sfârşit o sarcină. 

„Dacă termin raportul la timp, mă premiez cu o 
rundă de golf”. 

(sau ce recompensă se potriveşte stilului tău de 
viaţă). Nu uita: 

Simplul fapt de a te apuca de treabă, oricât de in 
urmă ai rămas, va aprinde impulsul motivării. 

Cultivânduc-ţi aceste abilităţi antiamânare, poţi deveni 


mai productiv, reducând concomitent stresul. Gândeşte 
sănătos 

18. CUM GÂNDEŞTI, AŞA TE SIMŢI 

Gina se plângea că se simte dărâmată sau supărată o 
mare parte a timpului. 

— Nu am niciun control asupra a ceea ce simt, 
spunea ea. 

Când a aflat că gândurile îi erau în mare măsură 
responsabile pentru ceea ce simte, a putut obţine un mai 
bun control asupra emoţiilor sale perturbatoare. A 
descoperit cum, cu puţin efort şi dedicare, devine posibil 
să îşi controleze şi să-şi modifice multe dintre gândurile 
negative. 

Aproape toţi am auzit de „puterea minţii”. Deşi e 
îndoielnic că mintea omenească poate controla obiecte cu 
simpla putere a minţii, e din ce în ce mai clar că gândurile 
şi percepțiile pot influenţa semnificativ stările de spirit, 
sentimentele şi emoţiile. 

De câte ori ai auzit pe cineva spunând „Asta chiar m- 
a scos din minţi” sau „M-a supărat” sau „M-a deranjat”, ca 
şi cum o serie de evenimente externe ar avea un control 
direct asupra stării noastre de spirit? In realitate, nu 
evenimentele ne declanşează emoţiile, ci ceea ce gândim 
despre evenimente ne influenţează sentimentele. 

Reacţiile noastre emoţionale spontane la stimuli 
externi sunt, în realitate, efectul combinat al 
evenimentului extern şi alinterpretării pe care o dăm 
evenimentului respectiv. Este vorba despre conexiunea 
cognitivă, legătura dintre evenimente şi emoţii din lanţul 
experienţelor noastre. 

Conceptul acesta e vechi de cel puţin două mii de ani, 
fiind adesea atribuit filosofului Epictet, care a spus 
„Bărbaţii [şi femeile] se simt tulburaţi nu de lucruri, ci de 
cum le văd”. Multe secole mai târziu, William Shakespeare 
a reformulat ideea în 

Hamlet, atunci când a scris „Nu se află lucru, fie bun, 
fie rău, pe care gândul să nu-l facă să fie aşa”.* 

In realitate, avem un control uriaş asupra emoţiilor 


noastre şi nu suntem creaturi neajutorate, de tip stimul- 
răspuns, care nu au nicio putere asupra stărilor lor 
afective. 

Simpla acceptare a faptului că gândirea ne afectează 
emoţiile reprezintă un pas important pe drumul care duce 
la o viaţă mai fericită şi mai sănătoasă. 

Gândurile negative pot fi contestate şi schimbate. 
Acest fapt, la rândul său, duce la sentimente şi emoţii 
pozitive. 

19. CUM SĂ FII MAI FERICIT GÂNDIND 

MAI SĂNĂTOS 

— De fapt, chiar mă bucur că Joe a rupt relaţia cu 
mine. 

Niciunul dintre prietenii lui Elaine nu o credea. 
Pentru ei, era evident că, de fapt, era rănită şi uluită de 
comportamentul lui Joe. 

Raţionalizând în loc să accepte adevărul, Elaine nu-şi 
permitea să înveţe cum să nu repete aceleaşi greşeli. În 
segmentul anterior, am subliniat că gândirea noastră 
reprezintă o verigă esenţială a lanţului de evenimente care 
uneşte situaţiile externe şi reacţiile noastre emoţionale la 
acestea. Nu uita că nu evenimentele ne fac să fim nervoşi, 
trişti, bucuroşi sau speriaţi; interpretarea pe care o dăm 
evenimentelor este cea care ne face să ne simţim nervoşi, 
trişti, bucuroşi sau speriaţi. 

Există trei moduri esenţiale de a gândi. Putem gândi 
raţional, irațional sau putem specula. Gândirea raţională 
se bazează mai mult pe fapte obiective decât pe opinii 
subiective. Ne ajută să supravieţuim, să ne atingem 
obiectivele şi sprijină bunăstarea emoţională şi succesul 
relaţiilor. 

Gândirea iraţională nu are la bază raţiunea sau 
obiectivitatea - tinde să submineze bunăstarea emoţională, 
duce adesea la conflicte inutile şi uneori ameninţă chiar 
supraviețuirea. 

Raţionalizarea este în esenţă un joc al păcălelilor - o 
tentativă de a explica acţiuni sau opţiuni prin justificări 
aparent valide, dar false, în fapt. Fără a fi la fel de 


nesănătoasă ca iraţionalitatea pură, raţionalizarea nu este 
nici ea prietena sănătăţii mentale. 

Evident, cel mai sănătos mod de gândire este 
gândirea raţională. 

Spre deosebire de convingerile iraționale care 
aproape întotdeauna au la bază ideea de „ar trebui” şi „e 
obligatoriu”, numite şi 

„Imperative categorice”, gândirea raţională are la 
bază preferinţe, acceptare şi toleranţă. 

În esenţă, e simplu. Dacă vrei să fii mai fericit şi să 
promovezi relaţii mai bune, încearcă să elimini din 
gândurile tale „ar trebui” şi „e obligatoriu”. 

şi să le înlocuieşti în mai mare măsură cu o vorbire 
cu sine echilibrată şi raţională. În loc să spui „Trebuie să 
fac X şi am nevoie de Y”, spune, şi vorbeşte serios, „Aş 
prefera să fac X şi să am Y, dar nu e obligatoriu să fac sau 
să am nimic”. 

Te rog să nu uiţi că gândirea raţională nu înseamnă 
să trăieşti fără emoţii! Din contră. 

Inlocuirea convingerilor iraționale cu unele raţionale 
reduce pur şi simplu emoţiile negative şi creşte simultan 
sentimentele pozitive. 

20. TIRANIA LUI „TREBUIE”. 

Al nu putea înţelege de ce nu are prieteni apropiaţi. 
Se considera sincer şi atent. Ce nu-şi dădea el seama era 
că a avea atât de multe idei „ar trebui”, „ar fi bine să „şi „e 
obligatoriu”, încât era imposibil să îi stea cineva în 
preajmă fără să fie corectat sau criticat. 

— Eu unul nu am nevoie, spunea o cunoştinţă, de 
sfaturi gratuite fără număr. 

Oamenii care folosesc prea multe „ar trebui”, „ar fi 
bine să”, „e obligatoriu” şi „trebuie să „cer prea multe şi 
sunt neplăcuţi, făcându-şi viaţa mizerabilă lor şi altora. La 
consultaţii, avem parte de numeroşi oameni care cer câte 
ceva, care insistă vehement pentru ceva. În general, au un 
istoric de divorţ muşcător, nu au prieteni şi au numeroase 
probleme la serviciu. 

Cunoscute sub denumirea de „imperative 


categorice”, „ar trebui”, „ar fi bine” şi „e obligatoriu” nasc 
furie şi vinovăţie. „Ar fi trebuit să facă X, şi nu Y!”, 
„Trebuia să aibă mai multă minte!” 

constituie expresii ale furiei. „Nu trebuia să spun 
asta!” „Trebuia să fac XYZ!” sunt afirmaţii vinovate. 

Când oamenii sunt capabili să renunţe la cerinţele 
lor, să îşi schimbe „trebuie” în preferinţe, adesea apar 
beneficii uimitoare. Încearcă să te surprinzi ori de câte ori 
îi aloci cuiva imperativele „ar trebui”, „ar fi bine” sau „e 
obligatoriu”. 

Schimbă-l pe „trebuie” într-o cerere sau o preferinţă. 
În loc să spui furios „Trebuia să mă prezinţi vărului tău!”, 
poţi spune _ 

„Îmi doresc să mă fi prezentat vărului tău!”. În loc să 
insişti „Nu e permis să fumezi în casă!” poţi spune „Aş 
prefera să fumezi afară”. 

Schimbă „ar trebui”, „ar fi bine să”, „e obligatoriu” 
cu 

„Mi-aş dori” sau „aş prefera” şi vezi ce se întâmplă. 

Cu cât foloseşti mai puţine formulări „ar trebui”, „ar 
fi bine”. 

şi „e obligatoriu”, cu atât mai bine vă va fi ţie, celor 
dragi şi asociaţilor tăi, credem noi. 

E clar că nu doar cuvântul „trebuie” creează 
problema, ci tonul imperativ al lui „trebuie“. Nu e nicio 
problemă să spui „Ar trebui să nu uiţi să duci pubelele 
pentru reciclare la bordură, dacă vrei să fie luate”. Asta e 
ceea ce noi numim un „trebuie delicat”. Diferă de 
„trebuie” imperativ prin faptul că un „trebuie delicat” este 
urmat de o afirmaţie cu „dacă”, aceasta conţinând o 
consecinţă specifică. „Trebuia să ai mai multă minte şi să 
nu laşi vasele în chiuvetă!” Compară asta cu: „Ar trebui să 
pui vasele în maşina de spălat, dacă vrei să mă ajuţi la 
curăţenie”. Chiar şi mai bine, încearcă să formulezi 
cererea fără să foloseşti deloc 

„Trebuie”, cum ar fi „Încearcă, te rog, să nu uiţi să 
pui vasele în maşina de spălat”. 

21. MAI MULTE DESPRE „TREBUIE. 


ŞI „E OBLIGATORIU”. 

Norman, un avocat de treizeci şi şase de ani, divorţat 
de două ori, a venit la terapie. Se confrunta adesea cu 
probleme interpersonale, însă pierduse recent trei 
prietenii strânse, se certase serios cu părinţii, iar 
logodnica lui se despărţise de el. Nici nu e de mirare! 
Norman avea mai multe reguli şi regulamente decât 
armata, marina şi forţele aeriene la un loc. 

Puterea de înrobire a regulilor personale a fost 
recunoscută pentru prima dată de psihiatra Karen Horney, 
renumită pe plan internaţional, care a scris despre „tirania 
lui a trebui”, temă extinsă ulterior de Albert Ellis, 
preşedintele Institutului Albert 

Ellis din New York, care a inventat termenii de 
„trebuială” şi 

„Obligaţionare” pentru a sublinia puterea psihologic 
distructivă a imperativelor categorice cum sunt ar trebui şi 
e obligatoriu. Dr. 

Ellis sugerează ca oamenii să nu se mai „trebuiască” 
pe ei înşişi şi pe cei din jur şi să evite „obligaţionarea” pe 
cât posibil. 

Excesul de „a trebui” şi „a fi obligat” din cazul lui 
Norman l-a făcut să rupă legătura cu fratele său, din cauza 
unor investiţii pe care Norman considerase că fratele său i 
le sugerase prost, fiind iritat de o mulţime de lucruri. Viaţa 
i s-a schimbat în bine când a reuşit să îl exorcizeze pe 
„trebuie”. 

La finalul terapiei, Norman a scris următorul bilet, 
ale cărui idei te încurajăm să le adopţi pentru propria 
viaţă: 

„Am decis să îmi abrog responsabilitatea pentru 
vieţile altora. Îi las pe ei să decidă ce ar trebui şi ce nu ar 
trebui să li se aplice”. 

Norman a continuat: „Astfel mi-am luat o povară 
imensă de pe umeri. Nu mai iau viaţa în serios cum o 
făceam şi îl las pe 

Dumnezeu să decidă ce ar trebui şi ce nu ar trebui să 
fie. Nu ştiu decât ce îmi place, ce nu îmi place şi ce îmi 


doresc”. Şase luni mai târziu, în cadrul unui chestionar de 
monitorizare, el nota: 

„Pentru prima dată în viaţă, cred că aş putea fi numit 
popular. Nu ştiu cum mă putea suporta cineva înainte”. 

Spre deosebire de Norman, mulţi oameni nu sunt 
dispuşi sau capabili să renunţe la „a trebui” şi „a fi 
obligatoriu”. „Trebuia să fi avut mai multă minte!”, „E 
obligatoriu să nu mai faci aşa!”, „Trebuia să mă fi purtat 
altfel”, „Trebuie să câştig meciul de tenis!” 

Prinde-ţi propriile idei de a trebui şi a fi obligat şi 
transformă-ţi-le în preferinţe sau dorinţe: 

„Aş vrea să câştig meciul de tenis”. „Aş vrea să nu 
mai faci aşa”. Încearcă tehnica aceasta şi vei vedea că te 
vei simţi mult mai bine. 

22. PERICOLELE GÂNDIRII POZITIVE GREȘITE 

Isaac suferea de ceea ce s-ar putea numi „optimism 
orbitor”. Se concentra exclusiv asupra laturii pozitive a 
vieţii. Asupra tuturor evenimentelor pozitive. Măturând 
sub preş realităţile dure, era adesea luat prin surprindere 
când apăreau circumstanţe negreşit negative. 

Adesea, era cu garda jos şi nepregătit din cauza 
ochelarilor cu lentile roz, pe care îi purta mereu. 

Majoritatea americanilor sunt familiarizați cu 
Norman 

Vincent Peale şi lucrările acestuia privind „puterea 
gândirii pozitive”. In principiu, pare a fi un sfat excelent. 
Şi, într-adevăr, dr. Martin Seligman, cercetător de prim 
rang şi preşedinte al 

Asociației Americane de Psihologie, a arătat că 
„optimismul” este un  element-cheie al bunăstării 
emoționale. 

Există însă o mare diferenţă între optimismul sănătos 
şi optimismul naiv din psihologia populară. Pozitivismul 
ameţitor nesfătuieşte să vedem mereu partea bună. Aceste 
îndemnuri banale au deseori tendinţa de a eşua şi a da 
naştere unor resentimente şi izolare la ceilalţi. 

Oamenii care joacă jocul „totul va fi minunat” nu 
numai că pierd din vedere problemele reale şi aspectele 


care trebuie tratate, ci îi împiedică şi pe cei din jur să îşi 
exprime suferinţa, durerea, mânia, singurătatea sau 
temerile. E dificil, dacă nu imposibil, să dai frâu liber 
sentimentelor reale în prezenţa unei astfel de persoane 
care mereu gândeşte pozitiv. Adesea, ele îi fac pe ceilalţi 
să se simtă vinovaţi pentru că au sentimente negative. 

Optimiştii realişti nu vorbesc despre cât sunt de 
minunate lucrurile, despre cât de bine va ieşi totul, atunci 
când se confruntă cu evenimente cu adevărat neplăcute 
sau nefericite. 

Cei care cred că dacă îţi păstrezi zâmbetul în faţa 
tragediilor şi că dacă vei continua să cânţi, totul va fi 
minunat, sfârşesc adesea prin a avea probleme şi mai 
mari. 

Problemele mici, atunci când sunt ignorate, trecute 
cu vederea sau negate, au o tendinţă de a se extinde şi a 
creşte, devenind probleme mari. 

Diferenţa dintre optimismul fals şi optimismul 
raţional poate fi cuprinsă prin două afirmaţii distincte. (1) 
„Nu ai de ce să îţi faci griji, totul va fi minunat”. Acesta e 
optimism fals. A doua afirmaţie reflectă optimismul realist: 
(2) „Avem de-a face cu o adevărată mizerie, lucrurile nu 
stau prea bine, dar, dacă le tratăm pas cu pas, probabil că 
putem rezolva ceva”. 

De asemenea, e important să înţelegi că în unele 
situaţii, schimbarea nu e posibilă, iar acceptarea, şi nu 
optimismul, este cea care va împiedica apariţia depresiei 
sau a frustrării nesfârşite. 

NIMENI NU E PERFECT! 

Harr y îşi dorise nevasta perfectă, slujba perfectă şi 
căminul perfect. La treizeci şi nouă de ani era încă 
necăsătorit, şomer şi stătea în chirie. Căutarea perfecțiunii 
făcuse ca Harr y să nu poată fi satisfăcut de ofertele lumii 
reale. 

Perfecţioniştii sunt nerealişti. Puţine sunt lucrurile 
perfecte, iar oamenii, deloc. A te aştepta la perfecţiune din 
partea ta sau a celor din jur înseamnă doar a crea un 
standard imposibil şi poate duce la o spirală descendentă a 


gândirii negative, care conduce spre  autocritică, 
insatisfacţie, frustrare, resentimente şi o atitudine de tipul 
„ce rost are?” 

În cadrul unei reuniuni sociale recente, unul dintre 
oaspeţi afirma cu mândrie: 

— Eu sunt un perfecţionist! 

A fost destul de descumpănit când i-am spus: 

— Ne pare rău. Regretele noastre. 

Dacă te forţezi să acţionezi perfect, ai putea 
descoperi că eforturile tale sunt contraproductive. 

Faptul de a te forţa să întruneşti aşteptări nerealiste 
invită la stres inutil, anxietate şi epuizare. De fapt, 
perfecţionismul adesea încurajează competiţia 
nesănătoasă şi poate promova un comportament imoral 
(copiatul la examene, asumarea meritelor pentru munca 
altora sau  arogarea unor calificări profesionale 
inexistente). 

Învață să îţi dai voie să nu acţionezi la viteză optimă 
în fiecare minut al zilei. 

În loc de asta, străduieşte-te să fii competent, să ai 
rezultate foarte bune uneori, dar nu perfecte, să îţi dai 
seama că existăzile în care eşti afectat, eşti preocupat de o 
problemă personală sau simţi că sarcina pe care o ai de 
îndeplinit nu pare atât de importantă. Eliberat de 
presiunea de a acţiona perfect, te vei bucura mult mai mult 
de muncă, iar rezultatul va fi bun, adesea excelent. 

E deosebit de important să accepţi că unele lucruri 
trebuie să fie doar „suficient de bune”. 

De asemenea, e important să îţi dai seama că, dacă 
ţinteşti prea sus, nu vei vedea reperul. Oamenii înţelepţi 
învaţă să se bucure de îndeplinirea unei sarcini, în loc să 
insiste asupra rezultatului. 

Dacă nu reuşeşti să atingi un standard sau obiectiv 
perfect 

(imposibil), nu înseamnă că eşti un ratat. Eşecul este 
o urmare a faptului că obiectivul era imposibil de la bun 
început. 

24. NEFERICIREA NE-O FACEM SINGURI 


Caroline nu era o femeie fericită. Se considera o 
victimă a circumstanțelor. Punea nefericirea pe seama unei 
liste lungi de factori externi (alţi oameni, economia, 
vremea, guvernul, patronul...), fără a-i trece prin minte că 
propriile percepții erau în primul rând în spatele 
sentimentelor sale nefericite. 

Tendinţa des întâlnită de a pune nefericirea pe seama 
unor surse externe este una dintre cele mai grave greşeli 


psihologice. 

Oamenii spun: „M-a supărat observaţia lui!”, 
„Comentariile ei m-au rănit!”, „M-am supărat când m-a 
insultat!” 


În realitate, nu remarcile, comentariile şi afirmaţiile 
sunt cele care provoacă durere sau supărare. Oamenii se 
supără singuri din cauza acestor afirmaţii sau incidente. 
Vechea zicală (la fel ca majoritatea zicalelor vechi) rămâne 
profund adevărată 

„Vorbele rănesc mai tare decât pietrele”. 

Deşi rostim aceste idei în copilărie, la vârsta adultă 
nu le luăm în serios. Dacă am face-o, am spune corect „M- 
am supărat singur din cauza acestei remarci”, în loc de 
versiunea inexactă psihologic „Remarca lui m-a supărat!”. 
Am spune „M-am rănit singur din cauza comentariilor 
sale”, „M-am făcut nefericit când m-a ocărit”. 

Câtă vreme dăm incorect vina pe sursele externe, 
pentru nefericirea noastră, nu putem face mare lucru în 
privinţa lor. Însă dacă ne dăm seama că ne supărăm din 
cauza lucrurilor care ni se întâmplă, putem acţiona pentru 
schimbare. 

De exemplu, un tânăr era extrem de abătut fiindcă 
iubita sa refuza să nu mai iasă în oraş cu alţi bărbaţi. 

— Comportamentul ei chiar mă supără, ne-a spus. 

— Ba nu, i-am răspuns, te superi singur din cauza 
comportamentului ei. 

Apoi, l-am întrebat: 

— Cum reuşeşti să te superi singur atât de profund? 

Nu a durat mult să stabilim că se supăra singur 
printr-o serie de idei greşite sau discuţii interioare 


iraționale. Am putut apoi să îi arătăm cum să înceteze să 
se mai facă singur atât de nefericit din cauza lipsei de 
pasiune a iubitei sale. 

Recunoscând că gândurile pe care le ai cu privire la 
evenimente influenţează felul în care te simţi, vei putea să 
preiei controlul, în loc să fii controlat. 

Dacă te faci nefericit când vin socrii în vizită sau 
când cineva te denigrează, descoperă mai întâi în ce mod 
îţi induci nefericirea aceasta. Ce îţi spui? apoi poţi hotărî 
să faci ceva. Poţi demontaraţionamentele eronate şi poţi să 
fii indiferent, în loc să te faci nefericit. 

25. Al GRIJĂ LA AŞTEPTĂRILE MARI 

Brad lucra ca supraveghetor într-o fabrică. Se 
aştepta ca subordonații săi să înceapă lucrul la timp, să 
evite să tragă de timp la cafea şi să respecte durata 
pauzelor de prânz. Nu era prea indulgent cu muncitorii. 
Nu era perfecţionist, însă aşteptările sale excesive îi 
puneau probleme. Cei care lucrau cu el îl considerau pe 
Brad o sursă de stres şi au transmis managementului 
superior o petiție semnată, cerând ca acesta să fie înlocuit. 

Observă diferenţa dintre perfecţionism, de asemenea 
o trăsătură nefericită, şi aşteptări excesive. Dacă ar fi fost 
perfecţionist, Brad ar fi insistat ca muncitorii săi să facă 
produse perfecte. Însă nu aceasta era problema lui. 
Aşteptările sale mari nu erau legate de reuşită sau de 
performanţă, ci erau centrate pe solicitări legate de 
respectarea orelor şi pe simţul său rigid referitor la timpul 
productiv, respectiv timpul irosit. 

Iată şi alte exemple: când Don i-a spus Celiei exact ce 
aştepta el de la o soţie, aşteptările acestuia i s-au părut 
atât de solicitante şi de meschine, încât ea a rupt pe loc 
logodna - şi a avut noroc să scape. Janice se aştepta ca 
soţul ei să ţină minte când e ziua ei de naştere şi 
aniversarea căsătoriei lor, precum şi zilele de naştere şi 
aniversările celor trei surori ale sale. Tom se aştepta ca 
ceilalţi să fie mereu punctuali şi se înfuria când aceştia îl 
făceau să aştepte. 

Sally a fost profund rănită când fiul şi nora nu au 


invitat-o de 

Crăciun, căci se aşteptase să fie invitată. 

Cu cât ai mai puţine aşteptări, cu atât vei fi mai puţin 
supărat şi dezamăgit. N 

Un tip înțelept a remarcat: „Incerc să nu aştept nimic 
de la nimeni. Astfel, mă simt rareori rănit, dezamăgit, 
deziluzionat sau dezamăgit. Am mai învățat şi să nu mă 
aştept la prea multe de la mine”. 

Întrebarea esențială pe care să ţi-o pui este dacă 
dorințele şi aşteptările tale sunt nerezonabile. 

Dacă ai vreo îndoială, cere-i unui prieten apropiat o 
părere obiectivă. 

Aşteptările nerezonabile duc la dezamăgire, decepţii 
şi nefericire. Aşteptările rezonabile pregătesc calea pentru 
succes, satisfacţie şi performanţă optimă. 

26. A EMITE PĂRERI ŞI A JUDECA 

Howard era poreclit „judecătorul”. Nu-i mai vorbise 
fratelui său mai mare de peste trei ani, în urma unui 
incident minor. Unul dintre colegi spusese: 

— Te duce cu gândul la o parodie de proces, unde 
judecătorul trânteşte cu nerăbdare ciocănelul şi strigă 
„Vinovat!” Şi din cauza asta e exclus din toate activităţile 
sociale de la birou. 

Persoanele care judecă, au prejudecăţi şi sunt 
părtinitoare fac afirmaţii cu bătaie lungă pe baza unor 
informaţii limitate. 

Cunoaştem cu toţii astfel de oameni. Generalizările 
false şi extreme îi dau de gol. „Oricine înjură e clar prost şi 
needucat!”, „Fanii rock-and-roll nu au habar despre 
muzică!”, „Oamenii care nu merg regulat la slujbă, la 
biserică, sunt păgâni!” 

Cei mai mulţi oameni îşi dau seama că emiterea de 
judecăţi este o trăsătură neatrăgătoare. Dacă te uiţi în jur, 
vei vedea că majoritatea celor care emit judecăţi nu e 
plăcută şi e evitată. Răspunsul la reproşul mamei „De ce 
nu îţi suni mama mai des?”, dacă ar fi adevărat, ar fi, 
probabil, „Pentru că mă judeci şi ai tendinţa să te iei de 
mine, aşa că nu-mi place să stăm de vorbă”. Când oamenii 


încetează să mai emită judecăţi, descoperă adesea un nivel 
de fericire personală care le-a scăpat de cele mai multe 
ori. 

Insă niciunul dintre noi nu poate să nu îşi facă păreri 
despre alţi oameni. Aşadar, cum diferă judecata de 
emiterea de aprecieri? Oamenii care judecă îşi emit 
părerile şi observaţiile în termeni autoritari; decretează ce 
e corect şi ce e greşit, ce se cuvine şi ce nu, ce e bine şi ce 
e rău. Însă a emite o simplă apreciere nu implică aceste 
spectre critice. „Billy nu ştie să se poarte la masă”. 

este o apreciere. Persoana care judecă ar adăuga 
ceva de genul 

„Prin urmare, e un nemâncat crescut în pădure!” 

Facem aprecieri în permanenţă. „Arată bine”; „Se 
îmbracă bine”; „Pare să-i lipsească simţul umorului”; „E 
supraponderală”. 

Atunci când ne formăm opinii sau facem aprecieri, nu 
există un spectru moral, nu se trag alte concluzii, nu se fac 
presupuneri despre caracterul persoanei, avem doar 
observaţia sau percepţia. 

Imediat ce adăugăm „aşadar” observaţiei, e probabil 
să judecăm. „Vorbeşte foarte rar” este o observaţie, 
„aşadar trebuie să fie prost” este o concluzie care judecă. 

Dacă ai grijă la propriile concluzii de tip „aşadar, ai 
mai puţine şanse să îţi judeci semenii, lucru care va fi 
benefic pentru tine şi pentru ei. CONCLUZIILE PRIPITE 

Charles a cunoscut-o pe Debbie la nunta unui prieten 
şi i s-a părut foarte atrăgătoare. După câteva săptămâni, a 
invitat-o la cină alături de alte două cupluri. Debbie a fost 
atât de tăcută pe durata serii, încât Charles şi-a pierdut pe 
dată interesul pentru ea. „E cumplit de plictisitoare!” a 
spus el. Un prieten comun care o cunoştea pe Debbie 
foarte bine l-a asigurat pe Charles că, de regulă, Debbie e 
plină de viaţă şi amuzantă. 

— Poate că Debbie avea una dintre uşoarele ei 
migrene, i-a explicat prietenul lui Charles, şi de asta a fost 
atât de retrasă şi tăcută. 

Charles nu l-a crezut. A insistat că Debbie e o „non- 


persoană”. 

Ai observat câţi oameni trag concluzii pripite, îşi 
formează păreri despre alţi oameni şi despre evenimente, 
în urma unei expuneri extrem de scurte? Tu ai tendinţa să 
te laşi condus de primul impuls? 

Cei care trag concluzii premature, care nu obţin 
suficiente informaţii pentru a trage concluzii bine gândite 
au o probabilitate crescută de a se înşela şi vor suferi în 
consecinţă. 

E probabil ca, ori de câte ori generalizezi sau tragi 
concluzii pe baza unei expuneri limitate, să te înşeli. 

După o scurtă vizită în Anglia, John a decis că i-ar 
plăcea să locuiască acolo şi a fost bucuros să accepte o 
ofertă de serviciu. 

După o săptămână, şi-a dat seama că făcuse o 
greşeală gravă. 

Dacă ar fi analizat situaţia şi stilul de viaţă cu mai 
mare atenţie, şi-ar fi dat seama că sunt necesare schimbări 
prea radicale pentru a se încadra. Între timp, şi-a pierdut 
postul bine plătit din ţara sa şi şi-a produs o mare 
problemă singur. 

Ţi-ar fi de mare folos să analizezi lucrurile în loc să 
tragi concluzii pripite. Întreabă-te dacă ai pus suficiente 
întrebări pentru a-ţi verifica presupunerile. 

Poate fi util să te întrebi dacă există aspecte sau 
elemente pe care nu le cunoşti, care ar putea să îţi fie 
utile. Întreabă-te: „Oare ştiu toată povestea?” 

Să ai ca scop echilibrul. Uită-te înainte să te arunci 
(dar nu te uita atât de lung şi de mult încât să sfârşeşti 
prin a rata barca!). 

28. EVITĂ SĂ FII FASCIST CU TINE ÎNSUŢI 

Zelda era foarte intolerantă cu sine. Era blândă şi 
miloasă cu alţii, însă standardele pe care şi le impusese 
sieşi erau foarte aspre. Era atât de severă cu sine, încât se 
pedepsea adesea psihologic - sau chiar îşi refuza plăcerile 
zilnice - dacă nu se ridica la înălţimea idealurilor sale. 

Guvernele fasciste sunt autocrate, dictatoriale şi 
înclinate spre forţă şi brutalitate. Criticile aspre şi 


condamnările crude, chiar şi în cazul infracţiunilor minore, 
reprezintă exemple tipice de reacţii fasciste. Atunci când 
asistă la un astfel de tratament dur aplicat cuiva, cei mai 
mulţi dintre noi se simt cuprinşi de repulsie şi de dezgust. 

Însă nu doar guvernele se pot face vinovate de 
asemenea tratament inuman. Ai fost vreodată la vreo 
întrunire socială unde o persoană a atacat-o verbal pe o 
alta? „Prost ce eşti!”, „Porc egoist ce eşti!', „Ticălos 
nerecunoscător ce eşti!” Astfel de afirmaţii sunt atacuri 
des întâlnite, pe care le denumim fasciste. Este extrem de 
neplăcut să asişti la aşa ceva, iar atacatorul pierde 
respectul de care se bucura în decursul a doar câteva 
minute. Cei mai mulţi oameni ar spune: „Eu unul nu aş 
vorbi nimănui aşa. Eu nu atac demnitatea şi respectul de 
sine ale persoanei”. 

Însă mulţi dintre cei cărora nu le-ar trece prin cap să 
vorbească altcuiva într-o manieră fascistă o fac adesea 
atunci când e vorba despre ei înşişi. 

Spun lucruri cum ar fi „Ce idiot sunt! Sunt un ticălos! 
Sunt un idiot tâmpit!” Deşi nu s-ar adresa în veci altcuiva 
în felul acesta, consideră că nu e nicio problemă să se 
poarte astfel cu ei. Ei bine, lucrurile nu stau aşa. 

Nu e nicio diferenţă între cineva care te vede 
jignindu-te pe tine sau jignind pe altcineva. Pentru 
respectivul individ, eşti o altă persoană şi, indiferent dacă 
o astfel de răutate vine de la altcineva sau din partea ta, el 
asistă tot la un abuz comis asupra altei persoane. 

Fascismul este în egală măsură dezgustător dacă te 
comporţi ca un dictator cu alţii sau dacă îţi adresezi ţie 
invective tiranice. 

Beneficiile psihologice pe care le ai dacă vorbeşti cu 
şi despre tine cu acelaşi respect pe care îl acorzi în mod 
normal altora sunt uriaşe. 

29. GREŞELILE POT FI FRUMOASE 

Gar y a fost uluit când unul dintre tipii de la birou a 
recunoscut deschis că făcuse nişte greşeli în dimineaţa 
respectivă. „Oare de ce nu le-a acoperit?” s-a întrebat Gar 
y în sinea lui. Fusese învăţat să creadă că o greşeală este 


un semn de inferioritate. Gar y se dădea peste cap să evite 
orice boacănă. Următoarea afirmaţie li s-ar părea absolut 
uluitoare multora: 

„Comiterea unor greşeli poate fi un lucru frumos, nu 
doar tolerabil, nu doar acceptabil, nu doar necesar, ci chiar 
de dorit”. 

„Chestia asta nu are nicio noimă!” te auzim 
exclamând. 

„Oamenii au o părere proastă despre mine dacă fac 
greşeli. A 

greşi e un semn de slăbiciune. Oricine comite o 
greşeală pare prost sau nesăbuit!” 

Dat fiind că atât de mulţi oameni cred în ideile 
acestea nefericite, în cazul în care comit o greşeală neagă 
sau încearcă să o mascheze. In realitate, una dintre 
principalele modalităţi de a învăţa este corectarea 
greşelilor. Greşelile oferă indicii pentru dezvoltarea 
ulterioară. 

Presupunerea că trebuie să „ai mereu dreptate” se 
opune puternic evoluţiei şi duce la nevoia permanentă de a 
fi atent şi a masca. Te face să fii încordat şi defensiv. 

Majoritatea celor care observă greşeli probabil va fi 
uşurată să vadă că şi tu eşti om şi vor fi posibile relaţii mai 
apropiate. 

O doză mare de nefericire vine din noţiunea larg 
răspândită şi regretabilă că e important să eviţi greşelile în 
cele mai multe situaţii, cu orice preţ. 

Harold era un director adjunct cu numeroase idei 
creative, însă îi era prea frică să iasă în faţă şi să le 
menţioneze, ca nu cumva să greşească şi să nu mai fie 
promovat. Când şi-a primit evaluarea, a văzut că şeful îl 
considera lipsit de imaginaţie, astfel că nu a fost promovat. 

Nu există reguli absolute în domeniul acesta, 
bineînţeles. În anumite situaţii se recomandă ascunderea 
greşelilor, însă astfel de situaţii sunt puţine şi rare. De 
fapt, numeroşi buni terapeuţi le spun clienţilor să atragă 
atenţia asupra unor greşeli, în loc să le acopere. Noi am 
spus deseori: „Povesteşte-le prietenilor despre unele dintre 


cele mai mari greşeli ale tale”. Cei care ne urmează sfatul 
spun că recunoaşterea greşelilor devine mai uşoară şi 
chiar plăcută, dacă exersezi. 

Ba chiar se poate să te străduieşti voit să faci unele 
mici greşeli, care sigur nu vor face altcuiva rău. Faptul de 
a-ţi permite să fii un om autentic poate fi o lecţie valoroasă 
despre umilinţă şi gestionarea stresului! 

30. DESPRE FAPTE ŞI OPINII 

Henr y era considerat încăpățânat. 

— Tocmai am văzut cel mai bun film al deceniului, le- 
a spus el unor asociaţi. 

Chris i-a răspuns: 

— Vrei să spui că ai văzut un film care ţi-a plăcut. 

— Ba nu, i-a spus Henr y, ştiu care e diferenţa dintre 
un film bun şi unul prost. 

Gordon s-a băgat şi el în vorbă. 

— De cele mai multe ori, a zis el, mi separe căeo 
chestiune de opinii. 

— Greşit, a exclamat Henr y. E vorba de un fapt. 

Cunoşti pe cineva care vorbeşte cu multă siguranţă 
despre toate, pe cineva care face afirmaţii de genul „Ce 
prostie!” sau „E 

ridicol!” sau „Te-nşeli amarnic!” când cineva nu e de 
acord? Astfel de oameni sunt adesea greu de suferit şi 
rareori sunt populari. Filosofia lor este „Cred că ştiu, 
aşadar ştiu!” sau declară: 

„Părerea mea nu e doar o părere, e un fapt”. 

Pentru astfel de oameni, e foarte important să aibă 
dreptate, chiar şi atunci când se înşală amarnic. Nu 
reuşesc să îşi dea seama că există o mare diferenţă între 
fapt şi adevăr, pe de o parte, şi opinie, credinţă, gust şi 
preferinţă, pe de alta. In plus, greşit nu e acelaşi lucru cu 
un ne place sau cu un suntem de acord. 

Un fapt poate fi testat sau verificat: Lincoln s-a 
născut în 

1809; cerealele acelea conţin mult zahăr. O credinţă, 
o părere, un gust sau o preferinţă nu pot fi testate: 
porumbul are gust mai bun decât mazărea; părul lung e 


mai atrăgător decât părul scurt. 

Fiecare persoană are dreptul să îşi exprime opiniile 
fără a fi ridiculizată sau redusă la tăcere. E important să 
evităm să îi atacăm sau să îi etichetăm pe cei care nu sunt 
de acord cu noi. 

Atunci când nu ai de-a face cu fapte delimitate clar, 
exersează să spui „Mi se pare că... Impresia mea e că... Mă 
gândesc că... Cred că... În opinia mea...” 

Fii atent la oamenii care spun, de fapt „Te înşeli... Eu 
am dreptate... Eşti lipsit de gust... Nu ai minte... Nu ştii ce 
e bun...” 

Dacă îţi spune cineva „Eşti lipsit de gust”, poţi 
corecta politicos, dar asertiv persoana, spunând „Vrei să 
spui că avem gusturi diferite”. Ai dreptul să spui „Se poate 
să fie un mare tablou, dar mie nu-mi place în mod 
deosebit!” 

Dacă spui însă „Ăsta e un tablou detestabil, jalnic”, 
ar fi bine să fii un cunoscător reputat de artă, capabil să 
explice exact de ce, după părerea lui, acea operă de artă e 
inferioară. STABILIREA UNOR OBIECTIVE REALISTE 

Derek trăia conform dictonului „ţinteşte sus”. 
Considera că orice poziţie, cu excepţia celei din vârf, este 
lipsită de valoare. Nu-şi dădea seama că unele dintre 
idealurile sale se aflau dincolo de capacităţile lui reale şi 
era adesea dezamăgit şi nefericit. 

Mulţi oameni spun „Dacă vrei să atingi un obiectiv, 
aruncă-te! 

Fă-o, pur şi simplu!” lar atunci când oamenii nu 
reuşesc în ceea ce îşi propun, li se spune adesea „Pur şi 
simplu nu te străduieşti suficient”. Criticile acestea sunt 
adesea incorecte şi uneori destul de toxice. 

De exemplu, unul dintre clienţii noştri, să-i spunem 
Bob, se simţea ratat pentru că, oricât ar fi încercat, nu a 
reuşit niciodată să îşi construiască un trup musculos sau 
să devină un bun sportiv. 

Tatăl său şi cei doi fraţi erau cu toţii foarte atletici şi 
bine-făcuţi. 

Bob îi admira nespus şi îşi dorea să le semene, însă, 


din păcate, nu le moştenise trăsăturile fizice şi abilităţile 
sportive. În loc să se amăgească în privinţa posibilităţii de 
a deveni sportiv, Bob ar trebui să înceteze să încerce să fie 
ca tatăl şi fraţii săi şi să urmărească obiective pe potriva 
sa. 

Un alt client, Sean, a ocolit sala de forţă şi domeniul 
sportiv 

(în ciuda faptului că tatăl său era profesor de 
educaţie fizică). În schimb, a devenit jucător de şah şi 
bridge în competiţii. 

E necesar să atingi un echilibru între a fi perseverent 
şi a şti când să renunti. 

Trebuie să îţi evaluezi interesele, abilităţile şi 
obiectivele şi să îţi faci un autoinventar sincer. 

Dacă obiectivul tău poate fi atins, atunci eşti liber să 
încerci. 

Insă dacă efortul e prea mare, trebuie să reevaluezi 
situaţia. Nu încerca să despici un bolovan de granit 
lovindu-l cu capul! 

Sau, ca să folosim altă metaforă, nu uita să schimbi 
macazul. 

Dacă nu-ţi reuşesc planurile şi te simţi obosit, 
descurajat şi frustrat, încearcă altceva. 

Un om care „se suceşte” nu e totuna cu unul care 
renunţă. 

Un om care renunţă nu încearcă aşa cum ar trebui, ci 
se dă bătut prematur, imediat ce lucrurile devin grele. Însă 
dacă faci eforturi serioase şi tot nu reuşeşti, adoptarea 
unei direcţii diferite îţi poate îndepărta frustrarea şi, în 
consecinţă, te vei dezvolta. 

32. POŢI SĂ ARUNCI CU PIETRE 

Susan era deosebit de sensibilă. Orice jignire reală 
sau imaginară, o privire dură, o literă omisă, o critică 
minoră o aruncau în profunzimile mâhnirii şi suferinţei. 
Sora ei observa: 

— Pe Susan o loveşte buldozerul de zece ori pe zi! 

Am vrea să subliniem o temă care apare în cadrul a 
numeroase strategii din cartea aceasta, dat fiind că este 


esenţială. De fapt, am învăţat-o cu toţii în copilărie: poţi să 
arunci şi cu pietre, că vorbele tale tot nu mă dor. 

Din păcate, deşi mulţi dintre noi au rostit aceste 
cuvinte când eram necăjiţi de alţi copii, nu am crezut cu 
adevărat în ele. Zicala aceasta nu era decât o modalitate 
convenabilă de a părea indiferenți. Inăuntru, rămâneau 
însă durerea şi supărarea. Probabil că e imposibil ca un 
copil să îşi dea seama de adevărul esenţial - că nu 
cuvintele ne rănesc, ci noi ne rănim cu acele cuvinte. 
Încearcă să convingi un puşti de 7, 8, 9 sau 10 ani că nu 
trebuie să se supere pentru că nişte copii l-au necăjit în 
legătură cu aparatul dentar, numindu-l „dinţos” sau „gură 
de fier”! Încearcă să convingi o fetiţă de 12 ani că nu 
trebuie să se supere când colegele ei mai puţin dezvoltate 
o tachinează fiindcă poartă sutien. 

Copiii - sau adulţii - pot spune că „vorbele tale tot nu 
mă dor”, însă îşi permit să fie răniţi de porecle, 
ridiculizare, tachinări şi insulte. 

Isteţul Andrew, în vârstă de 10 ani, se supărase 
fiindcă doi băieţi îi spuseseră „tocilar”. Nu am avut succes 
în încercarea de a-l convinge că probabil erau doar geloşi 
pe inteligenţa lui sclipitoare şi pe faptul că ia mereu note 
bune. 

Cei mai mulţi oameni par a avea o nevoie disperată 
de a fi plăcuţi, de a fi populari şi de a fi consideraţi 
„beton”. Duc cu ei dorinţele acestea de-a lungul vieţii - 
caută cu consecvență aprobarea, îşi doresc să fie plăcuţi 
(uneori, cu orice preţ) şi sunt adesea dărâmaţi de critici şi 
respingere. 

Care sunt şansele să îi ajuţi pe adulţi să 
conştientizeze pe deplin că nu trebuie să se supere din 
cauza cuvintelor spuse de oameni? 

Dacă te denigrează cineva, vorbitorul, criticul este 
cel care are, probabil, probleme emoţionale. Persoanele 
echilibrate nu îi înjosesc pe alţii. 

Orice persoană care înţelege pe deplin această 
dovadă esenţială de înţelepciune are puterea de a ignora 
criticile negative şi de a scăpa nevătămat. 


Gândeşte-te aşa: dacă ai merge în vizită la un spital 
de psihiatrie şi unul dintre pacienţii grav tulburaţi din 
secţia izolată te-ar critica aspru, nu ai pune la suflet. Te-ai 
gândi la sursa acestei denigrări şi ai ignora vorbele. Doar 
pentru că o persoană care proferează injurii la adresa ta 
nu este pacient de psihiatrie nu înseamnă că trebuie să pui 
la suflet criticile sale. Ceilalţi oameni şi cuvintele lor au 
doar puterea pe care tu le-o conferi. 

33. TREI IMPERATIVE ELEMENTARE TIPICE 

PENTRU PERSOANELE NEVROTICE 

Bonnie a crescut aşteptându-se să îi fie uşor în viaţă. 
Provenea dintr-o familie bogată, mersese la o şcoală 
particulară şi nu avusese niciodată de luptat cu prea multe 
greutăţi şi nici măcar nu trebuise să aibă singură grijă de 
ea. Când a intrat la facultate şi a părăsit mediul 
ultraprotector în care toată lumea o răsfăţa, a fost 
distrusă. Lumea se aştepta acum să reuşească de una 
singură, să fie independentă, însă lui Bonnie îi lipseau 
abilităţile - sau dorinţa - să se confrunte de una singură cu 
viaţa. 

Imaginează-ţi cum ar fi să treci prin viaţă cu aceste 
trei imperative: „Trebuie să îmi fie bine”, „Alţii trebuie să 
mă trateze bine”. 

şi „Nu ar trebui să am vreodată parte de greutăţi sau 
probleme”. 

Unii oameni chiar cred că nu ar trebui să se 
trezească vreodată blocaţi în trafic, să aştepte la coadă, să 
se confrunte cu birocraţia sau să sufere în vreun fel de pe 
urma micilor neplăceri ale vieţii. 

Antidotul este renunţarea la toate imperativele. După 
cum spunea Albert Ellis, „Acum, cred aproape de fiecare 
dată că ar fi mai bine sau mai plăcut să-mi meargă bine, să 
fiu tratat corect şi viaţa să se dovedească a fi uşoară şi 
plăcută. Dar nu e obligatoriu să fie aşa - iar astfel lucrurile 
se schimbă semnificativ!” 

Dr. Ellis este unul dintre cei mai aclamaţi, prolifici şi 
des citați autori din domeniul psihologiei clinice. 
Întemeietorul unei direcţii terapeutice pe care o numeşte 


Terapie Comportamentală 

Raţional-Emotivă, Ellis a identificat trei imperative 
subiacente funcţionării nevrotice. Primul imperativ - 
„Trebuie să îmi fie bine” - este considerat un „mandat al 
Eului”. Simplu spus, asta înseamnă că oamenii au adesea 
aşteptări nejustificat de mari de la ei înşişi. 

Insistă că trebuie să se ridice mereu la înălţimea 
idealurilor lor. „Trebuie să ajung bine. Trebuie să am 
succes. Trebuie să fiu competent. Trebuie să reuşesc tot ce 
pot reuşi. Dacă nu ating aceste obiective, dacă nu mă ridic 
la înălţimea aşteptărilor mele, sunt un ratat mizerabil şi 
merit ce e mai rău”. Acest tip de gândire stă la baza 
autodenigrării, a urii de sine, a autoiînjosirii şi a 
autosacrificării. 

Al doilea imperativ - „Ceilalţi trebuie să se poarte 
bine cu mine” - se arată atunci când oamenii se aşteaptă în 
mod nerezonabil ca ceilalţi să îi trateze cu respect, corect, 
cu consideraţie şi decenţă. 

Când nu se întâmplă aşa, sau atunci când cei din jur 
nu sunt chiar blânzi, curtenitori şi respectuoşi, furia 
persoanei atinge un nivel extrem, iar sentimentul de bază 
e că făptaşii merită doar ce e mai rău. Astfel de atitudini se 
regăsesc în spatele urii, mâniei, ostilităţii şi furiei. 

Al treilea imperativ nevrotic este că „Nu ar trebui să 
am vreodată parte de greutăţi sau probleme”. 

Oamenii se înnebunesc singuri crezând că alţi 
oameni, alte circumstanţe sau lumea în general nu ar 
trebui să îi dezamăgească sau să îi deranjeze. 

Ei insistă că mama natură ar trebui să le pună la 
dispoziţie rapid şi uşor ce îşi doresc. Astfel de persoane au 
un nivel redus detoleranţă la frustrare şi tendinţa de a 
amplifica orice eşec, transformându-l într-o catastrofă 
majoră. 

Poţi observa lesne cât de nerealiste şi demotivante 
sunt cerinţele acestea. Trebuie muncit din greu şi cu 
sârguinţă pentru a scăpa de ele, însă rezultatele justifică 
pe deplin eforturile depuse. 

Adună (-ţi) minţile 


(şi acţiunile) 

34. FAPTELE PLEDEAZĂ MAI BINE 

DECÂT VORBELE 

Barbara şi Jeff aveau o căsnicie tumultuoasă, în 
principal fiindcă 

Jeff nu ţinea seama de dorinţele şi sentimentele 
Barbarei. Îşi declara dragostea nepieritoare pentru ea, 
însă modul în care se comporta părea a-i contrazice 
vorbele. Nu o suna când urma să întârzie, uita adesea de 
zilele de naştere şi aniversările şi lua decizii importante 
pentru familie fără a o consulta. 

Mulţi oameni cred în mod eronat că lucrurile pe care 
le gândim, imaginăm sau simţim sunt la fel de importante 
cum sunt cele pe care le facem. Adevărul e că, după cum 
zice o veche vorbă cunoscută, „faptele cântăresc mai greu 
decât spusele”. 

Într-adevăr, faptele sunt mai importante decât 
cuvintele. 

Deşi este posibil să fim empatici în raport cu alţi 
oameni, nu vom şti niciodată cu adevărat care sunt 
gândurile, motivațiile, imaginația sau experiențele 
emoționale ale altei persoane. Tot ce avem de făcut pentru 
a ne forma opinii sau a face judecăți cu privire la alți 
oameni este să le trecem în revistă comportamentul, ce fac 
sau nu fac. 

La fel, îţi cunoşti propriile gânduri, sentimentele şi 
motivele interioare, dar singura sursă pe care o au la 
dispoziţie alţii pentru a-şi forma opinii despre tine o 
reprezintă comportamentul tău. 

Iar ceea ce decizi să faci sau să nu faci ţine aproape 
întru totul de controlul voluntar. 

Atunci când faci un inventar personal, încearcă să nu 
accentuezi prea mult importanţa gândurilor, sentimentelor 
sau motivelor în detrimentul acţiunilor, faptelor sau 
comportamentelor. 

Nu uita că acţiunile ne definesc ca indivizi; oamenii 
nu pot citi ce-ţi trece prin minte, însă pot vedea ce faci. 

Şi totuşi, mulţi oameni se „pedepsesc” emoţional 


deoarece cred că motivele lor nu sunt chiar pure sau 
binevoitoare, chiar dacă au făcut un lucru util sau bun. 
Însă adevărul e că deşi ai avut gânduri lipsite de caritate 
când ai făcut fapte caritabile, faptele rămân totuşi bune! 

În final, ce facem şi ce nu facem stabilesc cursul 
vieților noastre din prezent şi al experienţelor viitoare. Ce 
facem sau nu facem contează mult mai mult decât ceea ce 
credem, simţim sau ne imaginăm. Din nou: 

Ceea ce crezi contează mai puţin decât ceea ce faci. 

Important e cum acţionezi. 

Nu uita că gândul nu este echivalent cu fapta. Cineva 
care are gânduri rele, dar face doar fapte bune este totuşi 
o persoană bună. ÎNVAŢĂ SĂ DELEGI: NU FACE TU 
TOTUL 

Jack şi Kent sunt doi vecini care au decis să îşi 
construiască nişte verande. Jack şi-a petrecut aproape 
întreaga vară construind el însuşi veranda, în vreme ce 
Kent a angajat un constructor şi şi-a petrecut cea mai mare 
parte a timpului la plajă. Nu ar fi fost nicio problemă dacă 
Jack şi familia lui s-ar fi bucurat de eforturile depuse. Însă 
a descoperit că proiectul era anost şi extenuant, iar soţiei 
şi copiilor le displăcuse faptul că abia dacă îşi petrecea 
timpul cu ei. Jack vorbeşte cu mândrie despre proiect, însă 
el şi familia sa au plătit un preţ piperat pentru mândria de 
a face totul singuri. 

De câte ori ai auzit pe cineva spunând „Dacă vrei un 
lucru făcut bine, fă-l cu mâna ta!” Tradiţia lui „făcut cu 
mâna ta” e veche în spiritul american. Imaginile cu 
colonişti tăind buşteni şi construind cabane în sălbăticie 
bântuie depozitele de cherestea şi magazinele de feronerie 
sâmbăta dimineaţa. 

De fapt, deseori, dacă vrei să faci ceva (sau să iasă 
bine), cel mai indicat chiar e să îl faci tu. Însă la fel ca 
orice alt „adevăr des întâlnit”, atitudinea aceasta poate fi 
dusă la extrem. Există numeroşi oameni care vor să deţină 
controlul, care investesc mult în Eul lor spunând „am 
făcut-o cu mâinile mele” şi pur şi simplu nu au încredere în 
altcineva să facă o treabă bine. Pentru că au probleme cu 


delegarea  responsabilităţilor către alţii, restanţele le 
blochează vieţile. 

Cere ajutor, deleagă altora responsabilitatea şi 
foloseşte talentul profesioniştilor. Vei avea mai mult timp 
pentru a te dedica problemelor mai importante şi îţi vei 
îmbunătăţi calitatea vieţii. 

Un inginer mecanic se plângea că, ori de câte ori 
angajează muncitori acasă, treaba pe care o fac aceştia nu 
e la fel de bine făcută pe cât ar fi fost dacă o făcea el. 
Numai că, la terapie, a învăţat să fie mulţumit cu un lucru 
„suficient de bun” şi nu neapărat „perfect” şi a devenit mai 
relaxat în general şi semnificativ mai puţin anxios. 

Un prieten de-al nostru, înzestrat cu simţul umorului, 
spunea: 

„Nu face tu niciodată ceva ce îl poţi lăsa altora”. 

Noi spunem: 

Stabileşte priorităţi, echilibrează-ţi responsabilităţile, 
fă ce îţi place şi poţi face şi deleagă mai des. 

36. DESPRE MUNCA PRODUCTIVĂ 

Gerr y şi Lionel făceau parte din acelaşi grup de 
studenţi la master. Lionel aloca în plus cam cinci-şase ore 
de studiu pe zi, în vreme ce Gerr y îşi petrecea timpul liber 
relaxându-se. În ceea ce priveşte inteligenţa, nimeni nu 
susţinea că Lionel n-ar fi fost mai isteţ, însă, în cele din 
urmă, Gerr y a luat zece, iar Lionel, nouă. Când vine vorba 
de examen, se poate oare ca Lionel să fi exagerat şi să se fi 
epuizat, în vreme ce Gerr y a rămas cu mintea limpede şi 
atent? 

Toată lumea ştie că munca din greu şi cu sârg dă 
adesea roade, însă mulţi cred că mai multă muncă 
înseamnă că şi rezultatele vor fi pe măsură. 

Ni se spune „Pune burta pe carte!” Sincer vorbind, 
nu am crezut niciodată în expresia asta - dacă nu cumva 
vrei să îţi turteşti sau să-ţi ascunzi burta. 

Sigur că în spatele acestei metafore neobişnuite e 
ideea că nu trebuie să te laşi pe tânjală. Însă studiile 
psihologice arată că un anumit nivel de tânjală e bun şi te 
va face mai productiv, nu invers. Studiile realizate cu 


privire la ceea ce se numeşte „exerciţiu intens” comparativ 
cu „exerciţiul distribuit” indică aproape de fiecare dată că 
oamenii care aplică exerciţiul intens au rezultate mai slabe 
decât cei care folosesc exerciţiul distribuit. 

Exerciţiul intens înseamnă a te ocupa de o sarcină 
fără să iei pauză sau să te odihneşti, adică să lucrezi non- 
stop. Cei care lucrează atât de intens de regulă descoperă 
că, după un timp, oboseala se cumulează în sistemul lor, 
astfel că sunt nevoiţi să depună eforturi din ce în ce mai 
mari pentru a obţine rezultate notabile. 

Exerciţiul distribuit se referă la strategia de a lua 
pauze scurte, dar destul de dese. Te opreşti din ceea ce 
faci şi te plimbi zece minute sau suni un prieten, sau faci 
nişte exerciţii de relaxare ori faci orice altă activitate 
diferită de sarcina de lucru. Cei care folosesc exerciţiul 
distribuit sunt capabili să spargă monotonia, să îşi refacă 
nivelul de energie şi să lucreze într-un ritm mai alert şi mai 
productiv. 

Exerciţiul distribuit îţi permite să te eliberezi de 
păienjenişul metaforic şi să reuşeşti mai multe acţiuni pe 
termen lung (şi să faci mai puţine greşeli), să te simţi mai 
plin de energie şi vioi atunci când revii la sarcina ta. 

Astfel, formula pentru o muncă încununată de succes 
şi productivă este: 

Nu continua să munceşti oră după oră, fără 
întreruperi. 

Mai prosteşte-te din când în când şi scapă de acidul 
lactic şi alte produse chimice ale oboselii din fluxul 
sangvin. 

Munceşte mai inteligent - nu mai intens sau mai 
mult! 

37. INJECTEAZĂ-ŢI NIŞTE UMOR ÎN VIAŢĂ 

Nancy îi povestea unei prietene despre un incident 
întâmplat cu câţiva ani în urmă, la o petrecere. Soţul lui 
Nancy se îmbătase şi se dăduse în spectacol. M-am jenat, 
povestea ea, şi m-am ener vat atât de tare, că eram pe 
punctul de a intenta divorţul. Apoi am văzut latura 
amuzantă. Aşa că furia mi s-a transformat în veselie şi am 


evitat o confruntare inutilă. 

Veselia împărtăşită creează instantaneu o legătură 
între oameni. Cei care nu iau viaţa sau pe ei înşişi prea în 
serios sunt mult mai sănătoşi şi fericiţi decât cei care o fac. 

Nu susţinem o abordare frivolă, însă oamenii care pot 
recunoaşte absurdităţile vieţii de zi cu zi şi se pot distra pe 
seama lor reuşesc, în general, să gestioneze şi să facă mai 
bine faţă situaţiilor stresante. 

Încearcă să te amuzi chiar şi atunci când faci o 
treabă serioasă. 

Încearcă să râzi mai tare şi mai des. Un simţ al 
umorului autentic îţi permite să te fereşti de rutinele 
mentale şi poate ţine la distanţă plictiseala şi chiar 
depresia. 

Ceea ce poate fi numit „hohot dezlănţuit” reprezintă 
un tonic psihic. Biologii au emis o ipoteză conform căreia 
râsul stimulează producţia de catecolamine şi endorfine la 
nivelul creierului, lucru care afectează nivelurile 
hormonale asociate bucuriei, ducând la un prag mai ridicat 
al toleranţei la durere şi la un sistem imunitar mai 
puternic. 

lată câteva idei ca să te înveseleşti. 

Fii atent, în mod voit, la mai multe dintre 
evenimentele absurde, stupide şi ridicole care se petrec 
mereu. Vezi partea amuzantă a acestora. Arată-le altora. 
Notează cele mai amuzante lucruri pe care le vezi sau le 
auzi. Acest lucru se mai numeşte şi „umor cosmic”. 

Chiar dacă un lucru nu e amuzant, încearcă să râzi. 
De exemplu, se poate să fii blocat în trafic. În loc să te 
încrunţi, încearcă să râzi. Există o teorie care spune că 
mişcareamuşchilor faciali poate atrage după sine unele 
dintre beneficiile râsului autentic. 

Fii atent la ce te face să râzi - desene animate, afişe, 
scrisori, poveşti amuzante sau glume - şi încearcă să te 
înconjori cu mai multe lucruri care te amuză. 

Şi un avertisment. Evită glumele bazate pe 
ridiculizare. Au la bază mai multă ostilitate decât umor şi 
pot produce durere. lar glumele bazate pe cinism nu sunt 


nici ele utile şi pot chiar ricoşa. 

Un joc de cuvinte poate fi fantastic şi cu adevărat 
isteţ şi amuzant. 

Cultivă-ţi capacitatea de a aprecia absurdităţile vieţii. 

38. IMPORTANŢA MIŞCĂRII 

— Sunt un leneş înnăscut, a spus Maurice cu un aer 
resemnat. 

Apoi a adăugat: Ba chiar îmi aduc aminte cum am 
folosit toate scuzele posibile ca să nu mă duc la orele de 
sport, la şcoală. 

Maurice trebuie să afle că exerciţiile istovitoare nu 
sunt neapărat bune pentru sănătate, însă o plimbare în pas 
alert, de douăzeci sau treizeci de minute, de câteva ori pe 
săptămână, creşte starea de bine. 

Conexiunea dintre minte şi trup a fost subliniată 
mulţi ani în diferite contexte. Pe scurt, ceea ce tonifică 
trupul are un efect pozitiv şi asupra bunăstării noastre 
mentale, emoţionale sau psihice. 

Numeroşi experţi au indicat că mulţi dintre noi pur şi 
simplu nu ne mişcăm suficient corpurile. Ceva atât de 
simplu ca o plimbare de cinci minute înainte de orice masă 
poate reprezenta o diferenţă enormă. Activitatea ne creşte 
rata metabolică şi arde calorii, ambele aducând beneficii. 

Nu trebuie să transpiri ca să ai de câştigat. 

În loc să iei liftul, urcă pe scări câteva etaje. Stai în 
picioare şi mişcă-te câtă vreme vorbeşti la telefon, citeşti 
scrisori sau te gândeşti la un proiect. 

Sugerează-le prietenilor să mergeţi la o plimbare. 

Avem numeroase oportunități să ne mişcăm 
trupurile. Pune muzică şi dansează. Lucrează în grădină. 
Parchează în mod voit în capătul îndepărtat al parcării, ca 
să trebuiască să parcurgi o distanţă oarecare până la 
magazin. Câtă vreme aştepţi să ţi se încălzească apa la duş 
sau să ţi se umple cada, fă nişte flotări sau sărituri. Dacă 
îţi place să alergi sau să faci aerobic, sau dacă poţi face 
plimbări în pas alert vreme de douăzeci până la patruzeci 
de minute de câteva ori pe săptămână, cu atât mai bine, 
iar dacă nu, chiar şi trei până la cinci minute de activitate 


sunt mai bune decât niciunul. 

Rezultatele cercetărilor arată că până şi activitatea 
fizică moderată, cum ar fi mersul pe jos, creşte rata 
metabolică şi are numeroase beneficii pentru sănătate. 
Cheia succesului este să gândeşti în termeni de „minute de 
activitate”. Ce activitate pot face, în loc să pierd timpul 
stând degeaba? Sigur că nu recomandăm să ajungi 
obsedat de a fi activ, dat fiind că odihna şi relaxarea au un 
rol bine definit în cadrul regimului de sănătate fizică şi 
psihică. Insă, dacă e să greşim, prea puţină mişcare e mai 
rea decât prea multă. 

Aşadar, stinge televizorul, ridică-te, întinde-te, ieşi pe 
uşă şi fă un pic de mişcare. 

Nu e nevoie să priveşti condiţia fizică ca pe o 
sperietoare şi o corvoadă. Cei care apreciază exerciţiile 
viguroase vor obţine beneficii din ele, însă dacă nu îţi 
place să faci mişcare, lasă-le deoparte. Simplul fapt de a 
face loc în program pentru activitatea fizică permanentă, 
aşa cum am descris-o, poate avea mari beneficii. 

ASUMAREA RESPONSABILITĂŢII 

Delia juca „jocul vinei”. Ori de câte ori ceva nu o 
satisfăcea, dădea vina pe altcineva. Nu se întreba niciodată 
dacă nu cumva ea nu contribuise cu nimic la situaţie. Chiar 
şi atunci când îi erau supuse atenţiei fapte clare, refuza să 
accepte sau să recunoască orice responsabilitate. 

Să fie oare aceasta explicaţia pentru mariajul ei eşuat 
şi pentru starea de melancolie generală? 

E uimitor cât de mulţi oameni resping 
responsabilitatea pentru acţiunile şi alegerile lor şi dau 
vina pe alţii sau pe circumstanţe pentru problemele lor. 
Deşi „jocul vinei” este des întâlnit, o prea frecventă 
respingere a responsabilităţii reprezintă de fapt un tipar 
de comportament de autoînfrângere. 

Cei care insistă să dea vina pe factori pe care nu îi au 
sub control vor avea tendinţa de a se simţi neputincioşi şi 
neajutoraţi. 

Doar prin acceptarea responsabilităţii personale 
pentru alegerile şi acţiunile noastre ne putem oferi ocazia 


de a ne simţi eficienţi şi de a deţine controlul asupra vieţii 
noastre. 

Asumarea responsabilităţii nu înseamnă că detinem 
controlul absolut asupra destinelor noastre. În realitate, cu 
toţii suntem afectaţi de evenimente pe care nu le putem 
controla, cum ar fi înzestrarea genetică şi o serie de factori 
de mediu aleatorii. 

Putem însă trece la cârma noastră, în vastul curent al 
existenţei şi circumstanţele înconjurătoare, conducându-ne 
viaţa în anumite direcții. Trebuie să îţi asumi 
responsabilitatea pentru alegerile şi comportamentele tale. 

Gândeşte-te că vina şi meritul sunt părţi opuse ale 
aceleiaşi entităţi. Dacă vrem să dăm vina pe altcineva 
pentru nenorocirile şi problemele noastre, poate că ar 
trebui şi să recunoaştem altcuiva meritele pentru 
succesele şi realizările noastre. La fel, libertatea şi 
responsabilitatea sunt reversul aceluiaşi concept; nu o poţi 
avea pe una fără a o avea şi pe cealaltă. Victor Frankl, un 
renumit psihiatru, psihoterapeut existențialist şi 
supraviețuitor al unui lagăr de concentrare, a subliniat 
acest aspect. Dr. Frankl a comentat recent despre cât de 
ciudat este că Statele Unite ale Americii se laudă cu o 
impresionantă 

Statuie a Libertății în portul din New York, însă nu 
există niciun monument al responsabilității care să 
echilibreze privilegiul libertății. 

La fel cum dr. Frankl consideră că ar trebui ridicată o 
Statuie a Responsabilităţii la San Francisco, pentru a 
obţine acest echilibru, mulţi dintre noi trebuie să îşi 
accepte responsabilitatea personală pentru a echilibra 
marea libertate de care ne bucurăm cu toţii, în calitate de 
cetăţeni ai acestei ţări. 

Asumă-ţi  responsabilitatea pentru acţiunile şi 
deciziile tale şi devino arhitectul şi inginerul propriului 
viitor. 

40. NU-ŢI REPRIMA SENTIMENTELE 

Natalie avea tendinţa de a-şi ţine sentimentele în 
frâu. 


— Am fost învățată să-mi ascund sentimentele, 
explica ea. În familia noastră, se aştepta ca fetele să 
zâmbească drăguţ şi să tacă din gură. 

După un curs de stimulare a asertivităţii, Natalie a 
început să îşi verbalizeze sentimentele. 

— Ce bine e să fii o persoană, şi nu un preş de şters 
picioarele, a spus ea. 

Nu este sănătos să îţi înăbuşi sentimentele, să 
reprimi toate manifestările de furie sau chiar iritare, să îţi 
ascunzi temerile sau să îţi înghiţi supărarea. Într-adevăr, 
aceste tactici de reprimare pot avea consecinţe groaznice. 
Desigur, există dăţi când este necesar sau chiar de 
preferat să îţi reprimi sau să îţi ascunzi adevăratele 
sentimente. Numai un prost şi-ar manifesta mereu 
emoţiile. Ideea e că atunci când inhibarea emoţiilor este 
un obicei, devine cu timpul din ce în ce mai stresant 
pentru individ, creând oportunităţi pentru apariţia 
problemelor de sănătate. 

Cartea Inhibarea emoţiilor şi sănătatea* editată de 
dr. Harold 

Traue şi dr. James Pennebaker pune întrebarea 
străveche: inhibarea emoţiilor are efecte negative asupra 
sănătăţii fizice sau psihice? Cercetătorii din Austria, 
Franţa, Germania, Irlanda şi 

Statele Unite au indicat că neexprimarea emoţiilor 
poate într-adevăr să declanşeze probleme psihice şi fizice, 
cum ar fi astm (mai ales la copii), dureri de cap, probleme 
psihosomatice şi  neplăceri cardiovasculare. Aşadar, 
întrebarea este care e cea mai bună cale de exprimare a 
sentimentelor? Dacă eşti supărat, trebuie să tipi şi să urli 
şi să baţi cu pumnii? Empatic, nu! 

Cea mai bună reacţie este una asertivă, nu una 
agresivă. O exprimare asertivă înseamnă să spui pur şi 
simplu lucruri de tipul: 

„Ce mă enervează!”; „Mă scoţi din sărite când faci 
aşa!”; „Mă sperie de-a dreptul chestia asta!”; „Acum sunt 
foarte deprimat!” 

Nu uita, nu-ţi nega sentimentele şi nu-ţi dezvolta 


obiceiul de a le ascunde mereu de ceilalţi. Esenţa e simplă: 

Nu reprima şi nu agresa, ci exprimă-ţi sentimentele! 

Construirea unor relaţii de succes 

41. CHEILE UNUI MARIAJ DE SUCCES 

Laura şi Kyle mergeau la consiliere matrimonială. 
Laura era clar supărată. 

— Kyle e pe programul automat de NU! 

Apoi, aproape suspină: 

— Chiar şi dacă îi cer un mic serviciu, zice NU! 

Kyle i-a replicat: 

— Nu cred că e adevărat, dar să-ţi zic eu ce e. Laura 
îmi caută mereu nod în papură şi critică tot ce fac. 

Oamenii nefericiţi în căsătorie, mulţi dintre ei în 
pragul divorţului, tind să facă aceleaşi greşeli. Adesea, îşi 
exprimă dezacordul, sunt extrem de critici, se 
învinovăţesc, se acuză, folosesc amenințări şi probabil îşi 
spun adesea unul altuia „nu!” 

Astfel de comportamente sunt ucigaşele iubirii şi 
intimităţii. 

Când partenerul tău te critică şi te acuză, rezultatul 
constă în durere şi resentimente. lar atunci când 
partenerul refuză să îndeplinească nişte solicitări 
rezonabile, când e pe modulul automat de spus „nu”, 
necazurile sunt inevitabile. Cele mai multe dintre cuplurile 
care vin la noi pentru consiliere matrimonială fac aceste 
greşeli. E remarcabil că se poartă politicos, cu tact, cu 
consideraţie şi cu respect cu persoanele absolut străine. 
Insă pe cei dragi îi părăsesc. Cred în mod eronat că acasă 
e locul în care faci cum te taie capul, eşti spontan şi 
renunti la orice urmă de bună-creştere. 

Nu suntem susţinătorii unei relaţii maritale pline de 
inhibiţii şi tensionate. Deschiderea şi caracterul informal 
sunt două dintre cele mai importante elemente ale unui 
mariaj satisfăcător. Dar ţine minte: deschiderea în căsnicie 
nu este o invitaţie la atacarea celuilalt cu napalm 
emoţional. În loc de asta, încercaţi să: 

Manifestaţi grijă, respect şi consideraţie autentice 
unul pentru celălalt. 


Depuneţi eforturi deliberate de a face unul pe plac 
celuilalt şi de a evita lucrurile care vă displac reciproc. 

În cadrul şedinţelor noastre de consiliere, începem 
de obicei prin a întreba fiecare persoană „Ce lucruri bune, 
atente şi decente ai făcut pentru partenerul tău săptămâna 
aceasta?” Dacă tu consideri că ţi se cuvine totul, nu vei 
ajunge la fericirea conjugală. ` 

O căsnicie de succes cere anumite eforturi. Insă dacă 
efortul se transformă în muncă grea, probabil indică o 
incompatibilitate fundamentală. Trebuie să munceşti 
pentru relația ta, dar nu ar trebui să munceşti din greu 
pentru ea. 

Şi, că tot veni vorba, dacă tu şi soțul tău concuraţi 
între voi, Nu uitaţi că mariajele fericite sunt bazate pe 
munca în echipă şi cooperare, nu pe competiţie. 

În concluzie: dacă vrei să ai o căsnicie reuşită: 

Evită să fii critic. 

Încearcă să spui „da” ori de câte ori e posibil. 

83CUM SĂ AJUŢI O RELAŢIE PERTURBATĂ... 

SAU SĂ FACI UNA BUNĂ ŞI MAI BUNĂ 

Ca multe cupluri de profesionişti foarte ocupate, Jay 
şi Georgia se îndepărtaseră unul de celălalt şi aproape că 
trăiau în lumi separate. 

Cu toate acestea, era clar că le păsa unul de celălalt 
şi era necesar să implementeze o formulă directă şi 
eficientă care să le revitalizeze şi să le hrănească mariajul. 

In calitate de psihologi practicieni, suntem consultaţi 
adesea de cupluri cu probleme sau oameni care au diferite 
dificultăţi în relaţiile lor. 

Îţi doreşti să readuci relaţia pe drumul cel bun sau 
poate să îţi faci viaţa mai uşoară în cadrul unei relaţii 
relativ fără necazuri? 

În cadrul acestui segment, vă vom comunica patru 
măsuri ce pot fi luate. Deşi o mare parte a celor prezentate 
în cele ce urmează priveşte în special căsniciile, aceleaşi 
metode pot fi aplicate cu succes aproape oricărei relaţii 
intime. 

Problemele maritale au adesea la bază un declin al 


prieteniei din cadrul căsniciei. Desigur, există o varietate 
enormă de probleme conjugale şi orice generalizare 
trebuie limitată, însă atunci când dintre parteneri dispare 
prietenia, e aproape sigur că va urma o spirală 
descendentă a nefericit maritale. 

Aşadar, ce se poate face pentru a hrăni şi revitaliza 
prietenia din căsnicia voastră? 

Complimentează-ţi partenerul deseori. Fă-ţi un obicei 
din a face un compliment cel puţin o dată pe zi. 

Exprimă-ţi aprecierea faţă de partener ori de câte ori 
face un lucru care îţi place. 

Fă-ţi un obicei din a face un lucru atent pentru 
partener în mod regulat. Petreceţi timp împreună făcând 
activităţi plăcute pentru amândoi. 

Aceste gesturi de bunătate pot fi neînsemnate, însă 
importante, cum ar fi o sarcină casnică în plus, sau 
oferirea unei flori pe neaşteptate sau a unui cadou fără 
mare valoare materială. În definitiv, momentele plăcute 
petrecute împreună sunt piatra de temelie a oricărei 
prietenii - şi a căsniciilor fericite. 

43. LUPTĂ PENTRU O CĂSNICIE REUŞITĂ 

Problema lui Marilyn şi a lui Peter nu era că aveau 
tendinţa să se certe. Se rupeau în bucăţi unul pe celălalt! 
Certurile lor erau maliţioase şi extrem de dureroase pentru 
amândoi. Tacticile lor de luptă, dureroase şi murdare, le 
distrugeau căsnicia. 

Asemenea lui Peter şi Marilyn, probabil că tu şi 
perechea ta vă ciondăniţi şi vă certaţi - în definitiv, e 
omenesc să fie aşa. 

Sperăm totuşi că discuţiile voastre aprinse nu duc la 
un război deschis! Nu uita că diferenţa dintre cuplurile 
fericite şi cele nefericite nu este întotdeauna cât de mult 
se ceartă sau cât de des au dispute, ci modul în care îşi 
manifestă furia şi dezacordul. De fapt, modul în care te 
cerţi este una dintre cele mai bune căi de a diagnostica 
starea de sănătate a căsniciei tale. 

Aşadar, ce poţi face pentru a-ţi păzi mariajul de 
ravagiile neînțelegerilor şi fricţiunilor? Nu e o chestiune de 


evitare a certurilor sau conflictelor - dezacordurile sunt 
inevitabile. Cheia este să acţionezi pentru a le soluţiona. 

Când te cerţi, evită să cazi în extrema criticii, 
dispreţului, defensivei sau retragerii. Nu te certa niciodată 
atacându-ţi partenerul - solicită o anumită schimbare de 
comportament. 

Studiile ample derulate de dr. John Gottman, psiholog 
la 

Universitatea Washington din Seattle, au indicat 
rezultate fascinante. Gottman a descoperit ceea ce el 
numeşte „o proporţie magică” între cantitatea de aspecte 
pozitive şi negative din relaţii. In căsniciile bune, raportul 
e de cinci la unu. Cu alte cuvinte, atâta vreme cât soţul şi 
soţia exprimă cel puţin cinci sentimente pozitive şi acţiuni 
pentru fiecare mesaj negativ, probabil că mariajul va fi 
stabil. (Recomandăm călduros cartea dr. Gottman, De ce 
reuşesc sau eşuează căsniciile. *) 

lată esenţa: 

Dacă vrei să ai o căsnicie fericită, fii interesat, fii 
afectuos, arată că îţi pasă, apreciază, arată că eşti 
preocupat, acceptă... şi ceartă-te constructiv. 

44. POŢI AVEA ÎNCREDERE ÎN EA? DEPINDE... 

Pentru Gloria era un lucru obişnuit să afirme la 
modul general că nu poate avea încredere în nimeni. 
Prietena ei Karen nu punea vreodată la îndoială ceva sau 
pe cineva. Ghici care dintre ele descoperea adesea că 
altcineva profitase de ea? 

Auzim adesea oamenii spunând „Nu poţi avea 
încredere în el”. 

sau „Nu am încredere în ea”. Ce înseamnă asta? 
Unor oameni nu le pot fi încredinţaţi bani. Alţii n-ar fura 
niciun bănuţ de la tine, dar nu sunt în stare să ţină un 
secret. Altcineva ar putea fi scrupulos de cinstit în materie 
de bani şi absolut de încredere în ceea ce priveşte 
păstrarea secretelor, dar ar putea avea o înclinaţie spre 
încălcarea promisiunilor sau a cuvântului dat. 

Increderea este, desigur, un aspect deosebit de 
important al relaţiilor personale. Oamenii în jurul cărora 


tindem să gravităm, cei pe care îi alegem drept prieteni şi 
iubiţi sunt, sperăm noi, întru totul demni de încredere. 

Când una dintre prietenele noastre a spus: „Nu am 
încredere în soţul meu”, am presupus că îl bănuieşte că ar 
avea o aventură şi că o înşală. S-a dovedit însă că voia să 
spună că el îi promite că are să repare diverse lucruri prin 
casă şi apoi îşi găseşte scuze. 

Discutăm aici despre o tendinţă frecvent întâlnită, 
care produce o mare confuzie şi numeroase neînţelegeri. 

Fii precis, dacă nu vrei să laşi impresii greşite. 

lată un exemplu: Tu şi cu Lucy discutaţi despre 
posibilitatea de a intra într-o afacere cu Harry. Lucy spune: 

— Nu am încredere în el. 

Te miri şi întrebi: 

— De ce? Cum adică? 

În ce aspect legat de Harry nu are încredere? La 
prima vedere, „Nu am încredere în el” pare a sugera că 
afacerea a căzut. Însă, întrebată fiind, să spunem că Lucy 
pune la îndoială faptul că Harry va investi partea de bani 
cuvenită în afacere. În cazul acesta, nu e nevoie să puneţi 
cruce afacerii. Trebuie ca Lucy să precizeze de ce se teme 
şi Harry să agreeze în scris cât e dispus să investească. 

Acest exemplu simplu arată ocolişurile şi caracterul 
vag al afirmațiilor generale. Nu putem sublinia îndeajuns 
de mult că trebuie să fim exacti. 

87CUM ACŢIONEZI ESTE MAI IMPORTANT 

DECÂT CINE EŞTI 

Myrna se plângea că nu e tratată cu respect de copiii 
ei ajunşi la vârsta adultă. Insă când a fost întrebată dacă 
ea îi tratează pe ei cu respect, a răspuns: 

— Nu e nevoie, eu sunt mama lor. 

Unii oameni cred în dragostea necondiționată. 
Indiferent de cât de reprobabil s-ar comporta, susţin că 
rudele cele mai apropiate şi prietenii adevăraţi ar trebui să 
îi iubească pentru „cine sunt”. E vorba de o noţiune 
eronată. 

Dragostea necondiționată este posibilă între părinţi şi 
copiii mici, însă în cele mai multe relaţii: 


Comportamentul tău îi va determina pe oameni să te 
iubească, să te urască, să te caute sau să te evite. 

Analizează-ţi atent şi sincer acţiunile şi întreabă-te ce 
faci pentru oamenii importanţi pentru tine. Personalitatea 
şi stilul tău te fac plăcut şi garantează că merită să îţi fie 
căutată compania? 

Ai o dispoziţie plăcută? 

Lumea se înţelege uşor cu tine? Eşti săritor şi gata să 
faci servicii altora? Îţi exprimi afecțiunea? Îţi arăţi 
preocuparea? Eşti un bun ascultător? 

Sau tratezi prost oamenii? 

Eşti meschin, răutăcios, nepoliticos, nerăbdător sau 
posac? 

Eşti în general critic? Eşti adesea dezaprobator? Te 
plângi adesea, formulezi acuzaţii, îţi sare ţandăra? Pur şi 
simplu nu eşti atent laceilalţi? Chiar şi atunci când faci 
fapte bune, o faci reticent sau fără plăcere? Dacă ai 
răspuns cu „da” la oricare dintre acestea, să nu te mire 
dacă oamenii se distanțează de tine. Nimeni nu poate fi 
drăguţ, cald, blând, iubitor, atent, grijuliu şi plăcut 100% 
din timp. Întrebarea pe care trebuie să ţi-o pui este cât de 
des şi în ce condiţii eşti egoist sau nepăsător. Nu uita, îţi 
dezvălui iubirea prin acţiunile tale. 

Dacă descoperi neconcordanţe între cine eşti şi cum 
te comporti, trebuie să îţi schimbi acţiunile. Dacă vrei să fii 
tratat frumos, trebuie să te comporţi frumos cu ceilalţi. 

46. BUNĂTATEA NU VA DEPĂŞI RĂUTATEA 

Soţul lui Sally era adesea abuziv. Într-o dimineaţă, la 
micul dejun, Hank a început să urle la ea fiindcă vorbea la 
telefon, în loc să îi ţină lui companie. Mai târziu, după ce 
Hank plecase la serviciu, Sally i-a luat cămăşile de la 
spălătorie, a făcut câteva comisioane pentru el şi a hotărât 
să îi pregătească la cină felul lui de mâncare preferat. 

Sally, din păcate, credea că dacă poate crea o 
atmosferă de cămin ideal, plin de iubire, soţul ei va înceta 
să o abuzeze. Din păcate, de fapt ea recompensa 
comportamentul negativ al soţului ei. Ca reacţie la 
izbucnirile sale, Hank găsea treburile făcute şi i se servea 


meniul preferat la cină. De ce să schimbe felul în care îşi 
tratează nevasta, când ea reacţionează atât de bine? 

Evenimentele care urmează unei acţiuni vor slăbi sau 
întări posibilitatea ca aceasta să se producă din nou. Dacă 
Sally e drăguță cu Hank atunci când acesta se poartă urât 
cu ea, îl învaţă să continue să o abuzeze. Suportând 
comportamentul abuziv al lui Hank, Sally îi transmite 
mesajul că e în regulă să se poarte aşa cu ea. Dacă i-ar 
arăta în schimb că e dispusă să fie deosebit de bună şi de 
săritoare doar atunci când el se comportă atent şi iubitor, 
ar fi mai mari şansele să dezvolte un tipar pozitiv. N 

Tommy considera că bunătatea va depăşi răutatea. [i 
trimitea flori soţiei sale ori de câte ori ea izbucnea, în 
speranţa că gestul lui o va bine dispune. In loc de asta, o 
încuraja doar să se răstească şi mai mult la el. 

Pentru a încuraja comportamentul pozitiv şi a-l 
descuraja pe cel ofensiv: 

Nu recompensa la alţii comportamente pe care 
doreşti să le elimini. 

Urmează sfatul actorului Alan Alda: „Fii corect cu 
ceilalţi, dar ţine-te de ei până sunt corecţi cu tine”. 

Învață să vorbeşti. 

Nu recompensa comportamentele rele ale altora. 

Dacă te tratează cineva rău, spune-i - nu zâmbi şi nu 
te preface că totul e în regulă. 

47. DESPRE PARENTAJUL EFICIENT: PARTEA | 

Soții Linton încercau cu adevărat să fie părinţi buni. 
Păreau să creadă că, dacă le oferă mâncarea potrivită, 
haine şi adăpost, îşi duc copiii la biserică, îi învaţă să nu 
folosească vorbe urâte şi îi pedepsesc când întrec măsura, 
obligaţiile lor de părinţi sunt îndeplinite. 

Rolul de părinte este poate cel mai dur, solicitant, 
provocator şi responsabil loc de muncă pe care îl poate 
avea cineva vreodată. Însă nu există şcoli pentru aşa ceva 
şi nu se cer examene de competenţă. E strict vorba „să 
înveţi făcând”. 

Pentru a practica orice profesie care presupune 
furnizarea de servicii, cele mai multe state solicită o 


licenţă sau o certificare ce poate fi obţinută în urma unei 
şcolarizări adecvate şi promovării unui test de competenţe. 
Chiar şi pentru căsătorie e necesar un certificat (din 
păcate, totuşi nu se cere înainte un test de competenţă!). A 
aduce pe lume o altă fiinţă umană nu necesită decât o 
pereche de sisteme reproducătoare funcţionale - fără 
pregătire, fără competenţe, fără licenţă! 

Învăţarea abilităţilor cruciale de îngrijire a copilului 
le permite părinţilor să fie cu adevărat eficienţi, crescând 
şansele copiilor acestora de a fi capabili să navigheze cu 
succes prin labirintul vieţii. Unul dintre cele mai valoroase 
daruri pe care le poţi face copiilor tăi este o busolă 
funcţională (abilităţi şi fapte) care îi poate ajuta să 
reuşească la şcoală şi la serviciu, la joacă şi la distracţie, în 
dragoste şi intimitate. 

Din nefericire, cele mai multe şcoli nu includ cursuri 
specifice despre cum să dobândeşti abilităţi sociale, cum 
să gândeşti raţional, cum să controlezi emoţiile nedorite şi 
cum să fii un părinte cu adevărat eficient. Părinţii trebuie 
să înveţe de unii singuri cum să rezolve un conflict, să fie 
asertivi şi să gestioneze stresul. Şi trebuie să renunţe la 
tehnicile proaste de îngrijire pe care poate le-au învăţat de 
la propriii părinţi. 

Sigur că toţi copiii sunt indivizi cu temperamente, 
nevoi şi personalităţi unice şi nu există un mod absolut 
corect de a fi părinte. Specialiştii nu au căzut de acord în 
privinţa a ceea ce reprezintă un bun părinte. Însă în cadrul 
următoarelor două segmente, vom discuta despre câteva 
sugestii utile şi indicii pe care le-au avut cei mai mulţi 
experţi. 

48. DESPRE PARENTAJUL EFICIENT: 

PARTEA A II-A 

Brenda venea dintr-o familie foarte permisivă, în 
vreme ce soţul ei, Robert, crescuse într-un cămin foarte 
strict. Fiecare avea propriile 

91 probleme personale, însă lucrurile au ajuns la un 
punct de cotitură când au devenit părinţi. Filosofiile lor 
despre creşterea copiilor erau diametral opuse, iar copiii 


lor erau mereu prinşi la mijloc. 

Copiii, desigur, nu ştiu automat ce e mai bine pentru 
ei şi părinţii trebuie să îi ghideze în direcţii adecvate social 
şi din punctul de vedere al sănătăţii. Problema apare când 
părinţii îşi presează copiii să acţioneze cum e mai bine 
pentru părinţi, nu cum e mai bine pentru copii. E o mare 
diferenţă între stabilirea orei de culcare la opt pentru un 
copil care are o zi grea în ziua următoare şi impune o oră 
de culcare fiindcă părinţii vor să urmărească o emisiune la 
televizor. 

Numeroşi părinţi îşi văd copiii ca pe nişte extensii ale 
lor şi le cer să asculte instrucţiunile fără discuţii. Ei nu 
recunosc că şi copiii sunt persoane autonome, care pot 
raţiona şi acţiona conform propriilor motivații interne. 
Când părinţii cer prea multe şi sunt dominanţi, adesea 
rezultatul e un copil fie rebel şi insolent, fie anxios şi 
nesigur. 

Dezvoltarea sănătoasă a Eului unui copil presupune 
ca acesta să aibă o voce în familie, care să fie cel puţin 
auzită şi recunoscută, nu neapărat aprobată. 

Părinţii excesiv de permisivi şi indulgenţi pot duce la 
o dezvoltare a caracterului la fel de nefericită, inclusiv un 
nivel redus al toleranţei la frustrare şi sentimente de 
îndreptăţire excesive. 

La fel ca în cele mai multe cazuri, obiectivul e 
echilibrul. 

Cheia e să ştii când să fii permisiv şi când să deţii 
controlul. 

Impunerea unor consecinţe naturale ale unei acţiuni 
reprezintă permisivitate cu un scop. 

Când Bobby a refuzat să se ducă la culcare la 20: 30, 
tatăl săul-a pedepsit în ziua următoare. Când Kenny a 
insistat să stea treaz după ora sa obişnuită de culcare, 
tatăl său i-a spus că, indiferent cât ar fi de obosit în ziua 
următoare, tot va trebui să tundă peluza după ore. 
Pedepsirea lui Bobby a însemnat impunerea unei 
consecinţe artificiale. Nu avea nimic de-a face cu ora de 
culcare şi probabil că a injectat o doză nesănătoasă de 


furie şi resentimente în relaţia lor. 

Insă sublinierea faptului că alegerea lui Kenny de a 
sta treaz până târziu ar putea avea ca rezultat o oboseală 
prea mare a doua zi, care să îl împiedice să îşi 
îndeplinească responsabilităţile, îi permite unui copil să 
vadă relaţia dintre o acţiune şi rezultatul ei, fapt care îi dă 
ocazia să înveţe mai multe din greşelile sale. 

49. DESPRE PARENTAJUL EFICIENT: 

PARTEA A III-A 

Steve îşi dorea să fie un tată bun, însă a comis o 
greşeală esenţială. 

Considera că dacă îşi insultă şi abuzează verbal copiii 
- spunându-le cât de proşti şi inepţi sunt -, asta îi va 
motiva să îi demonstreze tatălui că se înşală, vor lua note 
bune şi vor încerca să ajungă în frunte. 

În schimb, el a reuşit doar să le submineze 
încrederea în sine. 

Nu e uşor să fii un părinte eficient. Părinţii iau 
deciziile din mers şi repetă adesea cu copiii lor greşelile pe 
care şi propriii părinţi le-au făcut cu ei. 

Ca să fim corecti, trebuie spus că tendinţa de a da 
vina pe părinţi pentru aproape tot ce nu e în regulă cu 
copiii este incorectă şi inexactă. Cu toţii moştenim anumite 
tendinţe asupra cărora părinţii noştri nu au niciun control 
(poate că ne dau genele lor, dar nu le pot schimba - nu 
încă!). Iar influenţa celor din jur poate fi mai puternică 
toate acestea, părinţii buni pot face o diferenţă evitând 
unele dintre cele mai importante greşeli pe care tind să le 
facă părinţii informaţi greşit. Părinţii mai puţin eficienţi, 
de exemplu, îşi fac copiii să se simtă vinovaţi dacă se 
poartă urât. In alte familii, un carnet cu note proaste este 
transformat într-un păcat. 

Un copil care este făcut să se simtă prost din punct 
de vedere moral pentru vreun neajuns minor poate ajunge 
să se considere o persoană rea şi poate ajunge incapabil să 
îşi dezvolte un simţ intern al acceptării sinelui: „Leneşule, 
n-o să faci nimic niciodată! 


Ţi-am zis să speli vasele înainte să te duci afară la 
joacă!” 

O îngrijire parentală proastă înseamnă să pedepseşti 
un băiat care aleargă în stradă şi să îi spui „Copil rău!” Un 
părinte înţelept ar formula un avertisment ferm cu privire 
la pericolele alergatului în stradă fără însă a ataca odrasla. 
Este mai eficient şi potenţialul dăunător e mai mic dacă se 
face o distincţie clară între ce face şi ce este un copil. 

Nu confunda un comportament inadecvat cu 
identitatea esenţială a copilului! 

Spune, de exemplu, „A fost rău ce ai făcut!” - nu 
„Eşti rău!” 

E o diferenţă enormă între a spune despre un copil că 
e stupid, egoist sau rău şi a-i spune că o anumită acţiune a 
fost stupidă, egoistă sau rea. 

În final, gândeşte-te la asta: dacă infracţiuni minore 
primesc pedepse majore, ce le rămâne de făcut părinţilor 
atunci când se întâmplă ceva grav? 

Dă o pedeapsă pe măsura faptei. 

Gândeşte pe termen lung: acţiunea mea va ajuta 
copilul acesta ca atunci când creşte să fie capabil de 
judecăţi sănătoase, independente, în viaţa sa 

50. DESPRE IMPORTANŢA PRIETENIEI AUTENTICE 

Ted ajunsese atât de preocupat de serviciu şi de 
familie, încât nu făcea niciodată eforturi pentru a se vedea 
cu doi dintre cei mai buni prieteni ai săi din liceu şi din 
facultate. Ii lipsea apropierea pe care o simţise faţă de ei şi 
avea un sentiment de pierdere în viaţă. 

„Prietenia”, spune o vorbă veche, „e cel mai de preţ 
dar pe care ţi-l poţi face”. Faptul de a avea unul sau doi 
prieteni adevărați adaugă vieţii o dimensiune care 
stimulează starea de bine emoţională şi spirituală. 

Nouă ni se pare că mulţi oameni încearcă să umple 
nevoia de prietenie cu numeroase cunoştinţe. Există însă 
unele diferenţe importante între a fi prietenos cu cineva şi 
a avea un prieten adevărat. 

Sigur, nu e nicio problemă dacă ai cunoştinţe - 
oameni cu care joci tenis, te duci la bowling, joci cărţi, ieşi 


la masă şi aşa mai departe. Însă cineva care spune „Am 
zeci de prieteni buni”. 

nu înţelege cu adevărat prietenia! Prietenia 
adevărată înseamnă deopotrivă implicare calitativă şi 
cantitativă. Capacitatea noastră de intimitate reală este 
limitată, astfel că nu putem avea un număr mare de 
prieteni adevăraţi, pentru că nu există suficientă hrană 
pentru a susţine relaţiile. 

O anumită cantitate de timp trebuie investită în 
relaţie, dat fiind că unul dintre elementele-cheie ale 
prieteniei este să faceţi câteva lucruri plăcute împreună. 

Prietenii trebuie cultivați, iar prieteniile necesită 
timp şi eforturi sincere. De asemenea, e nevoie să îţi asumi 
riscuri. Poate tu vrei ca cineva să îţi fie prieten, însă 
persoana respectivă poate nu simte acelaşi lucru pentru 
tine. Prietenia profundă are la bază dezvoltarea iubirii şi se 
supune regulilor tuturor relaţiilor intime. 

Adesea, femeile se pricep mai bine decât bărbaţii să 
cultive prieteniile strânse. Femeile îşi fac confidenţe şi 
discută despre sentimentele lor - două ingrediente 
necesare prieteniei. Bărbaţii 

„Pierd vremea” unii cu ceilalţi şi tind să discute 
despre lucruri, mai degrabă decât despre sentimente. 
Bărbaţii sunt adesea înclinați să încerce să îşi satisfacă 
toate nevoile de prietenie prin intermediul nevestelor, 
punând adesea o povară suplimentară asupra căsniciei lor. 
Într-adevăr, unii oameni privesc o căsnicie reuşită ca pe 
prietenia supremă, şi se poate să fie aşa, dar cu toţii avem 
nevoie de camaraderie de calitate, strânsă, atentă, pe 
lângă căsnicie. 

Oamenii cei mai norocoşi sunt cei care sunt fericiţi 
într-o căsnicie împlinită sau alt tip de relaţie serioasă şi au, 
în plus, unul sau doi prieteni buni. 

Prietenia adevărată, asemenea tuturor relaţiilor 
intime, are la bază valori similare, împărtăşire, atenţie, 
încredere, respect, consideraţie şi un echilibru între a da şi 
a primi, fără a concura sau „a ţine scorul”. 

Oricine poate spune sincer că are doi sau trei 


prieteni autentici este foarte bogat, din perspectiva 
economiei emoţionale. 

Ralph Waldo Emerson a dat acest sfat celor care au 
prieteni adevăraţi: „Singura modalitate de a avea un 
prieten este să fii tu unul”. 

A comunica eficient 

51. COMUNICAREA EFICIENTĂ 

— Ce-i cu faţa asta? se întreba Burt. Jack a zis că pot 
să împrumut remorca lui. l-aş fi adus-o mai repede înapoi, 
dar am vrut s-o curăţ întâi. Dacă nu voia s-o folosesc, 
trebuia să zică! 

Blocajul de comunicare dintre Burt şi Jack ar fi putut 
fi evitat dacă ei ar fi folosit nişte abilităţi de comunicare 
directă: supărarea lui Jack se datora de fapt unui aspirator 
care nu mergea cum trebuie şi nu avea nimic de-a face cu 
Burt. 

Toată lumea comunică într-un fel sau altul, însă 
puţini oameni au ajuns să stăpânească abilitatea 
comunicării cu adevărat eficiente. Blocajele în comunicare 
apar mult prea des şi, de regulă, duc la o gamă largă de 
probleme sociale, de la sentimente rănite şi furie la divorţ 
şi chiar violenţă. 

Comunicarea este deopotrivă un proces expresiv, de 
transmitere a mesajelor, şi unul receptiv, de primire a 
mesajelor. 

Incapacitatea de a comunica eficient se poate datora 
unei probleme de la unul sau de la ambele capete ale 
procesului. 

Comunicarea expresivă eficientă poate fi obţinută în 
general prin respectarea câtorva repere importante: 
Asigură-te că beneficiezi de atenţia persoanei cu care 
doreşti să comunici, stabilind şi menţinând contactul 
vizual. 

Încearcă să transmiţi mesaje clare, congruente pe 
ambele dimensiuni, verbală şi nonverbală. 

Încearcă să fii congruent, asigură-te că tonul şi 
volumul pe care le foloseşti sunt în acord cu conţinutul 
mesajului pe care îl transmiţi: dacă eşti mulţumit, ia-ţi o 


înfăţişare fericită şi un ton fericit; dacă eşti supărat, ia-ţi o 
mină supărată şi un ton supărat 

(dar nu zbiera!). 

Spune ce vrei să spui şi vorbeşte sincer. Fii direct şi 
cinstit; 

nu ocoli problema şi nu te juca. 

Cere feedback pentru a te asigura că mesajul 
transmis a fost receptat corect. 

Comunicarea receptivă eficientă are la bază bune 
abilităţi de ascultare: 

Stai cu faţa la cel care transmite mesajul şi menţine 
contactul vizual. 

Dă din cap, zâmbeşte sau emite ocazional sunete 
afirmative sau alte reacţii care să îi arate transmiţătorului 
că eşti atent. 

Aşteaptă ca persoana să îşi ducă gândul la capăt fără 
a o întrerupe pentru a-ţi exprima ideile. 

Dacă nu eşti sigur că înţelegi mesajul, pune întrebări 
şi solicită clarificări. 

Parafrazează ce ai auzit, pentru a fi sigur că ai prins 
ideea corectă. 

Urmând aceste repere simple, îţi poţi îmbunătăţi 
semnificativ abilităţile de comunicare, poţi promova o mai 
bună înţelegere în relaţiile tale şi îţi poţi creşte calitatea 
vieţii. 

DIFERENȚE DE GEN ÎN COMUNICARE: 

FAPT SAU FICŢIUNE? 

„Bărbaţii şi femeile vin de pe planete diferite şi nu 
vor învăţa niciodată cum să comunice sau să vorbească 
aceeaşi limbă”. Dina a făcut remarca aceasta la un prânz 
de afaceri. Colegele ei au fost de acord. 

Fred nu era atât de sigur, însă Jonathan le-a spus: 

— Nici măcar Freud nu şi-a dat seama ce vor femeile. 

În ultima vreme se acordă foarte multă atenţie 
diferenţei dintre felul în care bărbaţii şi femeile folosesc 
limbajul. Cărţile scrise pe marginea subiectului sunt 
cumpărate într-un ritm ameţitor şi din ce în ce mai mulţi 
oameni încep să creadă că un abis comunicaţional de 


netrecut va împiedica pe veci înţelegerea reală dintre 
bărbaţi şi femei. Autorii acestor cărţi susţin că diferenţele 
de gen din comunicare au la bază forţe biologice, culturale 
şi s-ociale, care au modelat forme diferite pentru bărbaţi şi 
femei. Unii autori au mers chiar până la a sugera că 
folosirea limbajului diferă atât de mult la cele două sexe, 
încât bărbaţii şi femeile ar putea la fel de bine să provină 
de pe planete diferite! 

Autorii aceştia susţin că bărbaţii folosesc limbajul ca 
pe un instrument pentru soluţionarea problemelor, în 
vreme ce femeile îl folosesc ca pe un instrument de 
creştere a intimităţii sociale. 

Ei afirmă că bărbaţii abordează relaţiile sociale şi 
interpersonale din perspectiva ierarhiei şi dominaţiei şi 
tind să concureze mai mult decât să coopereze. Despre 
femei se spune că văd relaţiile şi structura socială din 
perspectiva comunităţii şi a consensului, şi tind să 
coopereze în loc să concureze între ele. Astfel, când o 
femeie comunică o problemă unui bărbat, răspunsul 
masculin tipic este să încerce să o rezolve şi probabil că 
acesta va spune „Uite ce poţi face în privinţa asta”. Când 
un bărbat îi expune o problemă unei femei, răspunsul tipic 
feminin este să încerce să empatizezeşi probabil că va 
spune „Cum te simţi acum?” Se spune că aceste diferenţe 
elementare explică majoritatea neînțelegerilor şi blocajelor 
în comunicare, ce afectează numeroase relații 
heterosexuale. 

După părerea noastră, deşi e posibil ca unele dintre 
aceste afirmaţii să aibă un substrat de adevăr, asemenea 
tuturor generalizărilor şi stereotipurilor, ele se prăbuşesc 
sub greutatea diferenţelor individuale. Dacă a fost realizat 
vreodată un studiu valid privind diferenţele de gen la 
nivelul comunicării, noi nu l-am văzut. Astfel, nu se poate 
şti ce procent dintre bărbaţi sunt în esenţă non-competitivi 
şi atenţi şi ce procent dintre femei sunt motivate de nevoia 
de dominare şi statut. În fapt, cifrele se schimbă zilnic; 
rolul pe care îl joacă femeile în lumea zilelor noastre şi la 
nivelul forţei de muncă diferă semnificativ de ce prevala 


acum douăzeci de ani. 

Oamenii nu sunt sclavii propriei biologii şi nici pioni 
pe tabla de şah elaborată a societăţii. Comunicarea 
eficientă este o abilitate care poate fi stăpânită deopotrivă 
de bărbaţi şi femei. Simplu spus, suntem cu toţii fiinţe 
omeneşti, iar asemănările psihologice dintre bărbaţi şi 
femei la nivel individual depăşesc cu mult orice diferenţe 
reale sau imaginare. 

53. ÎNŢELEGEREA ELEMENTELOR COMUNICĂRII 

— Nu mă ascultă niciodată! se plângea Alice. Chiar şi 
atunci când încerc să discut cu el despre ceva cu adevărat 
important, cum ar fi copiii, mă ignoră. 

— Dar eu vreau să vorbesc despre copii, a răspuns 
Tom. Doar că ea aşteaptă mereu până fac altceva şi apoi se 
aşteaptă să las ce fac, fiindcă vrea ea să vorbească. 

Câtă vreme suntem treji, atunci când suntem în 
compania altor oameni, comunicarea nu încetează nicio 
clipă. Tot ce spunem sau facem transmite informaţii 
importante. De exemplu, dacă Betty îi spune lui Tom „Sunt 
îngrijorată din cauza notelor proaste din carnetul lui Billy”, 
ea exprimă o dorinţă puternică de a discuta despre 
performanţele şcolare ale lui Billy. Dacă reacţia lui Tom 
este să continue să citească ziarul, el emite un mesaj, la fel 
de important, că nu este dispus să discute chestiunea. 

Mulţi oameni se confruntă cu probleme de 
comunicare din cauza unei sincronizări proaste. „Soţia 
mea vrea de obicei să purtăm o discuţie deschisă tocmai 
când eu mă uit la televizor”. 

„Momentele pe care soţul meu le alege ca să 
discutăm sunt invariabil cele în care discut la telefon cu 
partenerii mei de afaceri”. 

Comunicarea este procesul de schimbare a 
informaţiilor. 

Este singura modalitate de a ne înţelege reciproc. În 
cazul oamenilor care nu au limitări senzoriale sau vocale, 
comunicarea orală sau vorbită este cea mai comună 
modalitate de exprimare. 

Comunicarea orală îmbracă două forme: verbală - 


transformarea mesajului în cuvinte - şi nonverbală - 
mesaje nerostite, transmise prin intermediul acţiunilor 
(tonul vocii, expresii faciale, gesturi...). Mesajele pot fi 
pozitive sau negative şi pot fi transmise prin canale 
verbale şi nonverbale deopotrivă. 

O altă dimensiune a comunicării este contextul în 
care are aceasta loc - circumstanţele în care se produce 
comunicarea. De exemplu, a spune „Mă duc să fac o 
plimbare” în mijlocul unei discuţii importante transmite un 
mesaj foarte diferit decât a spune acelaşi lucru în 
momentul în care partenerul tău citeşte fericit o carte sau 
se uită la televizor. 

Înțelegerea acestor elemente simple ale comunicării 
şi aplicarea lor inteligentă pot reprezenta o diferenţă 
semnificativă în cadrul unei relaţii. 

54. DESPRE A SPUNE „NU”. 

Când Roland i-a cerut lui Alvin maşina cu împrumut, 
fiindcă a lui era la service şi avea o urgenţă, a fost 
oarecum uimit că Alvin i-a spusnu”. Roland a menţionat că, 
dacă Alvin ar fi avut vreodată nevoie să împrumute maşina 
lui, i-ar fi dat-o cu plăcere. Alvin i-a răspuns: 

— M-am hotărât să nu împrumut nimănui maşina 
mea. 

Roland consideră că nu e chiar „nimeni”, credea că el 
şi Alvin sunt prieteni. Se poate ca Alvin să aibă motive 
întemeiate pentru care nu vrea ca Roland să ia maşina, 
însă dacă preţuieşte prietenia cu Roland, trebuie să 
comunice clar cu el. 

Zilnic, mulţi dintre cei care vin la noi pentru terapie 
ne arată consecinţele negative ale unui „nu” spus arbitrar. 

Îţi aduci aminte de un moment în care ţi-ai dorit 
ceva, ai formulat o cerere rezonabilă - poate ai cerut o 
mică favoare - şi ţi s-a spus „nu”? „Nu-i mare lucru”, îţi 
spui. Ei bine, poate îţi aminteşti de ceva care chiar a fost 
mare lucru, ceva important pentru tine, care putea să îţi 
fie dat cu uşurinţă, dar ţi-a fost refuzat. Probabil că refuzul 
te-a făcut nefericit şi ai avut sentimente nu tocmai calde 
faţă de persoana care ţi-a respins cererea. 


Aproape toată lumea are o reacţie negativă la 
negările arbitrare şi la refuzuri. Când o cerere rezonabilă 
şi legitimă este respinsă, când o simplă favoare este 
refuzată, cei mai mulţi oameni se simt răniţi, supăraţi şi 
dezamăgiţi. În funcţie de importanţa evenimentului, unii 
pot deveni duşmănoşi, scandalizaţi sau poate profund 
deprimati. 

Fiecare dintre autori a întâlnit în cabinetul lui 
persoane care spuneau „nu” şi ale căror vieți erau 
tulburate din cauza aceasta. 

Când şi-au dat seama că numeroase probleme din 
cadrul relațiilor lor proveneau din stilurile lor negative, au 
înţeles valoarea faptului de a fi mai toleranți şi mai 
săritori, iar viețile lor s-au schimbat radical. 

Refuzurile inutile dau naştere unei mari cantități de 
zbucium între parteneri, părinți şi copii, angajatori şi 
angajați, profesori şi elevi, prieteni şi aşa mai departe. 
Astfel, când eşti pus în situaţia de a da ceva, te îndemnăm 
să încerci să spui „da”, în afara cazului în care există 
motive întemeiate pentru care să procedezi altfel. 

Nu spunem că ar trebui să fii „tipul care spune da”. 
Există ocazii legitime în care trebuie să refuzi asertiv să 
satisfaci cererile altcuiva. Insă dacă persoana cealaltă cere 
ceva rezonabil, iar tu preţuieşti relaţia, încearcă să spui 
„da”. Ai putea fi surprins să vezi cum îţi stimulează şi 
întăreşte relaţia. 

Chiar te rugăm să spui „nu” când momentul e 
potrivit: dacă e vorba de o cerere nerezonabilă; dacă 
îndeplinirea solicitării va face rău altora sau dacă 
îndeplinirea cererii te va încurca semnificativ. Pe de altă 
parte, dacă îndeplinirea unei solicitări sau o favoare făcută 
au şanse de a fi benefice pentru o relaţie, promovând 
afecțiunea şi starea de bine, şi nu ar face rău nimănui, de 
ce să nu spui „da”? 

55. RENUNŢAREA LA RANCHIUNĂ 

ŞI LA SUPĂRĂRILE TRECUTE 

Harold şi Maude erau la cabinet pentru şedinţa 
săptămânală de consiliere maritală. Maude a spus, destul 


n 


de amărâtă: 

— Eram la o cină festivă cu sora şi cumnatul meu, iar 
Harold a făcut nişte remarci scandaloase şi chiar i-a 
insultat. 

Maude era vizibil supărată când şi-a amintit acest 
eveniment şi lăsa impresia că e vorba despre o rană 
proaspătă. Harold a spus: 

— Ce-ai zice dacă ţi-aş spune că povestea asta s-a 
întâmplat acum mai bine de opt ani? 

Maude comitea o greşeală obişnuită, dar gravă, o 
ţinea una şi bună despre un eveniment negativ din trecut. 
Nu e niciodată constructiv să reaminteşti lucruri neplăcute 
- oricât de banalesau importante - pe care ţi le-a făcut 
anterior partenerul tău. 

Trecutul e mort şi are valoare doar în două moduri: 
putem învăţa din greşelile făcute şi putem obţine plăcere 
amintindu-ne de experienţe plăcute din trecut. 

Rediscutarea incidentelor neplăcute sau a 
evenimentelor creează distanțe şi produce resentimente, 
conducând adesea la certuri distructive. Dacă o faptă a 
fost suficient de gravă pentru a pune capăt relației, aşa să 
fie. Dar dacă decideţi să rămâneţi împreună, niciunul 
dintre voi nu are nimic de câştigat dacă vei continua să îţi 
pedepseşti partenerul pentru evenimente din trecut. 

Dacă vrei ca partenerul tău să compenseze rana 
produsă, cere ce vrei - cu fermitate, dar amabil. Faptul de 
a duce mai departe resentimentele nu va face decât să 
erodeze - pe tine şi relaţia. 

E mai bine să exprimi, să rezolvi şi să laşi în urmă. 

Nu mai aduce vorba. Neutralizează-ţi sentimentele 
rele. 

Primul pas e să reduci importanţa evenimentului. 

Desigur, ar fi bine să te gândeşti dacă tu ai jucat 
vreun rol în provocarea unui eveniment neplăcut. Întreabă- 
te ce rezolvi încărcându-te de resentimente. Purtând 
ranchiună şi refuzând să renunti, vei sfârşi prin a-ţi face 
rău ţie şi celorlalţi. 

Merită spus că discuţia aceasta se referă la 


ranchiuna pe care o porţi cuva pentru evenimente 
singulare, izolate. Obiceiurile sunt o problemă total 
diferită. 

Dacă problema se referă la un obicei repetitiv, 
prezent, trebuie luate măsuri active. 

În cazul unor tipare comportamentale jignitoare sau 
distructive, ai tot dreptul să te aştepţi ca partenerul să îşi 
schimbe respectivul comportament. Dacă nu, ar trebui să 
te gândeşti serios la încetarea parteneriatului, mai ales 
dacă e implicată orice formă de abuz. 

56. PERICOLELE GENERALIZĂRII 

Când Eloise a remarcat că „Mark e strălucitor”, ea se 
referea la strategiile acestuia de pe terenul de tenis. Keith 
i-a replicat: 

— Mie nu mi se pare aşa deştept. 

El se referea la faptul că Mark nu este bine educat 
sau intelectual. 

Şi Eloise, şi Keith generalizau. 

Dacă Eloise ar fi spus că Mark e un jucător de tenis 
strălucit, Keith nu ar fi avut niciun motiv să o contrazică. 
Ori de câte ori faci o afirmaţie generală despre o altă 
persoană sau despre tine, probabil că distorsionezi faptele 
şi transmiţi prea puţin. 

De exemplu, „Eşti egoist” sau „Eşti minunat” sau 
„Eşti prost”. 

sau „Eşti strălucit” reprezintă o generalizare vagă. 
„Eşti egoist”. 

sugerează că persoana respectivă face întotdeauna 
alegeri în interesul său, care ignoră nevoile şi dorinţele 
celorlalţi. 

Astfel de afirmaţii tind să fie formulate după anumite 
evenimente. De exemplu, Gerald a fost deranjat că soţia lui 
a dezvăluit nişte informaţii personale, despre fratele lui, 
câtorva prieteni. 

— Gură-spartă! i-a spus el. 

Ar fi fost mult mai eficient să îi spună: 

— Aş vrea să nu vorbeşti cu prietenii tăi despre 
problemele fratelui meu. 


Nimeni nu e într-un anumit fel 100% din timp. Dacă o 
persoană face alegeri egoiste în 20% din timp, în restul de 
80% 

nu este egoistă! Astfel, e mai bine să fii exact. „Te-ai 
comportat egoist la petrecerea lui Sally, când ai refuzat să 
împarţi felia aia uriaşă de tort cu prietenul tău, Tommy”. 
La fel, în loc să spui 

„Eşti prost”, spune care e acţiunea din spatele 
criticilor tale: „Mie-mi s-a părut că ai făcut un comentariu 
prostesc în faţa lui Ann despre mama ei”. 

Compune-ţi afirmaţiile cât se poate de specific. 

Generalizările - „Eşti strălucit”, „Eşti minunat” - 
sunt, în general, false şi pot produce jenă sau chiar durere. 
O persoană poate fi minunată în domeniul cifrelor, 
strălucită la matematică, dar destul de ineptă în alte 
domenii. Astfel, o afirmaţie ca „Ai un vocabular minunat şi 
te pricepi de minune la cuvinte” transmite mult mai mult 
decât „Eşti foarte inteligent”. Acelaşi lucru e valabil şi 
pentru afirmaţiile generale despre propria persoană. „Sunt 
fraier”. „Niciodată nu fac nimic bine”. „Sunt un geniu”. 

A face uneori ceva egoist sau stupid nu înseamnă că 
eşti o persoană egoistă şi proastă. 

La fel, a face uneori un act generos sau strălucit nu 
înseamnă că eşti o persoană generoasă sau strălucită. 

lar atunci când tu eşti beneficiarul unei afirmaţii, 
cere-le celorlalţi să fie exacti. 

Dacă remarcile negative te vizează, faptul de a te 
simţi lezat sau riposta („Nici tu nu eşti mai deştept!”) nu 
sunt nici pe departe la fel de eficiente cum e să spui pur şi 
simplu „Ai putea fi mai clar, te rog?” Cel mai adesea, asta îl 
face pe critic să îşi regândească poziţia şi să o afirme în 
termeni constructivi. AFIRMAŢIILE CARE ÎNCEP CU 
„EU”. 

— Niciodată nu vii acasă la timp! Ai impresia că toate 
trebuie să se potrivească după tine, dar restul familiei nu 
poate sta să te aştepte pe tine! De ce nu poţi să ţii cont şi 
de alţii?! 

Sheila se săturase până peste cap să-şi tot cicălească 


fiul de paisprezece ani, lan, pentru că ajungea târziu la 
cină. Numai că, oricât de des s-ar fi plâns, rareori se 
întâmpla ca el să ajungă acasă la timp şi, de regulă, 
sfârşeau prin a se certa. 

Modul cum spui lucrurile contează la fel de mult cât 
contează ce spui. Dacă vrei să reduci tensiunea inutilă şi 
argumentele futile, merită să înveţi să foloseşti „afirmaţiile 
care încep cu «eu» „în locul „afirmațiilor care încep cu 
«tu»”. 

Diferenţa dintre o „afirmaţie-eu” şi o „afirmaţie-tu” 
este simplă. 

Să ne uităm la tirada Sheilei împotriva fiului său: „Tu 
niciodată... 

Tu crezi... De ce nu poţi şi tu...” Toate sunt „afirmaţii- 
tu”. La polul opus, „afirmaţiile-eu” sunt formulate astfel: 
„Mă supăr foarte tare când am preparat cina pentru 
familie şi tu nu ajungi la timp”. 

lată un alt exemplu caracteristic. Unul dintre soţi 
spune: „Eşti egoist şi centrat numai pe tine, fiindcă stai şi 
aştepţi să fii servit şi nici măcar nu mă ajuţi la vase”. E 
vorba despre un „mesaj-tu”. 

Compară-l cu un „mesaj-eu”: „Aş fi foarte bucuroasă 
dacă m-ai ajuta în casă, mai ales la vase”. 

În afara cazului în care lauzi pe cineva, „afirmaţiile- 
tu” sunt, de regulă, combative. Orice nemulţumire care 
începe cu tu este adesea ostilă. Chiar şi afirmaţiile-tu 
necombative sunt foarte diferite de  „afirmaţiile-eu”. 
Compară mesajele acestea: „Ai putea s-o suni pe mama ta 
mai des decât o dată pe lună, să ştii” comparativ cu „Cred 
că mamei tale i-ar plăcea să o suni mai des”. Observă cum 
afirmaţia-eu evită orice formă de critică. Care dintre 
afirmaţii are mai mari şanse de a câştiga cooperarea 
voluntară a cuiva? În mod evident, a doua, care nu impune. 
Foloseşte „afirmaţiile-eu” pentru a-ţi exprima dorinţele şi 
evită „afirmaţiile-tu” critice. 

lată o altă comparaţie: „Ce-ar fi să îţi mişti fundul şi 
să mă ajuţi să strâng rufele?” comparativ cu „Mi-ar plăcea 
să mă ajuţi cu rufele”. Formula de bază e „Eu mă simt X 


când tu faci Y”. „Eu simt că mă sufoc şi încep să mă usture 
ochii când îţi fumezi pipa în cameră. E foarte diferit de 
„Cum poţi fi atât de egoist? Ştii că mă enervezi când îţi 
fumezi pipa în cameră”. 

Desigur, chiar şi anumite  „mesaje-eu” pot fi 
distructive. „Mie mi se pare că eşti tâmpit!” este de fapt un 
„mesaj-tu” deghizat în 

„Mesaj-eu”. Dar formula „Eu mă simt X când tu faci 
Y” nu face decât să transmită cuiva ce simţi. Pentru relaţii 
pline de iubire, plăcute, apropiate şi pline de recompense, 
„Mesajele-eu” fac multe. De câte ori ai auzit pe cineva 
spunând „Dacă Johnny mi-ar vorbi frumos, aş fi mai mult 
decât fericită să îl ajut, dar când mă insultă (folosind un 
„mesaj-tu”), îmi piere tot cheful”. 

Dacă abordezi pe cineva într-un mod autoritar, ostil, 
critic, probabil vei genera mai multă căldură decât lumină 
- şi vei obţine o cooperare minimă. 

La cabinetele noastre, vedem zilnic consecinţele 
nefericite ale stilurilor comunicaţionale combative. 

Oamenii care folosesc în mod obişnuit „afirmaţiile- 
eu”. 

tind să se înţeleagă cu ceilalţi şi sunt mult mai 
fericiţi. 

58. DESPRE SCUZELE NESINCERE 

Dacă simţea că i s-a făcut o nedreptate, Greg era 
satisfăcut când cineva spunea pur şi simplu „Îmi pare rău”. 
Aceste trei cuvinte îl scoteau pe acuzat de pe lista neagră. 
Insă obişnuia să se înfurie pe toţi cei care refuzau să îşi 
ceară scuze. Părea să creadă că vorbele „Îmi pare rău” au 
o calitate magică. Nu putea înţelege de ce părea că atât de 
mulţi oameni profită de el. 

Mulţi oameni spun „Imi datorezi scuze!” şi se supără 
foarte tare când cineva refuză să spună cele trei cuvinte 
magice - „Imi pare rău”. Sincer, e greu de înţeles de ce 
atât de mulţi oameni insistă să audă cuvintele „Îmi pare 
rău”. Multora li se pare simplu să spună „Îmi pare rău” iar 
şi iar, fără să vorbească serios şi fără să îşi schimbe 
acţiunile. 


În cazul în care cineva a rănit, supărat, jignit, 
deranjat pe altcineva sau s-a comportat urât în alt fel, cel 
mai bine e să îşi ceară iertare prin fapte şi vorbe. 

Scuzele sunt un bun început, dar întrebarea care 
trebuie pusă este „Ce ai de gând să faci acum şi pe viitor 
în privinţa asta?” Prea multă lume pare a crede că se poate 
comporta abominabil atâta vreme cât este dispusă să îşi 
ceară apoi scuze. Aceşti oameni nu văd importanţa 
abţinerii de la repetarea aceloraşi greşeli pe viitor. 

Andrew, care sustrăsese bani de la un prieten, chiar a 
remarcat: 

— Bine, am zis că-mi pare rău! 

Cuvintele sunt simple cuvinte: „Îmi pare tare rău!” 
„Te rog să mă ierţi!” Oamenii lipsiţi de scrupule îşi pot 
frânge mâinile într-un acces de falsă agonie şi să exprime 
un regret profund fără a vorbi serios. 

În unele cazuri, dacă o persoană este sinceră, scuzele 
pot fi suficiente. Însă în loc să pretindă scuze, o persoană 
cu adevărat asertivă spune „Ce poţi face pentru a fi sigur 
că nu se va mai întâmpla asta?” 

Acest lucru e esenţial. E uşor să permiţi cuiva să 
spună „Imi pare rău!”, dar important e să îl faci pe cel care 
a greşit să îşi corecteze fapta. Scuzele au valoare numai 
dacă oamenii sunt dispuşi să îşi schimbe şi acţiunile. 

Cu siguranţă, dacă te-ai comportat într-un mod care 
cuiva i s-a părut dureros sau jignitor, e o idee bună (mai 
ales dacă preţuieşti relaţia) să îţi ceri scuze. Cu toate 
acestea, esenţa rămâne aceeaşi - scuzele sunt cuvinte, iar 
faptele vorbesc mai tare. 

59. CRITICILE 

— Nu înţeleg de ce trebuie să fie atât de sensibilă. 
Nu încercam decât să îi ofer puţină critică constructivă, 
dar ai zice că i-am omorât pisica sau aşa ceva. 

Obiceiul lui Mac de a-i critica pe alţii tocmai îl 
costase o altă relaţie de iubire. Deja divorţat o dată, părea 
că are probleme să-şi facă prieteni, iar cariera sa nu se 
îndrepta în nicio direcţie. 

Cei mai mulţi oameni sunt foarte sensibili şi se 


supără uşor când vine vorba să fie criticaţi. Procesul este 
ca o stradă cu două sensuri, împărţită egal între persoana 
criticată şi cea care o critică. 

Chiar şi atunci când criticile au o intenţie 
constructivă, cel care le primeşte poate fi exagerat de 
sensibil şi poate reacţiona cu sentimente de mânie, tristeţe 
sau vinovăţie, mai ales atunci când criticile sunt exprimate 
într-o modalitate care tinde să trezească defensiva, cum ar 
fi sub forma „mesajelor-tu”. (Vezi capitolul 

57 - Afirmațiile care încep cu „eu”.) 

Când oamenii primesc mesaje care încep cu „tu”, 
cum ar fi 

„Tu nu ai făcut asta”, „Tu nu faci niciodată asta”, „Tu 
mereu faci următoarele”, e normal să se simtă atacați şi să 
adopte o poziţie defensivă sau chiar de contraatac. Din 
fericire, există două metode excelente de a face critici 
constructive, cu şanse mici de a declanşa sentimente 
negative. 

Prima dintre ele este să ceri o anumită schimbare pe 
viitor, în loc să subliniezi ceva negativ din prezent. 

În loc să spui „lar ai lăsat aprinsă lumina pe hol” 
încearcă să spui „Pe viitor, te rog să nu uiţi să stingi 
lumina pe hol”. În loc de 

„Aş vrea să nu-ţi mai iroseşti toţi banii!” spune „Pe 
viitor, hai să discutăm despre planurile de a cheltui banii”. 

A doua tehnică de critică constructivă se numeşte 
„metoda sandviş”: 

Fă un sandviş din carnea criticii, între două 
comentarii pozitive. 

În loc să spui „Ai făcut o treabă proastă cu raportul 
acesta”, folosind metoda sandviş poţi spune „Ai făcut o 
treabă bună cu introducerea, dar secţiunea de mijloc şi 
concluzia par cam slabe. 

Cu un pic de muncă, sunt sigur că poţi scoate din ele 
un raport foarte bun”. 

Criticarea este o abilitate care, asemenea tuturor 
abilităţilor, poate fi stăpânită prin învăţare şi exerciţiu. 
Adesea, e foarte folositor să ceri o anumită schimbare în 


viitor, în loc să accentuezi un aspect negativ din prezent. 
„Pe viitor, te rog să nu uiţi să pui vasele în maşina de 
spălat vase, în loc să le stivuieşti în chiuvetă”. 

Cererile au mult mai multe şanse să obţină 
cooperarea decât remarcile meschine, insultele şi 
declaraţiile negative. 

De asemenea, e important să decizi dacă o critică e 
cu adevărat necesară înainte de a o face. 

111 Persoana criticată chiar va avea de câştigat de 
pe urma comentariilor tale? În cazul lui Mac, poate i-ar fi 
mai bine dacă şi-ar ţine criticile pentru el. E mai puţin 
probabil ca oamenii să dea atenţie criticilor din partea 
cuiva care critică mereu. 

60. ACCEPTAREA CRITICILOR 

— Mi se pare că, unde mă întorc, dau de cineva care 
se plânge sau se ia de mine, spumega Colin. Şeful meu 
face bucăţi orice raport îi dau. Soţiei mele nu îi place felul 
în care conduc. Copiii detestă mâncarea pe care o gătesc. 

Tendinţa lui Colin de a reacţiona exagerat la fiecare 
critică minoră i-a produs durere şi suferinţă inutile. O 
simplă remarcă din partea fiului său, David, „lată, nu 
vreau muştar pe hotdog”, a fost întâmpinată cu o tiradă de 
zece minute despre „copii nerecunoscători”. 

Cine poate trece prin viaţă fără să fie criticat? 
Nimeni! Şi totuşi, puţini oameni ştiu cum să reacționeze 
potrivit la critici sau cum să le facă faţă eficient. 

În esenţă, critica poate fi împărţită în trei categorii. 
Poate fi constructivă, distructivă sau irelevantă. Haide să 
le vedem. 

Critica irelevantă poate fi ignorată cel mai uşor. 
Unele persoane sunt atât de critice în privinţa a tot şi 
toate, încât vor emite comentarii care ar putea să nu aibă 
nimic de-a face cu situaţia dată: ,... iar sora ta are 
genunchii noduroşi”. Comentariile irelevante, cum este 
acesta, nu merită un răspuns sau vreo reacţie emoţională 
din partea ta. De fapt, ignorarea lor ar putea încuraja 
criticul să se bine dispună. 

Critica distructivă vine de obicei sub forma unui atac, 


a unei ucideri a caracterului, a unei înjosiri totale. „Eşti un 
porc egoist!”; 

„Eşti o persoană dezgustătoare!”; „Eşti prost şi 
incompetent! „Dacă ai vreodată parte de astfel de critici, 
încearcă să îţi dai seama că persoana care te critică are o 
problemă, persoana care emite astfel de remarci, nu tu. O 
persoană raţională, sănătoasă, sensibilă nu recurge la 
târârea în noroi. Ori de câte ori cineva critică excesiv, are 
o problemă psihologică. 

E o prostie să pui la suflet astfel de critici sau să le 
dai crezare în vreun fel. Mai bine cere-i criticului să îşi 
definească termenii. „Ce anume te face să spui că sunt 
prost şi incompetent?” 

Răspunsul ar putea suna cam aşa: „Ei bine, ai uitat să 
îmi pui la poştă scrisoarea aceea importantă şi ai mai făcut 
şi două greşeli când ai făcut totalul încasărilor de azi”. O 
persoană asertivă poate răspunde că a făcut nişte greşeli, 
dar că asta nu o face o fiinţă umană absolut stupidă şi 
incompetentă. 

Aspectul pozitiv al subiectului discutat, critica 
constructivă, poate fi util pentru că se adresează 
problemelor. „Cred că trebuie să fii mai atent. Ai omis să 
pui la poştă scrisoarea aceea importantă şi ai făcut două 
greşeli când ai adunat chitanţele”. Astfel, dacă o critică 
este constructivă, învaţă din ea. Dacă este distructivă şi 
dacă, fără a avea şi mai multe probleme, poţi contesta 
criticul, atunci fă-o. Dacă este irelevantă, ignor-o. 

Mulţi oameni bine intenţionaţi, de altfel chiar 
sensibili şi foarte inteligenţi, habar nu au cum să ofere 
critici constructive. 

Se poate ca, de asemenea, ei să nu îşi dea seama 
când sunt negativi. În loc să dai înapoi de durere sau să te 
simţi jignit, poate fi util să încerci să instruieşti o astfel de 
persoană. Hal se îndreaptă către Ron şi îi spune: 

— E clar că eşti un idiot nătâng! 

Ron întreabă: 

— Auzi, Hal, tu ştii care e diferenţa dintre critica 
distructivă şi cea constructivă? 


Nu ne aşteptăm ca Hal să fie dat pe spate şi să 
spună: 

— Îmi cer scuze că te-am insultat. Te rog să mă înveţi 
cum să îmi schimb stilul. E suficient să aminteşti diferenţa 
dintre alternativa constructivă şi cea distructivă. După cea 
dat replica, Ron poate pleca. 

Dacă Hal nu e nătâng, va înţelege mesajul. 

61. LIMBAJUL EMOȚIONAL NEGATIV 

Alan şi Claire ieşeau împreună de ceva vreme, înainte 
de prima lor „ceartă serioasă”. Fuseseră la o petrecere 
unde Alan dansase cu 

Claire cea mai mare parte a timpului, dar mai 
invitase la dans alte două femei. 

— Se arunca la toate femeile! Voia să danseze cu 
toată lumea în afară de mine, exagerase Claire. 

Există o diferenţă fundamentală între limbajul 
descriptiv şi limbajul emoţional. Limbajul emoţional tinde 
să fie foarte dramatic, puternic, intens şi pasional. 
Limbajul descriptiv este raţional, precis şi evident. 
Prezintă o afirmaţie simplă, neutră din punct de vedere 
emoţional, despre un eveniment sau o persoană. În limbaj 
descriptiv, George dansase cu alte două femei. Punct. 

Folosirea unui limbaj emoţional este în regulă când 
sunt exprimate sentimente pozitive. „Te iubesc şi te ador”. 
„Eşti minunat”. Însă limbajul emoţional negativ tinde să 
facă rău relaţiilor. 

„Detest felul în care ai tăiat curcanul”. „l-ai spus 
nişte lucruri îngrozitoare surorii mele”. E mai bine să fii 
descriptiv. „Data viitoare mi-ar plăcea mai mult dacă ai 
tăia mai subţire curcanul”. 

„Hai să încercăm să o facem pe sora mea să ne ajute 
la treburi, nu cred că ajută dacă îi spui că e un plod 
răsfăţat”. 

Întâlnim adesea oameni care folosesc limbajul 
emoţional negativ şi încercăm să le arătăm cum să îl 
transforme în termeni pur descriptivi. lată un alt exemplu: 
John s-a întors acasă de la serviciu şi a găsit un bilet de la 
soţia lui, Rita, în care îi spunea că se dusese să asculte o 


prelegere şi nu putea pregăti cina. Cum l-a descris John? 
Ne-a spus: 

— M-a abandonat; a plecat pur şi simplu şi m-a lăsat 
cu ochii în soare. 

Noi i-am răspuns: 

— Vrei să spui că a ieşit într-o seară şi s-a aşteptat să 
îţi pregăteşti singur cina. 

Limbajul emoţional negativ este de obicei acuzator şi 
implică presupuneri false. Nu exista nicio dovadă, nici cea 
mai mică urmă, că George chiar voia să danseze „cu toată 
lumea în afară de 

Claire”. Cu cât e mai nesigură o persoană, cu atât 
mai mari sunt şansele să folosească limbajul emoţional 
negativ. 

Evident, când avem de-a face cu pacienţi nesiguri, 
este nevoie de un volum considerabil de travaliu 
terapeutic, însă primul pas este să-i încurajăm să înceteze 
să mai folosească limbajul emoţional negativ. Acest aspect 
reprezintă o diferenţă semnificativă. Dacă oamenii ţin 
minte să folosească limbajul descriptiv, vor fi făcut un prim 
pas enorm pentru depăşirea nesiguranţei inutile şi 
dezvoltarea unei relaţii mai bune. 

62. ASERTIVITATE, AGRESIUNE ŞI PASIVITATE 

Şefa lui Artie, Jonna, l-a chemat în biroul său pentru 
a discuta. 

— Trebuie să înveţi să îţi controlezi temperamentul, l- 
a sfătuit ea. Încep să am îndoieli dacă pot sau nu să am 
încredere în tine că te vei comporta ca un profesionist în 
preajma clienţilor. Se pare că strângi în tine lucrurile până 
nu mai poţi suporta, apoi explodezi pur şi simplu. 

Mulţi oameni consideră că se comportă asertiv atunci 
când sunt, de fapt, agresivi sau de-a dreptul neciopliţi. Şi 
chiar dacă există zeci de cărţi excelente despre „cum să fii 
asertiv” şinumeroşi oameni au luat parte la seminarii de 
asertivitate şi la grupuri dedicate, e uimitor câţi dintre ei 
continuă să recurgă la tiparul de comportament „adună în 
tine sau izbucneşte”. 

Astfel de oameni rareori reacţionează la chestiuni 


deranjante imediat ce apar. În schimb, nu spun nimic, fierb 
la foc mic, mai pun pe listă şi, în cele din urmă, un 
eveniment neînsemnat devine „ultima picătură” şi 
explodează. 

Atunci când îţi manifeşti supărarea imediat ce apare 
- şi îţi elimini resentimentele din viaţă - felul în care te 
comporţi cu oamenii devine inevitabil mult mai bun. 

Mulţi oameni cred în mod eronat că în evenimentele 
minore nu merită să te manifeşti. „De ce să par atât de 
cusurgiu şi exagerat de sensibil?” spun ei. Alţii se 
mândresc că se comportă „foarte discret”. Işi ţin toate 
sentimentele ferecate în ei. Pasivitatea aceasta este o 
greşeală psihologică gravă. Astfel de oameni nu sunt doar 
închişi în sine, sunt închişi şi în afară, pentru că numai 
arătându-le celorlalţi ce sentimente ai (pozitive şi negative) 
poţi dezvolta relaţii apropiate şi pline de iubire. 

Dacă te deranjează ceva semnificativ, spune ce ai pe 
suflet. 

Fii asertiv şi atunci când vine vorba despre 
exprimarea sentimentelor pozitive - iubire, apreciere, 
admiraţie, respect şi recunoştinţă. 

Fii mai deschis spre asumarea de riscuri emoţionale. 

Nu ezita să îţi exprimi sentimentele pentru că simţi 
ruşine inutilă, jenă sau teamă. Arată-le celorlalţi ce simţi şi 
vei vedea ce diferenţă constructivă apare. 

63. DESPRE A FI EXTREM DE DISCRET 

— Spre deosebire de mulţi dintre cunoscuţii mei, eu 
nu am avut niciodată probleme pentru că nu-mi ţin gura, 
se lăuda William. Daracum iubita mea zice că s-a săturat 
să „încerce să scoată ceva de la mine”. Nu vreau s-o pierd, 
dar nu se poate obişnui cu faptul că sunt un tip extrem de 
discret? 

Ce presupune că „sunt un tip extrem de discret”? 
Adesea, înseamnă că persoana este închisă şi are în jurul 
ei pereţi impenetrabili. 

Cei mai mulţi oameni se supără când simt că o altă 
persoană a pătruns sau a atentat la spaţiul lor personal. 
Reacţia este una normală şi de înţeles. In parte, 


democraţia şi libertatea înseamnă dreptul la intimitate 
personală. Vrem să putem hotărî în cine să ne încredem şi 
ce să îi încredinţăm persoanei respective. Cine s-ar bucura 
la gândul că e spionat, astfel încât informaţiile personale 
sensibile să devină publice? 

Cu toate acestea, dorinţa de intimitate poate fi dusă 
la extrem. 

Unii oameni vor să fie mereu văzuţi într-o lumină 
favorabilă. 

Se dau peste cap pentru a ascunde neajunsurile, a-şi 
acoperi greşelile şi aproape niciodată nu spun ce gândesc 
cu adevărat, pentru că vor să fie siguri că le fac pe plac şi 
îi impresionează pe ceilalţi. Astfel de oameni predispuşi la 
încordare, anxietate şi au un nivel redus al autoacceptării. 

E de-a dreptul uimitor cât de departe sunt unii 
oameni dispuşi să meargă. Se poate chiar să refuze să 
răspundă la o simplă întrebare, cum ar fi „Ce ai mâncat la 
micul dejun?”; replica ar putea fi „Ce te interesează pe 
tine?” (Acesta e un exemplu evident sau extrem de 
„persoană foarte discretă!) 

In general, oamenii care nu sunt deosebit de 
secretoşi, care sunt deschişi şi dispuşi să spună ce gândesc 
şi gândesc ce spun, sunt mai sănătoşi din punct de vedere 
psihic decât omologii lor scumpi la vorbă. 

Nu trebuie însă luaţi drept model acei gură-spartă 
care spun oricui şi tuturor povestea vieţii lor şi îşi 
dezvăluie instantaneu cele mai intime sentimente. 
Încearcă să fii puţin mai deschis, să îţi asumi riscul de a-i 
lăsa pe alţii să pătrundă în intimitatea ta. 

Fă porţi şi ferestre în toate zidurile tale. Ai dreptul la 
intimitate, dar a fi prea discret te poate face inutil de 
anxios şi deprimat. In plus, faptul de a fi prea discret 
probabil că nu va invita la prietenii strânse şi la 
schimburile iubirii şi împărtăşirii. 

64. VIRTUŢILE AUTODEZVĂLUIRII 

Penny nu le povestise niciunuia dintre noii ei prieteni 
despre faptul că fusese dependentă de droguri în urmă cu 
zece ani. Era sigură că, dacă ar fi ştiut, ar fi avut o părere 


proastă despre ea. Se simţea însă ca o impostoare şi a 
decis să rişte şi să se destăinuie. 

— Nu pot să cred, radia ea, chiar credeam că o să 
dăuneze prieteniilor mele, dar, în loc de asta, le-a 
îmbunătăţit. Acum mi-au spus şi prietenii mei mai multe 
despre ei şi suntem mult mai apropiaţi decât eram! 

Există avantaje clare când eşti mai deschis şi 
transparent. 

Nu poate exista dragoste adevărată sau interacţiune 
umană strânsă fără intimitate şi confidenţe. Viaţa ar fi cu 
adevărat searbădă şi lipsită de culoare fără asumarea a 
măcar câteva riscuri emoţionale. 

Numeroşi sunt cei care au descoperit că, atunci când 
dezvăluie ceva personal, poate chiar ruşinos, alţii le spun 
„Şi eu simt acelaşi lucru” sau „Am făcut şi eu ceva 
asemănător”. Pierderea izolării care se produce în 
consecinţă poate fi foarte încurajatoare. 

(Evident, există situaţii când ceilalţi nu o acceptă 
întru totul. Dacă o anumită destăinuire e urmată de 
cenzurare, şi nu de consolare, revezi şi gândeşte-te la 
discuţia din capitolul 60, „Acceptarea criticilor”.) 

Prea mulţi oameni aduc o atitudine precaută în 
cadrul prieteniilor şi al altor relaţii şi ratează bucuria care 
vine în urma împărtăşirii sincere. Una dintre cele mai bune 
modalităţi de a obţine cunoaşterea de sine este să te 
dezvălui în faţa altora în care ai încredere şi să le cauţi 
opiniile. 

Nu te sfătuim să îţi porţi inima la vedere sau să îţi 
dezvălui cele mai intime gânduri şi sentimente oricui. Unii 
oameni sunt, de fapt, potenţial trădători şi ar trebui să fie 
trataţi ca atare, dar, în general, nu e greu să stabileşti cine 
e demn de încredere, cine e potrivit pentru tine şi cine ar 
putea folosi informaţiile împotriva ta. 

Dacă eşti acceptat de ceilalţi aşa cum cred ei că eşti, 
şi nu aşa cum eşti tu de fapt, te vei simţi fals şi nesigur. 
Merită să construieşti încrederea şi intimitatea 
exprimându-ți în mod selectiv sentimentele autentice. 

Privându-te de bogăția de relații intime şi iubitoare, 


ascunzându-te în permanenţă de cei din jur, vei ajunge să 
te simţi alienat de tine însuţi. 

A fi iubit pentru cine şi ce eşti (inclusiv defectele şi 
limitările tale), în locul unei imagini create de tine, 
reprezintă calea către împlinirea personală şi 
interpersonală. 

Gestionarea stresului şi anxietăţii 

65. STRESUL 

— Brian, nu am să mai recomand şi alte teste în 
momentul acesta, a spus doctorul Mullen. Simptomele tale 
fizice par să fie un rezultat al stresului. Am să îţi 
recomand, totuşi, să mergi la terapeut. 

Trebuie să înveţi nişte tehnici de management al 
stresului. 

Stres este un termen provenit din fizică şi înseamnă 
la propriu o presiune sau o deformare care tinde să 
distorsioneze un corp. 

Din perspectivă psihologică, stresul poate fi 
considerat orice ne provoacă să ne adaptăm sau să 
gestionăm o situaţie. 

Stresul poate proveni din mediul nostru, din corpul 
nostru sau din mintea noastră. Stresul provenit din mediu 
poate fi cauzat de poluare, zgomot sau mulţimi. Stresul 
corporal este cauzat de boli, răni sau deformarea corpului 
în orice fel. 

Cea mai mare parte a stresului nostru e produs de 
gândirea negativă şi raţionarea defectuoasă - creaţii ale 
propriei minţi. 

În vreme ce o doză de stres ne poate fi benefică, 
ajutându-ne să ne motivăm acţiunile şi performanţa solidă, 
prea mult stres pe perioade prelungite poate duce la 
probleme fizice şi psihice. 

Numeroase studii ştiinţifice recente au început să 
descopere multitudinea de efecte nesănătoase pe care le 
poate avea stresul acut sau cronic. Au existat relatări 
despre oameni din Japonia care efectiv au murit de prea 
multă muncă. 

Probleme care variază de la hipertensiune arterială, 


migrene şi boli de stomac până la anxietate, depresie şi 
panică, pentru a aminti doar câteva, sunt adesea stări 
asociate stresului. Unele cercetări sugerează chiar 
posibilitatea ca anumite afecţiuni ale sistemului imunitar 
să fie declanşate de stres. 

Dat fiind că suntem cu toţii unici, nu există o sigură 
modalitate ideală de a gestiona stresul. Programele de 
management al stresului trebuie adaptate nevoilor 
individuale, punctelor forte şi limitărilor. Unii oameni obţin 
beneficii de pe urma metodelor de relaxare, alţii de pe 
urma exerciţiilor fizice, în vreme ce alţii au rezultate mai 
bune cu meditaţia şi tehnicile de concentrare mentală, sau 
învățând cum să identifice şi să schimbe gândurile şi 
credinţele care induc stresul. Insă mulţi au nevoie de un 
pachet personalizat de management al stresului, 
cuprinzând tehnici variate. Pentru tine, esenţa e: 

Află tot ce poţi despre ce anume îţi produce stres în 
viaţă şi ce funcţionează în cazul tău ca să îi faci faţă. 

Vom analiza cu mai mare atenţie stresul şi ce putem 
face în privinţa lui în următoarele câteva capitole. 

12166. ETAPELE STRESULUI 

Prietenii lui Rachel erau de acord că ştie ce vrea şi 
are succes. Din păcate, succesul ei avea ca preţ sănătatea 
ei fizică, dat fiind că nu dădea atenţie diferitelor semne că 
se suprasolicită. 

Prima persoană care a aplicat termenul de stres 
proceselor fiziologice a fost endocrinologul Hans Selye, 
care a petrecut ani studiind efectele stresului asupra 
animalelor. Pe baza cercetării sale, Selye a dezvoltat 
modelul de stres în trei etape, numit „sindromul adaptării 
generale”, despre care se consideră că descrie etapele prin 
care trece un organism când se confruntă cu stresul 
cronic, de care nu poate scăpa. 

Conform lui Selye, prima etapă a reacției la stres este 
O 

„Reactie de alarmă” care mobilizează animalul să ia 
măsuri imediate şi puternice pentru a scăpa de stresor sau 
a se lupta cu el. 


Aceasta este cunoscută în general sub numele de 
reacţie „luptă sau fugi” şi implică o cascadă foarte rapidă 
şi complexă de evenimente biochimice care au ca rezultat 
pomparea în sânge a mai multor hormoni ai stresului. 

Următoarea etapă se numeşte „etapa de rezistenţă”. 
Aceasta are loc atunci când alarma iniţială se dovedeşte 
insuficientă în lupta cu stresul. In cadrul acestei etape, 
corpul încearcă din răsputeri să reziste asaltului stresului 
păstrând activitatea pe o anumită cale metabolică, al cărei 
scop este să ajute organismul să se adapteze prin 
menţinerea unor anumiţi hormoni circulanţi la un nivel 
crescut. 

Dacă stresul continuă, animalul intră în ultima etapă 
a reacției de stres, „etapa de epuizare”. Aceasta se 
produce atunci când organismul rămâne fără combustibil, 
la figurat şi oarecum şi la propriu. In etapa aceasta, şi-a 
secat rezervele de energie fizică, emoţională, intelectuală 
şi chimică şi este pur şi simplu copleşit de avalanşa de 
stres neîncetat. În timpul etapei de epuizare, eprobabil ca 
animalul să se confrunte cu o varietate de consecinţe 
grave asupra sănătăţii, asociate stresului cronic. 

Concluzia acestei perspective mai degrabă 
academice este simplă: 

Învață să gestionezi stresul înainte ca el să îți 
afecteze sănătatea şi fericirea. 

67. PRESIUNEA VIEŢII COTIDIENE 

Slujba de vânzător a lui Ethan era foarte solicitantă. 

— Muncesc non-stop de când ajung aici şi până ies pe 
uşă. Partea proastă e că mi se pare că şi viaţa de acasă e la 
fel de stresantă. Nici nu mai ştiu care e lacul şi care puţul! 

În zilele noastre, oamenii sunt mai mult ca oricând 
ocupați, presaţi şi au mereu de-a face cu treburi 
neterminate, muşchi  tensionaţi, termene, greşeli 
sâcâitoare, oboseală, somn întrerupt şi dureri de cap 
financiare. 

A fost cândva o vreme mai lentă, când căminul era un 
adăpost, când oamenii se făceau comozi cu o carte bună, 
se relaxau, se destindeau şi aveau parte de beneficiile de 


„acasă, dulce casă”. Nu prea se discuta despre stres pe 
vremea aceea. 

Unii oameni au parte de mai multe presiuni şi 
solicitări acasă, decât la serviciu - au grijă de copii şi se 
confruntă cu programe încărcate, cumpărături, curăţenie, 
muncă în grădină, reparaţii, spălat rufe şi îşi fac griji 
despre cum să facă să se descurce. 

Altora le e greu să lase la serviciu problemele care 
ţin de acesta. Sunt atât de cufundaţi în munca lor, încât au 
mari probleme când trebuie să se desprindă. Chiar şi 
atunci când au şansa de a se relaxa acasă, nu sunt capabili 
să o facă. Nu pot să intre pe uşă, să îşi lase deoparte 
temerile legate de serviciu şi să devinăun părinte sau soţ 
complet funcţional. Noi ne sfătuim clienţii să evite să se 
grăbească acasă pentru a-şi asculta mesajele telefonice, a- 
şi ajuta copiii la teme, a asculta nemulţumirile partenerului 
sau pentru a se ocupa de treburile casnice. 

Cei mai mulţi oameni au nevoie de o „perioadă de 
decompresie” când ajung acasă după o zi de serviciu. 

Pentru a evita neplăcerile, e de preferat ca revenirea 
acasă, după compresia de la serviciu, din timpul zilei, să fie 
cât se poate de uşoară şi treptată. lată câteva idei de 
elemente utile şi plăcute care induc relaxarea: 

Cufundă-te în cadă sau fă o baie caldă, relaxantă, sau 
un duş, întinde-te şi trage un pui de somn, Ascultă muzica 
ta favorită. 

Aceste măsuri simple te pot ajuta să îţi laşi grijile în 
urmă. 

Dacă te înfrânezi de la gestionarea solicitărilor 
permanente, îţi vei reface nivelurile de energie şi vei putea 
să te ocupi mai bine de treburile casnice. Momentul 
potrivit pentru a discuta despre ziua ta agitată sau 
frustrantă (sau pentru a asculta pe altcineva povestindu-şi 
păsurile) este după ce te-ai răcorit astfel: 

Bea un suc, Stai puţin pe balcon, pe terasă, în curte, 
într-un loc retras sau în alt loc liniştit, Acordă-ţi timp 
pentru tine, Gândeşte-te la unele lucruri amuzante pe care 
le-ai trăit, încearcă să dai zilei o tentă umoristică sau 


pozitivă, Păstrează nota pozitivă împărtăşind mai întâi 
veştile bune. 

EVITAREA EPUIZĂRII 

— Trebuie să încetezi să mai arzi lumânarea la 
ambele capete, îl avertizase Sylvia pe Lorenzo, soţul ei. Eu 
şi copiii nu te vedem niciodată şi orele suplimentare o să 
îţi vină de hac! 

Predicţiile aproape că i s-au adeverit: Lorenzo a fost 
obligat să o lase mai moale când a ajuns la spital după ce 
se prăbuşise la serviciu. 

Termenul de „epuizare” face acum parte din limbajul 
cotidian. 

Se referă la cei care muncesc exagerat, până la 
punctul în care ajung plictisiţi, epuizați,  apatici, 
demotivaţi, deprimaţi şi chiar bolnavi fizic. 

Unor oameni nu le trebuie mult să se simtă epuizați. 
Cu toţii reacţionăm diferit la stres, termene, presiuni, 
cereri, monotonie şi responsabilitate. Ceea ce unei 
persoane i se pare în regulă poate fi resimţit de o alta ca 
fiind extrem de enervant şi deranjant. Cu toate acestea, 
există tactici specifice pe care oricine le poate folosi 
pentru a preveni epuizarea. 

Evaluează-ţi obiectivele şi priorităţile. Ce vrei cu 
adevărat de la viaţă? 

Dă curs altor interese în afara serviciului. 

La serviciu, încearcă să faci câteva lucruri cu 
semnificaţie personală. 

Transformă-te într-un agent care îţi face viaţa aşa 
cum vrei să fie. 

Gândeşte-te la modalităţi de a aduce diversitate în 
munca ta, dacă e posibil. 

Ai grijă de sănătatea ta prin suficient somn, mişcare, 
hrană de calitate şi relaxare. 

Nu îţi pune niciodată sănătatea în pericol pentru 
nicio muncă. Invaţă metode specifice de reducere a 
stresului acasă şi la locul de muncă. 

Învață să ceri ce vrei, dar nu te aştepta să obţii 
mereu. 


Dacă e posibil, deleagă responsabilitatea - nu purta 
tu pe umeri toată povara. 

Nu îţi asuma poveri care sunt de fapt în 
responsabilitatea altora. 

Fii atent şi scapă de orice urmă de perfecţionism din 
tine. 

Cunoaşte-ţi limitele şi învaţă să stabileşti limite şi 
pentru cei din jur. 

Dacă lucrurile sunt cu adevărat dificile, încearcă să 
înfiinţezi un grup de sprijin cu colegii, pentru a vă 
împărtăşi sentimentele şi a găsi o modalitate de reducere a 
frustrării. 

Învață să te ierţi când faci o greşeală sau nu te ridici 
la înălţimea idealurilor tale. 

Dacă e necesar, gândeşte-te să apelezi la consiliere 
pentru dezvoltare personală sau managementul stresului. 

69. ATACURILE DE PANICĂ 

„Oare ce se întâmplă cu mine?” se întreba Tillie. I se 
făcuseră analize detaliate, însă doctorul nu găsise niciun 
motiv medical pentru ce i se întâmpla. „Dacă nu am nicio 
problemă, atunci ce produce episoadele astea 
îngrozitoare? Nu pot respira şi am impresia că îmi sare 
inima din piept”. 

Te simţi bine, îţi vezi de treaba ta când, dintr-odată, 
te cuprinde un sentiment copleşitor de frică intensă - te 
simţi ametit, pieptul ţi se strânge şi nu-ţi poţi trage 
sufletul. Inima îţi bate nebunește, tremuri, simţi furnicături 
şi greață şi te trece o transpiraţie rece. Pare a fi un atac de 
inimă, nu? Greşit! Oricât ar părea de surprinzător, tocmai 
am descris un atac de panică. Atacurile de panică sunt 
adesea perioade scurte de frică intensă, imprevizibile, care 
apar brusc şi sunt asociate cu o varietate de simptome 
fizice înfricoşătoare. Numeroşi oameni care suferă atacuri 
de panică se grăbesc la urgente, convinşi că au un atac de 
cord sau un atac vascular. 

Mulţi oameni care au atacuri de panică se agaţă de 
ideea falsă că suferă de fapt de o afecţiune medicală 
nediagnosticată 


(de obicei, catastrofală). Simptomele pe care le-am 
descris mai sus (şi multe alte senzaţii negative care 
însoțesc atacurile de panică) îi fac pe oameni să nu se 
clintească din convingerea lor că înnebunesc sau sunt pe 
cale să cadă laţi. Primul pas este să fie convinşi că aceste 
gânduri terifiante sunt complet incorecte, iar disconfortul 
senzorial corespunde diagnosticului de tulburare de 
panică. 

Oricât ar fi de înfricoşătoare, panica este de fapt o 
afecţiune uşor de tratat, care adesea reacţionează la 
psihoterapia specifică şi necesită doar ocazional medicatie. 
Într-adevăr, numeroase studii au arătat că atacurile de 
panică pot fi tratate rapid şi eficient prin metode 
psihoterapeutice. 

Dacă tu sau altcineva la care ţii are un atac de 
panică, nu suferiţi inutil. 

Cere ajutor de la medicul de familie sau un 
profesionist calificat în domeniul sănătăţii mentale. 

Învață respiraţia şi relaxarea corective. 

Învață să reetichetezi senzațiile fizice ale panicii şi să 
le consideri gestionabile şi neameninţătoare, în loc de 
catastrofale. 

Învață să reduci simptomele de panică declanşându- 
le intenţionat în situaţii controlate. 

Dacă nu sunt tratate, atacurile de panică se 
agravează deseori şi pot duce la o tulburare numită 
„agorafobie” (în sensul debază, „frica de piaţă”), o teamă 
care te incapacitează emoţional şi duce la tipare de evitare 
şi izolare din ce în ce mai intense. 

70. TULBURAREA OBSESIV-COMPULSIVĂ 

Louis îşi punea ceasul să sune în fiecare zi lucrătoare 
la ora 5, deşi nu trebuia să fie la serviciu decât la 8: 30 şi 
locuia doar la câteva străzi distanţă. Era copleşit de 
diferite ritualuri care durau în fiecare dimineaţă ore 
întregi. Se simţea obligat să înceapă cu activităţi elaborate 
de curăţare, urmate de verificare, aranjare şi rearanjare a 
lucrurilor din casă. 

E perfect normal să verifici lucrurile o dată sau de 


două ori, să vezi dacă uşile sunt încuiate, dacă ai oprit 
gazul, dacă ai pus ceasul să sune şi ocazional să te întrebi 
îngrijorat dacă diferite însărcinări au fost sau nu duse la 
bun sfârşit cum trebuie şi în siguranţă. 

Insă unii oameni petrec atât de mult timp verificând 
şi răsverificând în mod repetat lucrurile şi trăiesc o 
anxietate atât de intensă dacă nu o fac, încât dorinţele 
nestăpânite le afectează grav vieţile şi starea de bine 
emoţională. Aceşti oameni ar putea suferi de o afecţiune 
numită tulburare obsesiv-compulsivă - TOC. 

Obsesiile sunt idei, gânduri, impulsuri sau imagini 
intruzive, recurente şi persistente, care par adesea 
înfricoşătoare şi absurde şi tind să creeze niveluri crescute 
de anxietate. 

Compulsiile sunt comportamente repetitive şi 
intenționate, efectuate ca reacție la o idee obsesivă sau 
conform anumitor reguli, sau sub formă de ritual. Scopul 
compulsiei este să neutralizeze sau să preîntâmpine 
anxietatea sau vreun eveniment sau situaţie de temut. 

In cea mai mare parte a timpului, persoanele 
suferind de TOC 

recunosc că au compulsii iraționale sau excesive, dar, 
cu toate acestea, se simt incapabile să reziste sau să le 
oprească. TOC îmbracă numeroase forme. Pe lângă obsesii 
cu privire la siguranţă sau responsabilitate, consecinţa 
fiind verificarea compulsivă a lucrurilor, unii oameni au 
obsesii legate de mizerie, microbi, contaminare sau boli şi, 
ca urmare, spală sau curăţă compulsiv. 

Alţii au obsesii cu privire la gânduri denigratoare sau 
indezirabile. 

Adesea oamenii desfăşoară ritualuri care presupun 
numărarea, aranjarea sau atingerea obiectelor conform 
unor anumite reguli. 

TOC era considerată o afecţiune rară şi bizară. Acum 
e ştiut faptul că e dramatic de comună şi afectează 
milioane de oameni. 

Din fericire, descoperirile recente în domeniul 
înţelegerii medicale şi psihologice a TOC au dus la un 


tratament de succes pentru aceasta, de regulă o abordare 
din două unghiuri, care implică medicaţie specifică şi 
terapie cu un grad înalt de specializare. 

Asemenea depresiei clinice, Cel mai bine e să 
considerăm TOC o afecţiune curabilă, o tulburare 
metabolică a chimiei cerebrale, nu o slăbiciune sau un 
defect de personalitate. 

Este neapărat nevoie să soliciţi sprijin profesionist 
dacă această afecţiune îţi tulbură viaţa. 

71. TULBURAREA DE ANXIETATE GENERALIZATĂ 

— Mă pricep de minune să-mi fac griji, a spus Greta. 
Dacă ar exista un premiu pentru persoana care se 
îngrijorează cel mai mult, sigur aş câştiga. 

Familia ei obişnuia să o tachineze pentru că era o 
„Maniacă a grijilor”, însă recent anxietatea ei începuse să 
scape de sub control: nu putea dormi, inima îi bătea 
nebuneşte, avea adesea probleme cu digestia şi cu o zi 
înainte aproape leşinase din cauza ameţelii. 

Toată lumea se confruntă cu anxietatea din când în 
când. E 

perfect normal să îţi faci griji în legătură cu diferite 
lucruri uneori sau chiar să ai simptome fizice asociate 
grijilor. Însă unii oameni îşi fac atât de multe griji şi au 
simptome fizice atât de puternice asociate acestor griji, 
încât aceasta se transformă într-un veritabil handicap 
emoţional care îi împiedică să ducă vieţi fericite şi 
sănătoase. Aceşti „maniaci ai grijilor” ar putea suferi de o 
afecţiune numită tulburare de anxietate generalizată - 
TAG. 

TAG este caracterizată de două componente majore. 
Prima dintre ele este îngrijorarea sau anxietatea nerealistă 
sau excesivă în legătură cu o serie de evenimente sau 
activităţi, cum ar fi o posibilă nenorocire întâmplată cuiva 
drag care nu e în pericol sau teama cu privire la aspectele 
financiare sau siguranţa locului de muncă fără niciun 
motiv real. În cazul copiilor şi al adolescenților, această 
tulburare poate lua forma anxietăţii legate de rezultatele 
academice, sportive sau sociale. 


A doua componentă majoră a TAG este o varietate de 
simptome, îndeosebi fizice, prezente adesea pe durata 
perioadelor de anxietate. Printre ele se numără 
tremuratul, disconfortul muscular, neliniştea şi oboseala 
instalată rapid. Alte simptome ale TAG 

sunt dificultăţile de respiraţie, ritm cardiac rapid sau 
palpitaţii, palme transpirate sau reci, alunecoase, gură 
uscată, ameţeală sau buimăceală, tulburări gastro- 
intestinale, bufeuri sau frisoane sau urinare frecventă. 
Ultimul grup de simptome TAG include sentimentul de a fi 
blocat sau aflat pe marginea prăpastiei, irascibilitate 
excesivă, probleme de concentrare sau memorie, probleme 
de somn şi iritabilitate. 

Pentru a se califica pentru un diagnostic de TAG, este 
necesar ca minimum trei dintre aceste simptome să apară 
în timpul perioadelor de îngrijorare sau perioadele cu 
simptome să fie mai lungi decât cele fără simptome, vreme 
de cel puţin şase luni. 

Din fericire, cei mai mulţi dintre cei care suferă de 
TAG pot fi ajutaţi prin metode specifice de terapie 
cognitivă comportamentală. În unele cazuri, medicaţia 
poate fi şi ea utilă. Din nou, sfatul nostru pentru a face faţă 
acestei afecţiuni epuizante este simplu: Dacă simptomele 
TAG te descriu, solicită ajutor profesionist. 

72. ÎNVINGEREA ANXIETĂŢII 

Carlos avea tendinţa de a insista asupra tuturor 
lucrurilor care ar fi putut să nu meargă bine. Soţia lui 
comenta despre Carlos că poate vedea pericolul acolo 
unde nu există şi se obişnuise să îi spună 

„Don Quijote”. Imaginaţia lui invoca adesea pericole 
pe care majoritatea oamenilor nici nu le-ar visa. Carlos 
spunea despre sine: „Cred că sunt nebun”. 

Carlos suferea de o tulburare anxioasă tratabilă. 
Există o diversitate de tulburări anxioase, însă cele mai 
multe par a-şi avea rădăcinile în terenul comun al fricilor 
nerealiste sau excesive cu privire la diferite evenimente, 
situaţii sau circumstanţe. 

Cele mai multe dintre temerile care produc anxietate 


implică un anumit stil de gândire, care începe de obicei cu 
gânduri de tipul „ce-ar fi dacă...”, ce declanşează sau cresc 
anxietatea, mai ales când preocuparea imaginată - acel 
„ce-ar fi dacă...” - implică o ameninţare, nenorocire sau 
catastrofă semnificativă. 

Legate de aceste idei „ce-ar fi dacă” sunt adesea 
imagini sau poze mentale în egală măsură catastrofale. Dat 
fiind că mintea şi trupul sunt feţe diferite ale aceleiaşi 
monede, a te gândi la scenarii „ce-ar fi dacă” cu caracter 
de calamitate şi a vizualiza simultan nenorociri similare 
reprezintă o modalitate sigură de a băga în viteză 
maşinăria emoţională a unei anxietăţi ridicate. 

Într-adevăr, cei mai mulţi oameni îşi pot induce o 
stare de anxietate gândindu-se şi  imaginându-şi 
evenimente amenințătoare, nefericite sau catastrofale. 
Însă asta înseamnă şi că avem puterea de a reduce sau 
chiar preveni anxietatea excesivă schimbându-ne gândurile 
şi imaginile mentale. Una dintre cele mai bune modalităţi 
de a face să se întoarcă roata pentru ideile de tip „ce-ar fi 
dacă” producătoare de anxietate este să adaugi cuvântul 
„Şi” la începutul gândului sau să contracarezi ideea „ce-ar 
fi dacă” cu un răspuns calmant de tipul „ei bine, atunci”. 

Astfel, „Ce-ar fi dacă X, Y sau Z s-ar întâmpla” se 
transformă în „Şi ce-ar fi dacă X, Y sau Z s-ar întâmpla”. 
Sau „Ce-ar fi dacă A, B sau C s-ar întâmpla” este urmat 
imediat de „Ei bine, atunci, 1, 2 sau 3”. 

De exemplu, „Ce-ar fi dacă aş pica testul?” devine „Şi 
ce-ar fi dacă aş pica testul?” sau „Ei bine, atunci, o să învăţ 
mai mult data viitoare”. lar „Ce-ar fi dacă aş spune o 
prostie?” devine „Şi ce-ar fi dacă spun o prostie?” sau „Ei 
bine, atunci, o să fiu jenat o clipă”. 

şi aşa mai departe. 

Dacă ai gânduri calmante şi vizualizezi evenimente 
pozitive, poţi scădea intensitatea cam oricărei reacţii 
anxioase. 

Nu uita însă că abilităţile de gestionare a anxietăţii, 
ca toate abilităţile, trebuie învăţate şi exersate, pentru a fi 
stăpânite. 


73. CUM SĂ PUI ANXIETATEA LA LOCUL EI: 

RISCURI ŞI RESURSE 

Franklin era un contabil bun şi avea un post bine 
plătit, dar când calcula diferite riscuri emoţionale, cifrele 
erau total greşite. „Nu e nicio şansă s-o invit pe Denise să 
iasă cu mine”, se gândea el, „probabil m-aş împiedica în 
propriile-mi cuvinte, iar ea ar crede că-s un ticălos. Nu aş 
mai putea da vreodată ochii cu ea”. Sentimentele 
incomode de anxietate sunt cauzate în general de o 
nenorocire sau eveniment îngrozitor la care oamenii se 
aşteaptă sau pe care îl anticipează - un sentiment de 
ameninţare sau sentimentul de a fi supus riscului de a 
suferi o pierdere sau o rană. 

Cantitatea de resurse pe care oamenii cred că o au 
pentru a gestiona riscul figurează printre experienţele 
anxioase. De obicei, când oamenii se simt extrem de 
anxioşi, tind să  supraestimeze riscurile şi să Îşi 
subestimeze abilitatea de a le gestiona. 

lată un exemplu care ne ajută să ilustrăm acest 
aspect: 

Imaginează-ţi că eşti cu cortul în inima pădurii, stai 
la un foc şi, dintr-odată, apare printre copaci un urs mare, 
feroce şi foarte înfometat. Pe o scară de la unu la zece, cât 
de speriat vei fi? Probabil zece, nu? Bine, să presupunem 
că ai un băț puternic, lung şi ascuţit cu care să alungi 
ursul, acum cât de anxios te simţi? Poate de nouă? Dar 
dacă ai fi cu un grup mare de oameni, cu toţii având bețe 
ascuţite? Cât de frică îţi e acum? Sau, să spunem că, în loc 
de bețe ascuţite, grupul e înarmat cu torţe aprinse? Care e 
acum nivelul de teamă? Poate de şase? Hai să facem încă 
un pas şi să presupunem că grupul are puşti şi carabine. 
Cât de frică ţi-ar fi atunci? Probabil mult mai puţin de 
zece, nouă sau şase, nu-i aşa? 

Sigur, pentru că în acest ultim scenariu te percepi ca 
având resurse puternice (arme) pentru a face faţă riscului 
(un urs). 

Desigur, în excursia noastră imaginară cu cortul, abia 
dacă am trage câteva focuri în aer cu gloanţe oarbe şi 


ursul ar fugi neatins. 

(Nu trage niciodată cu muniţie adevărată în aer - va 
ajunge jos undeva!) 

Ideea aici e de a sublinia relaţia dintre evaluarea pe 
care o facem riscului şi estimarea resurselor pentru 
gestionarea lui şi modul în care relaţia aceasta 
influenţează experienţele anxioase. 

Nu uita, cei mai mulţi oameni anxioşi supraestimează 
riscul sau ameninţarea şi subestimează resursele de 
gestionare. Probabil că Franklin nu s-ar face de râs dacă ar 
invita-o pe Denise în oraş, chiar dacă aceasta l-ar refuza. 
În plus, probabil că are forţapersonală pentru a-şi reveni 
cu doar câteva „cicatrici”, dacă ea i-ar spune „nu”. 

Data viitoare când începi să te simţi anxios 

Întreabă-te dacă măsori corect dimensiunea riscului 
cu care te confrunţi şi încearcă apoi să te gândeşti la toate 
resursele pe care le ai la dispoziţie pentru a-i face faţă. 

Noi credem că acest exerciţiu simplu va fi foarte util 
pentru menţinerea unei perspective echilibrate şi te poate 
ajuta să reduci anxietatea inutilă. 

74. HIPERVENTILAŢIA 

— Doamne, Maddie, gâfâi ca un câine! Ce se 
întâmplă cu tine? 

David, fratele lui Maddie, nu era primul care observa 
felul ei ciudat de a respira. Ciudat e că Maddie nu a 
observat situaţia până nu i-a spus altcineva. „Poate din 
cauza asta am şi amețeli”, s-a gândit ea. 

Respirația deficitară te poate lăsa fără respiraţie! Nu- 
ţi ţine respiraţia. Citeşte mai departe pentru a înţelege 
impactul hiperventilaţiei. 

Respirația e pur şi simplu una dintre acele funcţii pe 
care le considerăm de la sine înţelese. În definitiv, 
respiraţia este un reflex natural care pare să se realizeze 
singur, fără gândire conştientă. Cu toate acestea, numeroşi 
oameni respiră incorect şi pot astfel să fie predispuşi la 
sindromul hiperventilaţiei. 

De fiecare dată când expirăm, eliberăm dioxid de 
carbon 


(CO 

2 

din plămâni. Acesta e un lucru bun, căci, dacă se 
acumulează prea mult CO 

2 

În organism, poate fi nesănătos şi poate duce la 
simptome neplăcute. Însă expirarea a prea mult CO 


poate produce şi o gamă largă de senzaţii şi 
simptome înfricoşătoare, cum ar fi ameţeala, răsuflare 
tăiată,  palpitaţii cardiace, furnicături, amorţeală şi 
transpiraţie excesivă. 

Unele autorităţi afirmă că sindromul hiperventilaţiei 
(SHV) 

apare fiindcă CO 

2 

se dizolvă în sânge sub formă de acid carbonic. 

Când eliminăm prea mult CO 

2 

din corp, concentraţia de acid carbonic din sânge 
scade şi corpul se luptă cu furie să compenseze lipsa, 
producând simptomele de hiperventilaţie. 

Dacă te confrunţi adesea cu stări de ameţeală, 
respiraţie tăiată,  palpitaţii,  furnicături şi celelalte 
simptome menţionate mai sus, se poate să suferi de SHV. 

Primul lucru pe care trebuie să îl faci este să: 

Mergi la medicul de familie pentru a elimina orice 
afecţiuni medicale evidente. 

Dacă simptomele continuă, încearcă metoda „pungii 
de hârtie”. Iată ce să faci la următorul episod: 

Încearcă să respiri de cinci-zece ori într-o pungă de 
hârtie de dimensiunea celor pentru masa de prânz 
(foloseşte întotdeauna o pungă de hârtie - niciodată una de 
plastic), reciclând mereu acelaşi aer. 

Astfel ar trebui ca nivelul de CO 

2 

să crească şi să fie restabilit echilibrul de acid 
carbonic din sânge, reducând astfel simptomele. Alte 


metode, toate simple, dar eficiente, sunt respiraţia 
abdominală lentă şi tehnica alergatului pe loc. 

Dacă simptomele persistă, mergi din nou la medicul 
de familie sau la un profesionist din domeniul sănătăţii 
mentale specializat în tehnici terapeutice de respiraţie. 

TULBURAREA DE PERSONALITATE MULTIPLĂ 

— Julie, ce colier frumos! a exclamat Ida. De unde l-ai 
luat? 

Jenată, Julie i-a spus mătuşii sale, Ida, că nu are 
habar de unde era colierul. De fapt, în ultimele luni, 
fuseseră cazuri în care nu îşi amintea perioade mai lungi 
de timp. Ida, cunoscând copilăria traumatizată a nepoatei 
sale, i-a sugerat imediat lui Julie să meargă la terapeut. 

Poate că unul dintre cele mai controversate şi 
potenţial periculoase diagnostice psihologice este aşa- 
numita „tulburare de personalitate multiplă” (TPM), 
reclasificată recent ca „tulburare de identitate disociativă” 
(TID). Pe scurt, TPM sau TID implică o serie de 
caracteristici, cea mai importantă fiind prezenţa a două 
sau mai multe identități distincte sau stări de 
personalitate, fiecare dintre ele cu propriul tipar solid de 
gândire, percepţie sau relaţionare. 

În cazurile suspecte de TPM sau TID, cel puţin două 
dintre aceste identități sau stări de personalitate preiau 
recurent controlul asupra comportamentului persoanei, iar 
individul este incapabil să îşi amintească informaţii 
personale importante, prea multe pentru a fi puse pe 
seama unei uitări obişnuite. În marea majoritate a acestor 
cazuri, există un istoric raportat de anxietate extremă, 
provenind de obicei din abuzuri traumatice sau neglijare. 

Faptul că nomenclatorul de sănătate mentală a 
reclasificat 

TPM ca TID indică tocmai faptul că tulburarea este 
instabilă, supusă discuţiilor şi greu de bătut în cuie. Din 
păcate, există unii practicieni din domeniul sănătăţii 
mentale care par aproape căsătoriţi cu diagnosticul şi 
susţin că zeci de clienţi ai lor suferă de această afecţiune. 
De fapt, dacă TPM sau TID chiar există, e uimitor de rară. 


Pericolul pentru client e că, dacă un terapeut crede 
necondiţionat într-o etichetă, probabil că terapeutul va 
găsi sau, mai rău, va fabrica dovezi care sprijină 
diagnosticul. Chiar şi maialarmant e că unii clinicieni 
încurajează realmente comportamente care par a se potrivi 
etichetei, fapt care creşte probabilitatea ca acel client să 
se comporte conform etichetei şi să înceapă să se 
„potrivească” în această categorie de diagnostic. 

Nu negăm faptul că oamenii pot avea parte de 
experienţe ciudate, deconectate, amnezice sau 
fragmentate, nici nu criticăm diagnosticul de TPM sau TID. 
E posibil ca unii nefericiţi, care au suferit de pe urma unor 
abuzuri inimaginabile, neglijării sau traumelor, să aibă 
într-adevăr această tulburare. 

Cu toate acestea, înainte de a pune cuiva eticheta de 
TPM sau 

TID, trebuie excluse alte explicaţii raţionale pentru 
acel comportament, cum ar fi afecţiuni medicale, 
intoxicarea cu droguri sau poate tulburări psihologice mai 
credibile, cum este tulburarea de stres posttraumatic. In 
concluzie: 

TPM sau TID nu este o tulburare larg răspândită sau 
comună, în ciuda insistențelor unor practicieni. 

Confruntarea cu depresia, furia şi toanele 

76. DEPRESIA 

Dawn se simţea extrem de deprimată de luni bune. 
Însă, pentru că simţea că nu are niciun motiv să fie 
deprimată, se jena să spună cuiva cum se simte. Afişa o 
figură veselă în prezenţa prietenilor şi continua să sufere 
singură. 

Aproape tuturor li se îneacă din când în când 
corăbiile sentimentul acela de tristeţe sau suferinţă care 
este de obicei urmarea în experienţelor neplăcute din 
viaţă. Deşi mulţi oameni numesc tristeţea depresie, 
adevărata depresie clinică este la fel de diferită de tristeţe 
cum este pneumonia de o răceală! 

Tristeţea este o reacţie temporară şi de obicei 
normală la situaţiile stresante din viaţă. Cele mai multe 


cazuri nu implică simptome fizice, pierderea stimei de sine 
sau idei suicidale, iar starea negativă trece de obicei în 
câteva ore sau zile. Depresia, pe de altă parte, este o 
tulburare de dispoziţie intensă, generalizată şi de durată, 
care atacă şi corpul, şi mintea, având adesea ca rezultat 
probleme serioase la nivelul funcţionării profesionale, 
sociale şi fizice. 

Simptomele depresiei includ de cele mai multe ori 
tulburări de somn, apetit şi greutate corporală, de energie, 
concentrare şi funcţionare sexuală. Deseori apar vinovăția 
excesivă, sentimentul de inutilitate, pierderea interesului 
pentru sau chiar a plăcerii date de anumite activităţi şi, în 
cazurile grave, gânduri - sau tentative - de sinucidere. 

Din păcate, unii oameni nu-i recunosc depresiei 
statutul de afecţiune gravă. O privesc ca pe o problemă de 
personalitate, un semn de slăbiciune, un defect de caracter 
sau, poate, ca pe o tristeţe temporară. 

În fapt, depresia clinică este o boală, nu o slăbiciune 
sau o tristeţe trecătoare. Oamenii deprimati nu pot pur şi 
simplu „să-şi revină” sau „să se adune”, la fel cum un 
bolnav de diabet nu poate pur şi simplu să-şi revină dintr- 
un dezechilibru al glicemiei. Şi, în lipsa unui tratament 
adecvat, simptomele pot dura luni întregi sau chiar ani. 

Unele depresii sunt rezultatul unui dezechilibru 
chimic şi pot fi tratate doar cu medicamente antidepresive. 
Unele necesită psihoterapie, iar altele, o combinaţie a 
celor două metode. 

Vestea bună e că: 

Peste optzeci de procente dintre suferinzii de 
depresie pot fi trataţi cu succes. 

Dacă tu sau cineva drag e deprimat, Cere acum 
ajutor, contactând medicul de familie sau un specialist în 
sănătate mentală. FURIA 

— Ai noroc că puştiul ăla ţi-a arătat doar degetul, 
Wally! a tipat soţia lui când maşina cealaltă a demarat în 
trombă. Putea să scoată pistolul în loc! 

Wally ştia că Sandra are dreptate. Incapacitatea lui 
de a-şi controla furia îi distrugea viaţa: nimeni din familie 


nu mai vorbea cu el, în afară de mama lui, şi fusese 
concediat recent de la a treia slujbă în ultimele şase luni. 
Wally nu-şi dădea seama că, de fapt, furia îi afecta 
sănătatea fizică. 

Furia este sentimentul cu cea mai mare putere de 
distrugere face mai mult rău decât depresia, anxietatea 
sau sentimentele de vinovăţie. 

Se poate să fi auzit teoria conform căreia oamenii 
care afişează comportamentul de „tip A” - se grăbesc 
mereu, nu au răbdare, sunt agresivi şi excesiv de ambiţioşi 
- au un risc mai mare de boli cardiace decât oamenii cu 
comportament de „tip B” - cei care sunt mai relaxaţi, fără 
griji şi care nu se grăbesc. 

Ei bine, studiile ulterioare au arătat că problema sau 
ucigaşul nu apărea din cauza ritmului, presiunii sau 
calităţilor agresive ale comportamentului de tip A, ci 
pentru că aceste personalităţi erau în general foarte ostile 
şi că furia era cauza. 

Impactul distructiv al furiei asupra sănătăţii fizice şi 
psihice a unei persoane este bine documentat acum. Dar 
de unde vine furia? Cum este generată? Cel mai simplu 
răspuns e că ne creăm furia stabilind cerinţe pentru noi şi 
pentru ceilalţi. 

E vorba despre tema care apare iar şi iar - impactul 
lui „trebuie”, „e necesar” şi „e neapărat nevoie”. Furia 
atrage după sine mereu un „trebuie”. „Trebuia să ai mai 


multă minte!”; „Nu trebuia să fii neobrăzat cu unchiul 
Charlie!” 
„Trebuie” şi „nu trebuie” - cu cât ai mai multe 


imperative, cu atât mai furios vei fi. În afara cazului în care 
eşti Dumnezeu şi conduci universul, chiar nu ştii ce 
„trebuie” şi ce „nu trebuie” să se întâmple. Ştii ce ai 
prefera tu, ce îţi doreşti şi la ce visezi tu şi ce crezi tu că e 
corect şi greşit, bine şi rău. 

A spune: „Cred că ar fi frumos să faci mai multe prin 
casă” este foarte diferit de „Trebuie să faci mai multe prin 
casă”. De ce trebuie cineva să facă ceva? Ideea e că tu ai 
aprecia dacă anumite lucruri ar fi făcute, sau poate dacă ar 


fi făcute altfel. 

Dar asta nu înseamnă că oricine trebuie să se supună 
dorințelor tale şi că e normal să te înfurii rău pe oameni 
dacă nu fac asta. 

Renunţă la „trebuie”, nu mai impune nimic altora şi 
vezi ce se întâmplă cu emoţiile tale. 

Categoric vei simţi mai puţină furie şi s-ar putea să 
duci o viaţă mai lungă, mai sănătoasă şi mai veselă. 

78. MAI MULIE DATE DESPRE FURIE 

Karl a comentat că motivele pentru care se 
enervează o persoană îţi pot spune mai multe despre 
aceasta decât orice altceva. 

— M-am întâlnit cândva cu o femeie, spunea el, care 
s-a enervat foarte tare când i-am trimis trandafiri. 

S-a dovedit că nu-i plăceau trandafirii şi considera că 
ar fi trebuit să fie întrebată înainte. 

— A fost atât de rea şi de meschină în situaţia asta şi 
a omis complet bunele mele intenţii. Mi-am dat seama că 
asta înseamnă necazuri mari, aşa că am pus capăt relaţiei. 

Karl a adăugat atoateştiutor: 

— Am auzit că tocmai a divorţat pentru a patra oară. 

Furia este o experienţă şi emoție foarte des întâlnită. 
Pentru unii, abia dacă trece o zi fără a se confrunta cu 
furia. Poate flexprimată deschis sau poate fi ţinută în sine. 
Poate fi controlată sau necontrolată. Poate persista sau 
poate fi soluţionată. 

Adesea, mânia exprimată duce la alienarea de cei din 
jur. 

Oamenii cărora le sare ţandăra suferă adesea şi de o 
concepţie negativă despre sine şi un nivel redus de 
autoacceptare. 

Mânia se află în spatele unei mari părţi a conflictelor 
interpersonale,  eşecului  ocupaţional şi conflictelor 
domestice şi familiale. 

Se poate transforma în ostilitate, violenţă, turbare şi 
poate duce chiar la crimă. Furia ţinută în sine sau 
reprimată poate avea legătură cu afecțiunile medicale, 
cum ar fi hipertensiunea arterială şi boli ale arterelor 


coronariene. 

Însă important e cum îţi manifeşti furia. Oamenii îşi 
exprimă în mod diferit sentimentele de furie. Unii se 
îmbufnează, alţii zbiară, alţii se uită urât sau fac remarci 
meschine sau se retrag în sine. În anii 1970, era la modă 
ca terapeuţii să le spună clienţilor lor furioşi să „se 
elibereze” de furie lovind o pernă sau ţipând, sau lovind pe 
cineva sau ceva cu o bâtă de spumă moale, însă aceste 
acţiuni au dus doar la un nivel mai mare al furiei şi nu sunt 
recomandate de profesioniştii avizaţi din zilele noastre. 

De asemenea, e important de observat că furia nu 
este sinonimă cu agresiunea; furia este o stare emoţională, 
agresiunea este un comportament. 

Agresiunea include o intenţie deliberată de a face 
rău, a răni sau a lovi o altă persoană sau de a aduce 
stricăciuni unui obiect. 

Există „agresiune verbală”? Multe autorităţi spun că 
agresiunea se defineşte cel mai bine drept 
comportamentul fizic având ca scop contactul - împins, 
lovit, pocnit etc. Cu toate acestea, în cazul multor 
persoane instabile, chiar şi o remarcă verbală, cum ar fi 
„Eşti un ticălos!”, poate fi considerată agresivă şi poate 
avea ca rezultat un comportament agresiv. 

S-a arătat că afişarea unei expresii agresive va 
induce realmente unei persoane sentimentul de furie, în 
vreme ce  afişareaunei „feţe vesele”, zâmbitul şi 
comportamentul vesel vor avea efectul opus. 

În zilele noastre, programele eficiente de reducere a 
furiei includ exerciţii orientate către acest scop: 

creşte-ţi nivelul general de fericire, învaţă să te 
relaxezi complet, învaţă să „laşi deoparte” declanşatorii 
neimportanţi ai furiei, învaţă să exprimi furia justificată în 
modalităţi asertive nu agresive. 

În cele din urmă, aşa cum am mai spus cu numeroase 
ocazii, în spatele furiei se află nu trebuie, e necesar sau e 
obligatoriu. Nu putem repeta asta îndeajuns de des. 

Cu cât ai mai puţine imperative „trebuie”, „e 
necesar”. 


sau „e obligatoriu”, cu atât mai fericiţi veţi fi tu şi cei 
asociaţi ţie. 

79. E SĂNĂTOS SĂ TE DESCARCI? 

— Şi cum stai cu dragostea? a întrebat Trisha, sora 
lui Samuel. 

Lui Samuel i-a sărit ţandăra. Roşu la faţă şi 
tremurând din toate încheieturile, a dat cu pumnul în masă 
şi a urlat: 

— Dispari din faţa mea! 

Acesta era comportamentul tipic pentru Samuel. De 
obicei, se scuza ulterior spunând: 

— Dacă aş fi ţinut totul în mine, sfârşeam printr-un 
atac de inimă. 

Hai să trecem imediat la esenţă. Nu e sănătos să îţi 
sară ţandăra sau să te descarci când eşti furios. 

Când cineva îşi iese din fire şi sare calul, toată lumea 
are de pierdut. Însă nu e recomandat nici să îţi negi sau să- 
ţi reprimi sentimentele. 

A face puţin mai mult decât să zâmbeşti suav când 
eşti furios este de asemenea nesănătos. 

Trebuie să îţi exprimi furia, însă există modalităţi 
sănătoase şi nesănătoase de a o face. Dacă îţi reprimi 
furia, o înlocuieşti, o deviezi, o negi, o ignori, o refuzi sau o 
proiectezi, probabil vor apărea neplăceri. Regula de bază 
e: 

Exprimă-ţi furia, dar fă-o potrivit, cu afirmaţii directe, 
nu cu tirade furioase. 

„Sunt furios că mi-ai insultat fratele în public”. Iată o 
afirmaţie asertivă simplă şi directă. La asta ne referim 
când vorbim despre manifestarea adecvată a furiei. Poate 
că îţi spui „E, hai!” „E aşa slab, aşa plângăcios, aşa de 
ocolit”. Pentru a scăpa de furie, unii oameni cred că e 
necesar să ridici tonul, să baţi din picior, să ţipi, să urli şi 
să pui oamenii la locul lor. 

De fapt, când oamenii dau frâu liber furiei lor, când 
explodează, produc pagube - adesea propriei sănătăţi şi 
tind şi să piardă respectul persoanei spre care se 
îndreaptă. 


Un mit larg răspândit îi face pe oameni să creadă că 
forţele şi presiunile se acumulează în sistemul nervos şi, 
dacă nu sunt descărcate complet, vasele de sânge pot 
exploda efectiv. De fapt, situaţia e inversă. Dacă te aprinzi 
ca o rachetă sau te năpusteşti ca un taur în arenă, îţi 
forţezi serios sistemul cardiovascular. 

Idei de final despre furie: Pierderea calmului te face 
să fii în dezavantaj. Dacă te înfurii, nu faci decât să arăţi 
câtă putere au alţii asupra ta. 

Când eşti furios, merită să te exprimi asertiv, nu 
agresiv. 

80. NU TE SUPĂRA PENTRU CĂ TE SUPERI 

— Sunt aşa o idioată, spuse Linda printre dinţi. De ce 
o las pe mama să mă enerveze mereu în aşa hal? Ai crede 
că m-am obişnuit cu forfecatul ei până acum. 

— E, hai! i-a răspuns prietena ei, Sherry. Ce-ar trebui 
să fii, o sfântă? Femeia asta ar călca pe oricine pe ner vi! 

Mulţi oameni îşi dau seama că sunt anxioşi, furioşi 
sau supăraţi degeaba pentru anumite evenimente. Se 
întreabă: „De ce las prostioarele astea să mă deranjeze în 
asemenea hal?” şi se critică singuri pentru că sunt atât de 
„slabi” sau „proşti”, încât să se autoprovoace. 

Ca rezultat al criticilor, ei suferă nu numai de pe 
urma anxietăţii, depresiei, furiei sau vinovăţiei iniţiale, ci, 
mai mult decât atât, mai suferă şi pentru că suferă. 

Astfel, se deprimă din cauza depresiei lor, devin 
anxioşi din cauza anxietăţii, sunt furioşi din cauza furiei şi 
ajung în general să le fie milă de ei înşişi. 

Peter are un şef foarte solicitant, care îl ceartă mereu 
pe nedrept, iar el se urăşte intens pentru că e furios pe 
şeful său. 

Sally este lipsită de asertivitate în relaţia cu prietena 
ei, Carol, şi este supărată pe sine că o lasă pe Carol să 
scape nepedepsită cu prea multe remarci umilitoare. 

Sunt importante tulburările din cauza tulburărilor? 
Sunt cu adevărat. 

Dacă Peter iroseşte timp şi energie pentru că e furios 
pe şeful său, va avea tendinţa de a fi atât de absorbit de 


autodenigrare, încât va aloca mai puţin timp pentru ceea 
ce trebuie să realizeze - cum e mai bine să se descurce cu 
şeful său. Dacă Sally rămâne supărată pe ea că nu e 
asertivă, propria-i furie îi va reduce şansele de a dezvolta 
abilităţile sociale şi alte abilităţi interpersonale pe care 
trebuie să şi le însuşească. 

Primul pas pentru corectarea acestei situaţii este să 
îţi faci un inventar atent. 

Dacă te simţi deprimat sau anxios sau supărat în 
orice alt fel, întreabă-te dacă eşti deprimat şi din cauza 
depresiei tale sau anxios din cauza anxietăţii tale. Dacă 
răspunsul este „da”, acceptă faptul că, în calitate de fiinţă 
umană, ai dreptul să te simţi aşa fără a te mai şi învinovăţi 
pe deasupra. 

Spune-ţi: „Sigur că mi-ar plăcea să nu fiu anxios sau 
deprimat, aşa că, în loc să mă părăsesc şi să îmi fac viaţa 
grea, o să încerc să remediez adevărata situaţie”. 

Trebuie să îţi dai seama că: 

A fi anxios atunci când nu există un pericol real este 
futil şi stupid, dar nu înseamnă că tu eşti o persoană 
stupidă. 

Nu te lăsa să crezi că e în regulă să te tratezi prost, 
câtă vreme cu alţii eşti bun şi iertător. 

Aminteşte-ţi: 

Eşti o persoană şi meriţi să ai parte de bunătate, 
chiar şi din partea ta. DISPOZIŢIA ŞI VARIAŢIILE: OPUS 
81 

Eliot părea tulburat. 

— Cred că sunt maniaco-depresiv, a declarat el. 

— De ce crezi asta? l-a întrebat Eileen, ştii doar că 
toată lumea are parte de suişuri şi de coborâşuri. 

— Mda, a continuat Eliot, dar nu are nicio logică... în 
unele zile sunt vesel şi mă bucur că trăiesc, iar în altele 
simt că sunt la fundul prăpastiei. 

Toată lumea are toane din când în când. Din punct de 
vedere psihologic, e imposibil - şi chiar indezirabil - să fii 
mereu în aceeaşi stare. Un cap plin cu tărâţe nu se 
confruntă cu fluctuații de dispoziţie, însă oamenii sunt 


supuşi multor nuanţe ale sentimentelor şi emoţiilor lor. 

Pe durata unei singure zile, poţi trăi multe toane, atât 
pozitive, cât şi negative. Te poţi simţi trist, nesigur, 
emoţionat, enervat, dezgustat, frustrat, iritat şi dezamăgit, 
precum şi mândru, excitat, fericit, vesel şi iubitor. 

Aceasta e o listă a variațiilor normale de dispoziţie, 
din fiecare zi. Să presupunem însă că, în loc să fii puţin 
deranjat, te înfurii şi, în locul unei uşoare temeri, te-ai 
panicat - ar însemna că ai intrat într-o zonă potenţial 
anormală. Intensitatea reacției este un aspect important al 
dispoziţiei. 

Există o mare diferenţă între tristeţea normală şi 
depresia anormală, între fericire şi plăcere şi exaltarea 
nepotrivită şi euforia extremă. Oamenii trataţi cu succes 
de depresie ajung adesea să fie preocupaţi când sunt trişti 
sau li s-au înecat corăbiile, până când învaţă să facă 
diferenţa între depresie şi melancolia normală. 

Astfel, deşi schimbările de dispoziţie sunt normale şi 
de aşteptat, ai grijă la dispoziţiile care sunt nejustificat de 
intense şi prelungite. 

In general, dispoziţiile pot fi asociate circumstanțelor 
sau situaţiilor. „Sunt dezamăgit şi prost dispus pentru că 
partenerul meu nu a mai apărut aseară, iar eu abia 
aşteptam o seară plăcută”. Însă persoana care spune „Sunt 
zdrobit, umilit, ruşinat şi rănit profund fiindcă persoana cu 
care trebuia să mă întâlnesc nu a venit” exprimă reacţii 
anormale. 

Pe lângă barometrul intensității, mai există un alt 
instrument important pentru a măsura gravitatea 
dispoziţiilor. Îl numim uneori „mingea săritoare”. 

Pendularea extremă între dispoziţii, de la bună la 
proastă, fără un motiv aparent, indică o problemă care 
necesită categoric atenţie din partea unui profesionist. 

Diagnosticul de „tulburare bipolară” (cunoscută şi 
sub numele de tulburare maniaco-depresivă) este pus 
atunci când afecțiunea este extremă şi de durată. 

În final, dispoziţiile în cadrul cărora o serie de 
gânduri şi sentimente iraționale par a scăpa de sub control 


indică şi necesitatea de a apela la serviciile unui 
profesionist bine pregătit în domeniul sănătăţii mentale. 

Însă probabil că nu suferi de niciuna dintre aceste 
afecţiuni grave. Pentru cei mai mulţi dintre noi, o anumită 
cantitate de toane este „normală”. Gestionarea greutăţii 

82. ÎNCERCI SĂ SLĂBEŞTI? CA SĂ VEZI! 

OARE MERITĂ PREŢUL? 

Deşi era o femeie atrăgătoare şi suplă, Melissei tot i 
se părea că e prea grasă. 

— Trebuie să slăbesc măcar cinci kilograme, i-a spus 
ea prietenei sale, Jean. 

— Te rog! i-a replicat Jean, la fel se slabă. Deja arăţi 
superb! Eu sunt cea care ar trebui să ţină cură. 

Industria slăbitului şi a dietelor este o afacere 
complexă, adesea confuză şi potenţial periculoasă, care 
valorează mai multe miliarde de dolari. Promite 
consumatorilor avizi un trup mai suplu, mai atrăgător şi 
mai slab. În cele din urmă, genţile şi portofelele le sunt 
uşurate cu mai mult succes decât depozitele de grăsime. 

Literatura ştiinţifică pe marginea subiectului slăbirii 
are darul de a te trezi destul de bine şi sugerează că 
majoritatea oamenilor care slăbesc mult sunt predispuşi să 
se îngraşe la loc în decursul a unui până la cinci ani. Care 
sunt elementele predictive pentru succes? Ce diferenţiază 
minoritatea fericită de majoritatea copleşitoare a celor 
care nu au succes în demersul de a slăbi? Atunci când 
analizezi literatura privind controlul greutăţii, ies la 
suprafaţă nişte fapte clare. În primul rând, dietele 
temporare nu funcţionează de obicei. 

Deşi pot duce la o reducere de scurtă durată a 
numărului kilogramelor şi centimetrilor, imediat ce 
regimul încetează, greutatea şi centimetrii revin, pentru că 
majoritatea oamenilor reiau tiparele anterioare de mâncat 
şi activitate. 

Ce sugerează literatura de cercetare? Cum îţi poţi 
creşte şansele de a ţine sub control pe termen lung 
greutatea? 

Fă mişcare regulat. 


Chiar şi simplul mers pe jos vreme de douăzeci până 
la patruzeci de minute zilnic se va dovedi util. 

Ţine un jurnal alimentar. 

A nota tot ce mănânci tinde să reducă mâncatul 
impulsiv, stimulând conştientizarea obiceiurilor 
alimentare. 

Limitează cantitatea de grăsime. 

Nivelul recomandat: nu mai mult de douăzeci şi cinci 
de procente din totalul caloriilor. 

Mănâncă încet. 

În general, durează cam douăzeci de minute ca 
stomacul să îi semnaleze creierului că e plin. Astfel, 
extinde-ţi timpul alocatmesei la cel puţin douăzeci de 
minute şi va fi mai uşor să refuzi o a doua portie. 

Alte sugestii utile sunt: 

Bea multă apă. 

Mănâncă doar în zonele special amenajate în acest 
scop şi la ore regulate. (Niciodată în faţa televizorului, de 
exemplu.) 

Recrutează membrii familiei şi prietenii să te ajute. 

Pentru a asigura succesul, aceste activităţi trebuie să 
devină un mod de viaţă, nu tipare temporare. In cartea lor, 
Câştigători mai slabi*, publicată de Rosecrest Publishers 
din Oregon, Roseanne 

Welsh Strull şi Howard Strull afirmă corect că 
managementul greutăţii înseamnă mai mult decât planuri 
de dietă şi subliniază un program important în patru părţi, 
care presupune: dezvoltare personală şi a atitudinilor, 
schimbări de comportament, mişcare fizică şi activitate, 
nutriţie şi hrană. Vom aborda unele dintre aceste elemente 
în următoarele cinci capitole. 

Valorile societăţii cu privire la ce înseamnă gras sunt 
nerealiste şi mult prea generalizate. Tipurile de corp din 
reclame şi de la televiziune creează o iluzie nesănătoasă. 
Obsesia actuală cu trupul slab ca un băț este extrem de 
nesănătoasă, dacă nu chiar periculoasă. Tipurile de corp 
din familie reprezintă un reper realist referitor la ceea ce 
ar trebui să se aştepte oamenii de la ei înşişi. 


Autoacceptarea străbate o distanţă mare în direcţia 
reducerii comportamentului care duce la consumul 
exagerat de alimente. 

Inainte de a începe un program de management al 
greutăţii, e bine să îţi consulţi medicul. (Următoarele cinci 
capitole nu vizează tratarea obezității, ci îi vizează pe 
oamenii care îşi doresc să slăbească aproximativ cinci- 
şapte kilograme.) 

83. REDUCEREA SEMNIFICATIVĂ ŞI DE DURATĂ 

A GREUTĂȚII: PARTEA I 

— E uşor să slăbeşti şi să te laşi de fumat, glumea 
Len. Eu ştiu cel mai bine - le-am făcut pe amândouă de 
zeci de ori. 

De ce să slăbeşti? Există numeroase motive 
întemeiate pentru reducerea excesului de greutate. Pentru 
început, a fi supraponderal e asociat cu o serie de pericole 
la adresa sănătăţii; hipertensiunea arterială, diabetul, 
problemele de rinichi şi artrita sunt doar câteva. 

Slăbitul duce adesea la o scădere a tensiunii arteriale 
şi poate scădea chiar şi nivelul colesterolului, reducând 
astfel riscul de atac de cord. Oamenii cu obezitate severă 
sunt clar expuşi unui risc mai mare de a se îmbolnăvi decât 
oamenii cu greutate normală, iar scăderea în greutate este 
o prioritate pentru o sănătate mai bună. 

Câte kilograme ar trebui să slăbeşti? Medicul 
personal este, probabil, cel mai în măsură să îţi stabilească 
greutatea ideală. 

Insă chiar şi dacă nu atingi greutatea ideală, 
pierderea câtorva kilograme în exces şi menţinerea 
greutăţii probabil vor avea beneficii semnificative asupra 
sănătăţii, te vor face să te simţi mai bine şi poate chiar îţi 
vor îmbunătăţi perspectiva asupra vieţii. 

Numeroşi oameni cu surplus de greutate au trecut 
prin experienţa unei diete la modă, au slăbit rapid, dar 
apoi au recâştigat greutatea imediat ce au renunţat la 
dietă. Gândeşte-te. 

Prin definiţie, când eşti „la regim” înseamnă că la un 
moment datnu vei mai fi. Astfel, e logic că vei lua din nou 


în greutate după ce termini regimul. Bine-cunoscutul 
„sindrom yo-yo”, numit şi metoda ritmică de control al 
greutăţii, este o consecinţă a dietelor 

„Rapide” sau dintr-un capriciu, care nu sunt decât cu 
puţin mai bune decât nişte farse crude. 

Atunci, ce anume va funcţiona şi va avea rezultate de 
durată? 

Studiile ştiinţifice arată că orice program sănătos de 
reducere a greutăţii trebuie să fie compus din următoarele 
două părţi: 

un tipar alimentar nutritiv şi echilibrat, care 
limitează în siguranţă numărul de calorii consumate. 

schimbări aduse stilului de viaţă, legate de 
alimentaţie şi activitatea fizică. 

Pe scurt, trebuie ca, pe termen lung: 

să îţi modifici obiceiurile alimentare şi să îţi creşti 
nivelul de activitate fizică. 

Numai dieta nu este suficientă! Dacă o persoană care 
cântăreşte 90 de kilograme vrea să cântărească 82 de 
kilograme, va trebui să mănânce şi să se comporte ca o 
persoană de 82 de kilograme, nu ca una de 90. În partea a 
doua a acestei serii vom discuta modalităţi specifice de 
schimbare a comportamentului. 

84. REDUCEREA SEMNIFICATIVĂ ŞI DE DURATĂ 

A GREUTĂȚII: PARTEA A II-A 

— Nu pricep, se plângea Diana. Sunt foarte atentă 
câtă mâncare consum la masă. Nu mai cer a doua portie. 
Încerc să pregătesc mese sărace în grăsimi cât pot de des. 
Sigur, îmi place să iau gustări, dar în general mănânc 
foarte atent. Şi de ce nu slăbesc? În cadrul primei părţi am 
subliniat că reducerea semnificativă şi de durată a 
greutăţii corporale presupune o dietă săracă în calorii, dar 
echilibrată, plus schimbări ale stilului de viaţă. Un bun 
program de slăbit se bazează pe echilibrul energetic. 

Gândeşte-te la corpul tău ca la un motor. Mâncarea 
este combustibilul. Când mănânci chiar şi puţin mai mult 
decât îi trebuie corpului, se acumulează lent, pentru că 
trupul  înmagazinează cea mai mare parte a 


combustibilului suplimentar ca grăsime. 

Există două modalităţi de a consuma grăsimea 
acumulată: 

reducerea cantităţii de mâncare (combustibilul), 
mâncând mai puţin, şi creşterea necesarului de 
combustibil, fiind mai activ. 

Invaţă cum să îţi reglezi aportul de combustibil şi 
consumul de energie. 

Lasă-ţi corpul să ardă grăsimea în exces, păstrând în 
acelaşi timp tonusul muscular. Intensificânduc-ţi activitatea, 
crescându-ţi consumul de energie, te vei simţi mai bine şi 
te vei subţia mai rapid decât dacă îţi reduci alimentaţia. 

Creează-ţi o rutină cu trei mese pe zi şi evită 
gustările dintre mese. 

Corpul ţi se va adapta treptat la acest program şi nu 
vei mai fi tot timpul pregătit să mănânci. 

Există o mulţime de tentaţii. Vederea sau mirosul 
produselor de patiserie proaspăt coapte, o reclamă de la 
televizor care te face să salivezi sau simplul fapt de a fi în 
bucătăria de acasă, cu un acces facil la mâncare, se vor 
dovedi irezistibile. 

Încearcă să reduci numărul de tentaţii. 

Trebuie să preiei responsabilitatea planificând şi 
controlând când şi unde mănânci, în loc să le permiţi 
stimulilor din jurul tău să te controleze. Dacă e posibil: 
Mănâncă la aceeaşi oră şi în fiecare loc zilnic. 

Scapă de mâncărurile care îngraşă pe care le ţii în 
acasă. 

Cere sprijinul familiei în această problemă. Nu 
inventa scuze, cum ar fi „Ţin la îndemână bomboane, 
prăjituri şi fursecuri ca să am cu ce servi prietenii când vin 
în vizită”. Înţelege bine motivul acesta. În partea a III-a, 
vom oferi mai multe sfaturi comportamentale care să te 
menţină pe drumul cel bun. 

85. REDUCEREA SEMNIFICATIVĂ ŞI DE DURATĂ 

A GREUTĂȚII: PARTEA A III-A 

Paul era ceea ce am putea numi „un mâncăcios pe 
pilot automat”. De multe ori ronţăia ceva câtă vreme 


vorbea la telefon, se uita la televizor, conducea maşina, 
citea ziarul sau când învăţa pentru un examen. În cea mai 
mare parte a timpului, părea că mâncarea îi face puţină 
plăcere, sau chiar deloc, pentru că era atent la altceva. 
Insă caloriile se adunau. 

Pentru a pierde kilograme şi a menţine greutatea, am 
subliniat cât de important este să consumi trei mese cu 
puţine calorii, dar echilibrate, pe zi, să îţi creşti nivelul de 
activitate şi să eviţi tentaţiile, reducând indiciile din mediu 
care te îndeamnă să mănânci şi să nu îţi ţii la îndemână 
mâncare de tip junk-food sau care doar îngraşă inutil. 

Acum ți vom oferi mai multe sfaturi 
comportamentale. În primul rând, haide să subliniem că, 
oricând şi oriunde ai mânca, trebuie să te asiguri că nu eşti 
distras de o altă activitate. 

Ai grijă să nu mănânci în timp ce citeşti ziarul, 
vorbeşti la telefon, te uiţi la televizor sau conduci maşina. 
Motivul e că trebuie să fii pe deplin conştient că mănânci. 
Cu cât eşti mai distras, cu atât vei fi înclinat să mănânci 
mai mult. Mai rău, nici nu îţi vei da seama de cantitatea 
suplimentară pe care o mănânci. 

Trebuie să eviţi formele automatismale. Când iei 
masa: 

Mănâncă încet şi asigură-te că eşti aşezat. 

Concentrându-te la ceea ce faci, vei minimiza şansele 
ca vechile obiceiuri proaste să se strecoare şi să te facă să 
mănânci mai mult decât plănuiai. Subliniem din nou că 
cele două elemente esenţiale ale slăbitului semnificativ şi 
de durată sunt: 

Reducerea numărului de calorii pe care le consumi. 

Creşterea cantităţii de activitate fizică. 

Nu te lăsa amăgit de dietele-capriciu. Nu te lăsa 
păcălit de planurile acelea care recomandă unul sau două 
alimente, cu excluderea celorlalte. Evită gândirea magică! 

Păstrând un nivel redus al caloriilor, introdu variațiile 
în dietă. 

Nu te mulţumi cu aceeaşi mâncare plictisitoare în 
fiecare zi. 


Apropo, importanţa mâncatului lent e că ai mai multe 
şanse de a te sătura şi de a nu vrea să mănânci din ce în ce 
mai mult. În partea a IV-a vom discuta despre gândurile şi 
sentimentele care constituie o parte importantă a reglării 
propriei greutăţi. Sperăm ca această scurtă serie îţi va 
induce ideea că, pentru a controla greutatea semnificativ 
şi pe termen lung, e nevoie să faci mai mult decât să ţii 
regim. REDUCEREA SEMNIFICATIVĂ ŞI DE DURATĂ 

A GREUTĂȚII: PARTEA A IV-A 

— Nu are niciun sens să încerc să slăbesc, a spus 
Lilly. Bunica era grasă, mama e grasă, mătuşa e grasă; 
asta se moşteneşte. Ştiu că genele sunt mai puternice 
decât voinţa mea, aşa că nu-mi fac speranţe. 

Am subliniat deja că aspectele cele mai importante 
ale slăbitului semnificativ şi de durată sunt reducerea 
numărului de calorii consumate şi creşterea activităţii 
fizice la care iei parte. Acum ne îndreptăm atenţia spre 
gândurile şi sentimentele care constituie o parte 
importantă a învăţării felului în care îţi poţi regla propria 
greutate. 

E important să devii conştient de gândurile şi 
sentimentele problematice şi să înveţi cum să le înlocuieşti 
cu unele mai constructive. Imaginează-ţi: încerci să 
limitezi mâncărurile care îngraşă; într-o dimineaţă, fără să 
te gândeşti, mănânci la micul dejun două gogoşi mari, 
acoperite cu ciocolată. Cum reacţionezi la acest pas greşit? 

Ai putea spune: „Vai, nu! Cum am putut să fac aşa 
ceva? N-o să slăbesc în veci. Sunt fără speranţă”. Sau ai 
putea spune: „Vai, sunt peste 600 de calorii. Ei bine, nu 
sunt fericit din cauza asta, dar nici n-o să intru în panică. 
Dacă sunt atent tot restul zilei, pot să mă menţin în limita 
impusă”. 

Gândurile îţi influenţează comportamentul în moduri 
semnificative. Unele îţi vor zădărnici eforturile de a slăbi, 
altele ţi le vor sprijini. 

Un alt exemplu de gând negativ tipic: „Nu slăbesc 
suficient de rapid. N-o să ajung niciodată la greutatea 
dorită în ritmul ăsta!” 


Acum ia în considerare acest gând alternativ, care 
are mai multă logică: „Dacă slăbesc rapid, probabil că voi 
pune la loc la fel de repede. O să o iau pas cu pas şi o să 
mă concentrez pe o slăbire treptată”. Aceasta e o abordare 
mai inteligentă şi are şanse mai mari de succes. 

lată un alt gând negativ caracteristic: „Nu am 
suficientă voinţă. 

Nu o să mă ţin niciodată de un program logic de 
alimentaţie, fiindcă sunt prea slab”. În loc de asta, învață- 
te să spui: „la stai aşa! 

Nu e o problemă de «voinţă». Şi nici nu e o chestiune 
de alegere ori - ori. Pot deprinde abilităţile de slăbit de 
care am nevoie”. 

Nu o să te ajute cu nimic dacă spui, aşa cum fac unii: 
„Sunt gras de la natură şi aşa voi fi mereu”. Încearcă aşa 
în loc: „Chiar dacă sunt de la natură mai gras decât alţii, 
nu înseamnă că nu pot slăbi”. 

Trebuie să  conteşti aceste gânduri negative 
automate. lţi poţi impune controlul şi poţi dezvolta o 
atitudine mai bună faţă de controlul greutăţii. 

Ai grijă la sentimentele care declanşează alimentarea 
necorespunzătoare - singurătate, plictiseală, oboseală, 
furie şi depresie. 

N Nu trebuie să îţi umpli golurile din viaţă cu mâncare. 
In continuare, vom discuta despre folosirea imageriei 
mentale. 

87. REDUCEREA SEMNIFICATIVĂ ŞI DE DURATĂ 

A GREUTĂȚII: PARTEA A V-A 

— Mi se pare uimitor, spuse Nora fericită. M-am 
resemnat că sunt grasă. Nu a funcționat nicio dietă şi m- 
am simţit ca o ratată. Medicul mi-a zis să mă ţin departe 
de cântar, dar să încerc să am un stil de viaţă mai sănătos. 
Acum nu mă înfometez niciodată, dar mănâncmâncare 
sănătoasă şi fac mişcare aproape în fiecare zi. Arăt mai 
bine şi mă simt mai bine! 

Pe lângă consumul a trei mese slabe cu un nivel 
caloric redus, echilibrate corespunzător, pe zi, creşterea 
nivelului de activitate fizică, folosirea dialogului pozitiv cu 


sine şi evitarea mâncărurilor tentante şi a altor stimuli 
care pot declanşa reacţii alimentare nefericite, imageria 
mentală poate fi şi ea un instrument puternic de 
management al greutăţii. 

Priveşte-te cu ochii minţii atingându-ţi scopul, iar şi 
iar. 

Repetarea unei imagini mentale de succes creşte 
probabilitatea de a avea succes. Dacă exersezi să îţi 
imaginezi ceva, probabil va afecta situaţia reală. Aşadar, 
înainte de a te duce la o cină festivă unde ar putea fi 
mâncăruri tentante şi oameni care să te încurajeze să 
mănânci diverse lucruri care sunt strict interzise, poţi 
repeta mental o imagine în care rămâi ferm pe poziţii. 

Vizualizează cum decizi că o parte a mâncărurilor pe 
care le consumă alţi oameni este strict tabu. Imaginează-ţi 
cum te îndepărtezi de aceste mâncăruri şi te simţi foarte 
bine. 

Lasă-ţi câteva minute acum pentru a încerca o scenă 
reală: imaginează-ţi că o persoană îţi oferă mâncare 
tentantă. 

Vizualizează persoana şi  imaginează-ţi aroma 
mâncării. (Inainte de a citi mai departe, alocă-ți câteva 
minute pentru a chema în minte imaginea cât de viu poţi.) 
Acum  imaginează-te refuzând să  cedezi  tentaţiei. 
Imaginează-ţi că refuzi sincer să guşti mâncarea. 

Imaginează-ţi că te îndepărtezi de scena respectivă 
fiind mândru de tine. 

Imageria negativă te poate ajuta şi ea. 

Să presupunem că priveşti nişte deserturi bogate, 
care îţi lasă gura apă. Va fi nevoie de o voinţă uriaşă să 
eviţi să le mănânci. 

159 Acum, foloseşte-ţi la maximum imaginaţia şi 
gândeşte-te că altcineva a vomitat peste tot pe acele 
deserturi delicioase - bleah!! In cazul acesta, probabil vei 
putea spune „Nu, mulţumesc” fără a fi nevoie de aşa- 
numita „voinţă”. 

Ţine minte două tehnici de bază ale reprezentării: 
repetarea reprezentării - repetă cu ochii minţii diferite 


scene în care eviţi tentaţia şi te ţii de regimul tău, şi 
imageria negativă - când îţi lipseşte „voinţa”, foloseşte 
imaginile care îţi fac greață, ca să îi dai un impuls. 

Ingredientul de bază al unei slăbiri semnificative şi 
de durată sunt dezvoltarea şi întreţinerea unui stil de viaţă 
sănătos în general. 

Nu e de ajuns să ţii regim. Slăbirea de durată va 
necesita cel puţin următorii paşi: 

Dobândeşte o atitudine mentală pozitivă, Obține 
sprijin emoţional de la ceilalţi, Mişcă-te (fă mişcare) mai 
des, Mănâncă inteligent, Dobândeşte elemente de nutriţie, 
Practică tehnicile de reducere a stresului, Evită să slăbeşti 
prea mult prea repede. 

A merge la psi”. 

şi feluri de psi 

88. DIFERENŢA DINTRE PSIHIATRI ŞI PSIHOLOGI 

— Psihiatru, psiholog, tot doctori de cap sunt, nu-i 
aşa? Ce mai contează la care mă duc? 

Phil era suficient de frustrat şi confuz din cauza 
problemelor sale, fără să mai trebuiască să decidă la ce fel 
de doctor să meargă. 

Phil nu e singurul; numeroşi oameni nu ştiu 
principalele diferenţe dintre profesioniştii din domeniul 
sănătăţii mentale. 

Chiar şi indivizii relativ sofisticaţi nu sunt adesea 
siguri ce anume deosebeşte un psiholog de un psihiatru. 
După cum spune şi o zicală veche din fotbal, când se aleg 
noile achiziţii, „nu poţi deosebi jucătorii fără să ai un 
program!” Să încercăm să te ajutăm să „deosebeşti 
jucătorii” din jocul sănătăţii mentale. 

Psihiatrii sunt medici - doctori în medicină - care au 
absolvit facultatea de medicină şi practică în ramura 
medicală care se ocupă cu prevenirea, diagnosticarea şi 
tratamentul tulburărilor psihice şi emoţionale. Cei mai 
mulţi dintre medici indiferent de specialitate - au o 
pregătire mai mult sau mai puţin asemănătoare în 
facultate şi, imediat după aceasta, sespecializează pe 
durata unei perioade de pregătire avansată numite 


rezidenţiat. Un rezidenţiat de psihiatrie este de obicei un 
program de trei ani. 

Dat fiind că pregătirea lor primară este una 
medicală, puțini psihiatri participă la programe 
aprofundate, specializate în tratamente psihosociale, iar 
cei care o fac învață de obicei metode tradiționale 
psihanalitice sau psihodinamice. Prin urmare, prima formă 
de tratament pentru cei mai mulţi psihiatri este să prescrie 
medicamente sau să îşi pună pacientul „pe canapea”, 
pentru terapie analitică de durată, sau să combine 
medicamentele cu o formă prescurtată de tratament 
psihodinamic. (In capitolul următor vom discuta 
principalele trei tipuri de psihoterapii.) 

Psihologii clinicieni sunt pregătiţi în arta şi ştiinţa 
psihologiei aplicate - studiul gândirii umane, emoţiilor, 
comportamentului şi relaţiilor. Un psiholog clinician 
deţine, de obicei, o diplomă de doctor - doctor în filosofie, 
psihologie sau educaţie - obţinută de la o şcoală doctorală 
acreditată, a avut parte de cel puţin doi ani de experienţă 
postdoctorală supervizată în mediu clinic şi este - 
asemenea medicilor - autorizat să practice conform legilor 
statelor. 

Psihologii  clinicieni aplică principii psihologice 
managementului terapeutic al problemelor mentale, 
emoţionale, comportamentale şi de dezvoltare ale 
indivizilor şi grupurilor. Sunt pregătiți în domeniul 
diagnosticării, evaluării, testării psihologice, metodologiei 
de cercetare, al terapiilor psihosociale nemedicale şi 
metodelor de tratament. Deşi în cele mai multe contexte 
nu li se permite să prescrie medicamente, psihologii 
clinicieni cu pregătire au urmat recent cursuri de 
psihofarmacologie şi sunt pregătiți să colaboreze 
îndeaproape cu psihiatri sau alte cadre medicale, când 
este necesară medicaţia. 

Mai sunt şi alţii implicaţi în domeniul sănătăţii 
mentale. O 

mare parte a terapiei în zilele noastre este derulată 
de asistenții sociali clinicieni, terapeuţii de cuplu şi familie, 


consilierii pastorali şi alţii. Părerea noastră, părtinitoare, 
desigur, este căpsihologii au cea mai bună calificare în 
general pentru a lucra cu problemele de sănătate mentală. 

89. PRINCIPALELE TREI TIPURI DE PSIHOTERAPII 

Nina şi Sue luau prânzul împreună. Nina îi descria 
prima sesiune cu doctorul Long, terapeutul ei. 

— Ce tip de terapie practică el? a întrebat Sue. 

— Ştii, habar n-am, i-a răspuns Nina. Există mai 
multe tipuri? 

Cineva (care, evident, nu avea prea multe de făcut) a 
stabilit că există circa 500 de abordări terapeutice 
distincte pe piaţa actuală a sănătăţii mentale. Din fericire, 
gama aceasta uluitoare este mai uşor de înţeles dacă 
aceste 500 sunt grupate în trei categorii elementare: 
psihanaliză, terapii centrate pe persoană şi terapii 
comportamentale. 

Psihanaliza îşi are originile în activitatea medicului 
austriac 

Sigmund Freud. Problemele emoţionale sunt tratate 
prin asocieri libere, ascultare fără a judeca şi interpretarea 
viselor. Rezistenţa pacientului la schimbare şi proiectarea 
gândurilor şi sentimentelor asupra analistului („transfer”) 
intră şi ele în acţiune. 

Scopul este acela de a produce insighturi despre care 
se crede că produc experienţe emoţionale corective şi duc 
la dezvoltare personală şi emoţională. 

Similare cu şi derivate din psihanaliză sunt diferite 
abordări terapeutice numite „psihodinamice”, care pun şi 
ele accentul pe experienţele din viaţa timpurie, pe 
inconştient şi consideră insighturile ca fiind mecanismul de 
schimbare în terapie. 

Terapia centrată pe persoană sau umanistă a fost 
dezvoltată la mijlocul secolului XX de către psihologul 
american Carl Rogers, care considera că oamenii 
evoluează natural spre actualizarea de sine sau împlinirea 
potenţialului. Abordarea aceasta are la bază noţiunea că 
persoana poate creşte şi se poate dezvolta în cadrul unei 
relaţii cu un terapeut căruia îi pasă sincer şi e empatic, 


care nici nu aplaudă şi nici nu cenzurează, ci acţionează ca 
o cutie de rezonanţă pentru client. 

Relaţia terapeut - client, centrată pe persoană, 
încurajează actualizarea de sine şi soluționarea 
problemelor emoţionale. 

Terapia comportamentală şi mai recent derivata 
terapie  cognitiv-comportamentală (TCC) îi învaţă pe 
oameni proceduri specifice, subliniind lucrurile pe care pot 
să le facă în legătură cu problemele curente, în loc să 
insiste asupra experienţelor trecute. 

Accentul în terapiile comportamentale este pus pe 
dezvăţarea de vechile obiceiuri şi învățarea sau 
reînvăţarea unor reacţii cu un mai mare potenţial 
adaptativ. 

TCC tinde să fie o terapie pe termen scurt, centrată 
pe soluţie şi orientată spre scop. TCC apreciază de 
asemenea mult relaţia dintre pacient şi terapeut, 
considerând-o terenul în care prind rădăcină tehnicile 
specifice. 

Astăzi, numeroşi terapeuţi se bazează în practica lor 
pe metodele diferitelor şcoli de gândire. O astfel de 
abordare flexibilă a nevoilor clientului este numită uneori 
„eclectică” sau „integratoare” sau „multimodală”. 

Cei mai buni terapeuti îşi fundamentează metodele 
pe evaluarea atentă a nevoilor clientului, pe tratamente 
care au demonstrat că funcţionează şi pe o relaţie 
terapeutică plină de acceptare. Cei mai slabi terapeuţi 
aderă rigid la un punct de vedere îngust şi nu îşi adaptează 
metodele la nevoile diferiților indivizi. 

Dacă intri într-o terapie, întreabă-te: terapeutul 
acesta te potriveşte pe tine terapiei sau adaptează terapia 
pentru a se potrivi nevoilor tale particulare? 

90. PSIHOTERAPIA PE TERMEN SCURI ŞI LUNG 

Tim a recunoscut că era nefericit, confuz şi anxios. 

— De ce nu mergi la terapie? l-a întrebat prietenul 
lui, Joseph. 

— Pentru că, i-a replicat Tim, am lucruri mai bune de 
făcut decât să stau întins cu anii pe canapeaua unui 


analist. 

— Mai gândeşte-te, i-a spus Joe, terapia surorii mele 
a durat doar şase săptămâni şi am înţeles că asta ar fi 
media în prezent. 

Datele provenite de la Institutul Naţional de Sănătate 
Mentală sugerează că aproximativ 52.000.000 de 
americani suferă de o problemă psihologică semnificativă, 
însă doar opt procente fac terapie. Cu alte cuvinte, unu din 
cinci americani are o tulburare emoţională care rămâne 
netratată. 

Probabil că ştii câţiva - sau eşti chiar tu unul dintre 
cei care se potrivesc descrierii: oameni care se confruntă 
cu stresul la serviciu sau suferă de o stimă de sine redusă, 
sau consideră că au căsnicii problematice, sau abuzează de 
droguri şi alcool, sau se simt deprimaţi. Aceste tipuri de 
probleme sunt comune în rândul aşa-numiţilor oameni 
„normali”. 

Dacă aşa stau lucrurile, de ce atât de mulţi oameni 
care ar putea obţine beneficii de pe urma ajutorului 
psihoterapiei nu se duc să îl ceară? Unul dintre motive 
este că, din păcate, prea mulţi oameni continuă să asocieze 
problemele psihologice cu rolul de pacient dintr-un spital 
de psihiatrie jucat de Jack Nicholson în Zbor deasupra unui 
cuib de cuci sau cu Woody Allen vorbind despre faptul de a 
sta mereu pe canapeaua unui analist, ca în Annie Hall. 

Puţini oameni îşi doresc să fie analizaţi sau să stea 
întinşi pe o canapea pentru terapie pe termen lung - cei 
mai mulţi oameni vor ajutor imediat pentru problemele 
actuale şi vor să stea cât mai puţin timp posibil în 
cabinetul terapeutului. 

Terapeuţii eficienți subliniază sănătatea, nu 
patologia. 

Cea mai prețioasă terapie îl ajută pe client să îşi 
recunoască forţele şi abilităţile şi să îşi folosească în mod 
corespunzător capacităţile naturale. 

Psihoterapia modernă tinde să fie de scurtă durată. 

Când terapia este centrată pe soluţie, şi nu orientată 
spre problemă, se pot face progrese semnificative în doar 


câteva sesiuni. 

Unii oameni evită să primească ajutor fiindcă se tem 
că un terapeut va descoperi secrete adânci şi întunecate. 
În cadrul unei terapii centrate pe soluţie, există un scop 
principal: „Hai să vedem ce stă în calea fericirii tale şi îţi 
subminează eficienţa personală şi haide să o facem fără a 
săpa neapărat în trecutul tău şi fără a deschide cutia 
Pandorei”. 

Terapia de scurtă durată necesită mai puţin de 
douăsprezece şedinţe pentru a rezolva cele mai presante 
probleme ale persoanei. Pe parcursul terapiei de scurtă 
durată, pacienţii învaţă o metodă generală de rezolvare a 
problemelor, astfel încât să fie echipați mai bine pentru a 
se ajuta singuri. Se credea că psihoterapia pe termen lung 
este superioară, însă studiile recente au indicat că terapia 
scurtă creează mai puţină dependenţă şi are numeroase 
alte avantaje. Desigur, unii oameni sunt profund perturbaţi 
şi au nevoie de ani de tratament, dar ei sunt de departe 
excepţia, şi nu regula. TERAPEUŢI PERICULOȘI, BENIGNI 

SAU EFICIENŢI 

Mer şi mersese la consiliere, dar începuse să se simtă 
şi mai rău decât fusese înainte de a-l consulta. Ştia că 
poate beneficia de pe urma ajutorului profesionist, însă 
experienţa ei îngrozitoare o făcuse să se teamă de terapie. 
Din fericire, prietena ei, René, a reuşit să o convingă pe 
Mer şi să meargă la un consilier psihologic având o 
reputaţie de profesionist plin de compasiune, interesat şi 
eficient. Mer şi a fost foarte mulţumită de rezultate. 

Nu merge întotdeauna, bineînţeles. Nu toţi consilierii 
psihologici şi psihoterapeuţii sunt egali. Unii sunt clinicieni 
cu adevărat eficienţi, alţii sunt în esenţă furnizori benigni 
de servicii, iar alţii sunt nimic altceva decât practicieni 
periculoşi, care fac de fapt mai mult rău decât bine. 

In general, terapeuţii periculoşi sunt cei care se 
ghidează doar după intuiţie, în loc să ia în considerare 
faptele ştiinţifice disponibile. Au tendinţa de a adopta rigid 
o anumită teorie preferată asupra psihicului uman şi să 
favorizeze una sau două metode de tratament. În loc să îşi 


modifice metodele şi teoriile pentru a se potrivi faptelor 
concrete, aceşti clinicieni de tip „măsură unică”. 

vor încerca să înghesuie clientul în matriţele lor 
inflexibile. Iar în cazul în care clienţii îndrăznesc să spună 
ceva cu care nu e de acord terapeutul toxic, li se spune că 
„Eu ştiu ce e mai bine pentru tine!” De parcă terapeutul i- 
ar cunoaşte mai bine decât se cunosc singuri! 

Terapeuţii benigni sunt în esenţă clinicieni neutri, 
care oferă acceptare sau sprijin, empatie sau o relaţie din 
care lipsesc judecăţile de valoare, în care clientul îşi poate 
explora gândurile şi sentimentele. Deşi mai buni decât 
tipurile periculoase evidenţiate mai sus, aceşti terapeuţi în 
general fac doar puţin mai mult decât să reflecte întocmai 
ceea ce le spun clienţii; nu oferă niciun sfat concret, 
indicaţii şi nu ajută activ clientul să rezolve problemele din 
viaţa reală. 

Terapeuţii cu adevărat eficienţi abordează în general 
terapia ca pe un proces educaţional activ. 

Pe lângă oferirea unui loc sigur, din punct de vedere 
emoţional, în care pot fi explorate gândurile şi 
sentimentele, aceşti clinicieni încearcă să îşi ajute clienţii 
să identifice şi să corecteze informaţiile eronate care ar 
putea să le submineze succesul emoţional şi relaţional şi le 
oferă informaţii foarte importante, necunoscute lor. 

Practicienii eficienţi trec cu mult dincolo de terapia 
conversaţională şi îşi ghidează, antrenează, modelează şi 
învaţă clienţii în mod activ să îşi rezolve problemele, să se 
simtă mai bine, să relaţioneze mai bine şi să îşi 
îndeplinească obiectivele. 

Pe lângă a fi buni ascultători, terapeuţii eficienţi 
trebuie să fie şi buni profesori. 

92. SĂ FACEM PSIHOTERAPIA MAI PUŢIN 

MISTERIOASĂ 

Intuitiv, Daniel simţea că problemele sale emoţionale 
nu vor fi rezolvate dacă săpa în trecut. 

— Chiar nu cred că, vorbind despre ce s-a întâmplat 
în clasa a doua, o să mă ajute acum, i-a explicat el noului 
său terapeut. Cred că în cazul tău ai dreptate, a fost ea de 


acord. Pentru tine mă gândesc la un alt parcurs al 
tratamentului. Dă-mi voie să îţi explic... 

În ultimii ani s-au produs schimbări majore în 
domeniile psihologie şi psihiatrie. O schimbare 
semnificativă a fost modificarea procesului terapeutic, 
astfel încât să fie mai puţin complicat şi misterios. 

Numeroşi terapeuti îşi privesc activitatea acum ca 
fiind una de rezolvare a problemelor. Ideea, de modă 
veche, de a săpa adânc în trecut a fost înlocuită, în multe 
cercuri, cu ideea concentrării asupra problemelor şi 
necazurilor din prezent. 

„Terapia orientată spre soluţie” abordează mijloacele 
active de a depăşi temerile, nefericirile, incertitudinile şi 
problemele relaţionale, care îi determină pe mulţi oameni 
să solicite ajutor. În plus, perspectiva aceasta se potriveşte 
foarte bine cu procedurile de dezvoltare a autoajutării. 

Când te confrunţi cu o problemă psihică sau 
emoţională, îţi sugerăm să urmezi această abordare: 

Încearcă să defineşti problema. Încearcă să fii precis. 

Acceptă faptul că, în cea mai mare parte, ai învăţat 
să acţionezi, să gândeşti şi să simţi astfel, deci nu te poţi 
dezvăţa. 

Găseşte o modalitate de a măsura problema. 

De exemplu, dacă eşti deranjat de gânduri 
supărătoare, ţine un jurnal şi pune o bifă ori de câte ori te 
surprinzi gândind astfel. Sau haide să spunem că vrei să 
nu mai mănânci exagerat. 

Notează exact mâncărurile pe care le consumi. 
Adesea, simplul fapt de a ţine evidenţa tinde să scadă 
frecvenţa consumului. Problemele sunt depăşite în 
totalitate doar atunci când facem un efort hotărât de a le 
soluţiona. Dacă vei continua să simţi, să acţionezi sau să 
gândeşti într-un anumit fel - probabil că alegi să fii astfel, 
când ai putea, de fapt, să afli cum să te schimbi şi să faci 
un efort special ca să te schimbi. 

Dacă nu obţii rezultate, ar putea însemna că nu ai 
muncit suficient de mult sau că ai mai multe avantaje dacă 
rămâi cum eşti. Dar nu înseamnă că eşti fără speranţă. În 


viaţă, puţine lucruri sunt pe gratis şi sunt necesare eforturi 
pentru a face o schimbare. 

Psihoterapia eficientă foloseşte o combinaţie de 
principii psihologice stabilite ştiinţific şi principii „de bun 
simţ. 

pentru a-i ajuta pe oameni să ducă vieţi mai fericite şi 
mai productive. 

93. ALEGEREA UNUI TERAPEUT 

Hilda îşi căuta un terapeut. Ştia că există numeroase 
abordări diferite de tratament şi numeroase tipuri de 
terapeuţi. 

— Cum ştiu care e cel mai bun pentru mine? se 
întreba ea. Oare nu ar trebui să îmi recomande medicul 
meu pe cineva? Sau mă duc la tipul la care mergea vecinul 
meu? 

Caveat emptor - cumpărătorul să se ferească! 
Alegerea unui terapeut poate fi o sarcină dificilă, ba chiar 
periculoasă. lată câteva indicii utile pentru consumatorul 
modern, interesat de sănătatea mentală. 

Există un număr uluitor de tipuri de psihoterapii şi 
psihoterapeuţi: nu mai puţin de 500, conform unui studiu 
recent. Nu numai că piaţa de psihoterapie oferă o gamă 
uimitoare de terapii şi terapeuţi, dar găsirea drumului prin 
coridoarele labirintice aleşistemului de sănătate mentală 
este dificilă şi adesea derutantă. 

Dat fiind că nu toate terapiile şi toţi terapeuţii se 
aseamănă, oamenii se pot trezi în grija unor persoane 
lipsite de abilităţi şi pregătite inadecvat. Nu numai că ar 
putea să nu beneficieze de ajutorul necesar, dar ar putea 
chiar să aibă şi mai mult de suferit de pe urma 
„tratamentului”. 

Dar ce poate face consumatorul? Să întrebe un 
prieten? Un medic de familie? Să caute în Pagini Aurii? Din 
punctul nostru de vedere, primul pas este să stabilească 
dacă terapeutul este un furnizor autorizat de servicii de 
sănătate mentală. 

Acest lucru se poate face contactând instituţia care 
reglementează profesia de psihoterapeut*, sau pur şi 


simplu întrebând direct terapeutul. 

Recomandăm insistent discuția telefonică cu 
potențialul terapeut, pentru a-i pune întrebări despre 
pregătirea şi experiența sa, abordarea teoretică, domeniile 
de expertiză, taxe, posibilitatea plăţii prin asigurările de 
sănătate şi alte aspecte care par potrivite. Orice terapeut 
care nu e de acord cu o discuție introductivă de cinci până 
la zece minute, la telefon, ar putea fi prea rigid sau prea 
ocupat pentru a oferi servicii de calitate şi îţi recomandăm 
să mai cauţi. 

Când te întâlneşti cu un terapeut, stabileşte dacă 
acesta: 

este cald, receptiv şi nu judecă, oferă feedback şi 
răspunde direct la întrebări, pare flexibil în ceea ce 
priveşte timpul şi programările, este interesat de 
rezolvarea problemelor actuale şi nu e doar preocupat de 
explorarea şi înţelegerea trecutului. Este deosebit de 
important să pleci cu un sentiment pozitiv de speranţă 
după ce te întâlneşti cu un terapeut. Dacă moralul îţi 
scade, în loc să îţi crească, îţi recomandăm să cauţi în altă 
parte. 

Modul în care tu şi terapeutul relaţionaţi şi 
reacţionaţi unul la celălalt este crucial. Dacă nu există o 
bună comunicare, dacă ai sentimentul că nu poţi avea 
încredere în terapeut, dacă nu te încrezi pe deplin în 
abilităţile sale sau dacă nu începi să speri că te vei simţi 
mai bine, caută în altă parte. E vorba de fericirea şi starea 
ta de bine. 

94. PERCEPŢII GREȘITE CU PRIVIRE 

LA URMAREA UNEI PSIHOTERAPII 

— Nu sunt nebun! a spus Ned furios. 

Sora lui, Emma, îi sugerase plină de tact că ar putea 
avea de câştigat dacă merge la terapeut. 

— Eu nu spun c-ai fi, i-a replicat ea ferm. Dacă te-ar 
durea picioarele, ai merge la un ortoped. Pentru depresie, 
trebuie să mergi la psihoterapeut. 

Societatea noastră a străbătut un drum lung în 
direcţia recunoaşterii valorii consultării psihologilor, 


psihiatrilor şi altor specialişti calificaţi în domeniul 
sănătăţii psihice, pentru a primi ajutor la problemele 
emoţionale, însă mai avem mult de mers. 

Există în continuare un stigmat asociat nevoii de 
psihoterapie sau folosirii acesteia. Dacă s-ar şti că un 
candidat la preşedinţia 

Statelor Unite a urmat un tratament pentru anxietate 
sau depresie, acest lucru ar fi folosit cu siguranţă 
împotriva sa. Atitudinea cel mai frecvent întâlnită, din 
păcate, este „cel care n-a putut să-şi rezolve încurcăturile 
fără sprijin din afară este prea slab şi imprevizibil, pentru 
a putea avea încredere în el că va gestiona responsabilităţi 
de nivel înalt”. Există de asemenea o convingere (falsă) 
larg întâlnită că dificultăţile psihologice implică o tendinţă 
generalizată spre instabilitate pe durata întregii vieţi. 

În consecinţă, ori de câte ori oamenii care deţin 
funcţii importante în guvern sau economie merg la un 
specialist pentru psihoterapie, folosesc adesea nume false, 
parchează la câteva străzi distanţă de cabinetul 
terapeutului, preferă  programările după lăsarea 
întunericului, plătesc în numerar şi îşi acoperă urmele în 
alte feluri. 

Din cauza stigmatului, mulţi dintre cei care ar avea 
de câştigat de pe urma ajutorului îl evită ca pe ciumă. S-a 
spus că, în consecinţă, numeroşi oameni cu funcţii înalte 
sunt grav perturbaţi fiindcă nu au beneficiat niciodată de 
tratamentul de care au nevoie. Adevărul e că: 

Toată lumea are unele probleme emoţionale. 

Viaţa e prea complicată pentru a scăpa fără unele 
tulburări emoţionale. Din păcate, aceste probleme normale 
sunt adesea denumite incorect „boli mintale”, fapt care le 
face să sune de rău augur. 

Majoritatea tulburărilor psihologice sunt 
reprezentate de probleme, nu de boli. 

Ideea că o persoană ar fi „bolnavă” sau „nebună” se 
bazează pe ignoranță. 

Oamenii care au nevoie de ajutor cel mai mult au 
adesea cea mai mică probabilitate de a-l cere. 


Adevărul e că oamenii sunt prea apropiaţi de 
propriile dificultăţi pentru a le vedea suficient de clar, 
încât să le evalueze corect. Imaginează-ţi că încerci să te 
priveşti în oglindă cu nasul aflat la doi centimetri de 
suprafaţa ei. Totul funcţionează, oglinda îţi reflectă 
imaginea, ochii şi creierul percep stimulul, dar nu 
poţifocaliza fiindcă, pur şi simplu, eşti prea aproape ca să 
vezi lucrurile clar. Pentru a focaliza clar imaginea, va 
trebui să faci un pas înapoi. La fel, un observator extern 
(de preferat, cu pregătire în acest sens) este în măsură să 
indice aspectele problematice din viaţa unei persoane şi să 
ofere ajutor pentru găsirea unor alternative constructive. 

Vom discuta despre asta în capitolul „Scuze pentru a 
evita psihoterapia” din capitolul 99. 

95. TERAPIA ESTE UN PROCES 

BIOPSIHO-SOCIAL 

Zâmbind, Janice a plecat de la cabinet. Ultimul ei 
pacient, un tânăr pe nume Quinn, era exuberant că reuşise 
să îşi depăşească teama extremă de a vorbi în faţa 
grupurilor de oameni. 

— Prezentarea mea a fost minunată! îi spusese el. 
Pun pariu că o să fiu promovat! 

Din păcate, concentrându-se asupra fobiei lui Quinn, 
Janice trecuse cu vederea incapacitatea lui de a avea o 
relaţie amoroasă reuşită. 

Nivelul actual de dezvoltare consideră sănătatea 
mentală şi cele mai multe dintre problemele psihologice şi 
psihiatrice ca fiind un fenomen biopsiho-social. 

Simplu spus, asta înseamnă că majoritatea 
problemelor emoționale au la bază trei factori 
interconectaţi: componente biologice, cum ar fi afecţiuni 
medicale şi probleme metabolice; componente psihologice, 
cum ar fi gândurile, dispoziţiile şi acţiunile; şi componente 
sociale, cum ar fi relaţiile interpersonale şi alte 
circumstanţe de mediu. 

Acest lucru e foarte important din punct de vedere 
clinic deoarece, în afara cazului în care terapeutul are o 
perspectivă din trei puncte a reliefului terapiei, probabil va 


omite elemente cruciale, necesare pentru succes sau 
îmbunătăţire de durată. 

Asta nu înseamnă că toţi terapeuţii trebuie să fie în 
egală măsură medic, psiholog şi sociolog pentru a fi 
clinicieni cu adevărat eficienţi, dar înseamnă că au nevoie 
de o bază de cunoştinţe largă şi suficient de cuprinzătoare, 
care să includă cel puţin o doză de înţelegere medicală, o 
măsură sănătoasă a înţelegerii sociale şi o cantitate 
considerabilă de pregătire psihologică. 

Asta nu înseamnă nici că toţi clienţii vor avea 
invariabil componente ale celor trei factori în problemele 
lor. Însă: 

În afara cazului în care terapeutul îşi face un scop 
din explorarea componentelor biologice, psihologice sau 
sociale, este posibil să nu fie descoperite niciodată 
informaţii critice sau direcţii terapeutice importante. 

Din păcate pentru consumator, numeroşi terapeuţi nu 
au o abordare de spectru larg atunci când evaluează şi 
tratează problemele clienţilor lor. În loc să îşi privească 
pacienţii cu o lentilă panoramică, numeroşi clinicieni au o 
viziune de tip tunel şi tind să reducă problemele umane la 
etichete suprasimplificate şi categorii de diagnostic. 

Adevărul e că terapeuţii nu tratează boli sau afecţiuni 
- ei tratează oameni. 

Sau cel puţin aşa ar trebui să facă. Iar oamenii sunt 
cu toţii unici şi complecşi şi au nevoie de o abordare 
terapeutică largă, adaptată, care ia în considerare cel 
puţin factorii de mediu biologici, psihologici şi sociali. 

Ca notă finală pentru secţiunea aceasta, vom repeta 
sugestia din capitolul 93 cu privire la alegerea unui 
terapeut: 

Dacă, în general, relaţia ta cu un terapeut nu te face 
să te simţi mai plin de speranţă, mergi în altă parte. 

96. MEDICAMENTE RECOMANDATE 

DE PSIHIATRU 

Virginia mergea la un consilier psihologic, iar acesta 
o diagnosticase cu o tulburare depresivă majoră. Acest tip 
de afecţiune adesea răspunde pozitiv la medicamente, iar 


consilierul îi recomandase unul dintre noile medicamente 
antidepresive. Însă Virgina a refuzat categoric fie şi să ia 
în calcul această cale. 

— Eu nu iau niciodată medicamente, a afirmat ea, 
nici măcar o aspirină când mă doare capul. 

În vreme ce numeroşi oameni se agaţă în continuare 
de miturile şi ideile greşite despre afecțiunile psihice, din 
ce în ce mai mulţi află fapte concrete despre afecţiuni 
psihice precum depresia clinică şi tulburările anxioase. În 
acelaşi timp, creşte nivelul de cunoaştere a 
medicamentelor psihiatrice, denumite şi „medicamente 
psihotrope”. Psihotrop înseamnă chiar „care influenţează 
psihicul”; compuşii aceştia sunt folosiţi pentru a influenţa 
psihicul, dinspre o direcţie perturbată sau zbuciumată spre 
mai multă sănătate şi echilibru. 

În ciuda siguranţei, eficienţei şi bunei tolerări ale 
acestora, numeroşi oameni continuă să se teamă de 
medicamente, considerând în mod eronat că dau 
dependenţă sau, mai rău, îi transformăpe oameni în zombi 
care salivează! Astfel de concepţii eronate se pot datora 
efectelor secundare raportate ale medicamentelor sau 
imaginilor media create de filme sau ştiri transformate în 
senzaţional. 

Poate fi nevoie de timp pentru a găsi medicamentul 
corect pentru fiecare persoană. Mai întâi, e necesară o 
diagnosticare atentă, pentru a stabili dacă tulburarea 
emoţională îşi are originea în dezechilibrul chimic al 
pacientului, iar apoi pentru a găsi agenţii chimici potriviţi 
pentru a restaura echilibrul. 

Lăsând deoparte consideraţiile chimice, există trei 
categorii generale de pacienţi, din perspectiva problemei 
utilizării acestor medicamente. Primul grup este format 
din oamenii care, în esenţă, funcţionează bine şi nu au 
nimic mai grav decât probleme în relaţie sau mici supărări 
legate de stres. Aceşti oameni nu sunt candidaţi pentru 
terapia medicamentoasă şi nici nu ar trebui să le fie 
prescrise medicamente. 

Al doilea grup include oamenii cu simptome sau 


probleme moderate. Aceştia ar putea avea ceva probleme 
de funcţionare la serviciu, acasă sau în situaţii sociale. Ar 
putea avea diferite simptome fizice din cauza anxietăţii sau 
depresiei. Deşi e posibil să nu fie nevoie de medicamente şi 
ar putea fi ajutaţi doar de terapie psihosocială, uneori e de 
dorit un start lansat al procesului, prin intermediul 
catalizatorului chimic adecvat. 

Ultimul grup include oamenii care au nevoie absolută 
de psihotrope. Este vorba despre persoane cu simptome 
grave - adesea de natură biochimică - care afectează 
pronunţat toate sferele vieților acestora. În lipsa unei 
medicaţii adecvate, aceşti oameni pur şi simplu nu pot fi 
ajutaţi. 

Medicamentele psihotrope prescrise corect sunt 
sigure şi joacă un rol necesar în tratamentul sănătăţii 
mentale. 

Principalele probleme sunt acestea: Starea se 
datorează unui dezechilibru chimic? Dacă sunt necesare 
medicamente, ce clasăde medicamente e necesară? Cum 
pot fi prescrise cel mai sigur şi mai eficient 
medicamentele? 

97. Al O PROBLEMĂ? IEI CEVA PENTRU EA? 

SAU FACI CEVA ÎN LEGĂTURĂ CU EA? 

Gavin se simţea adesea anxios, însă reuşea să îşi 
calmeze temporar sentimentele de tensiune şi disconfort 
luând imediat un calmant. 

— Slavă Domnului pentru pastilele astea! spunea el 
adesea. Nu ştiu ce m-aş face fără ele! 

Insă în ultima vreme părea că are nevoie de pastile 
din ce în ce mai des. 

La modul general, când oamenii sunt tulburaţi de 
probleme emoţionale sau psihice, au trei opţiuni de 
tratament. Pot să ia ceva pentru problemă, să acţioneze 
pentru a rezolva problema, sau pot să le facă pe amândouă 
- să ia ceva şi să acţioneze. 

De exemplu, o persoană care suferă de anxietate sau 
depresie poate lua medicamente pentru a rezolva 
problema (cum ar fi psihotrope) sau poate acţiona în 


privinţa aceasta (cum ar fi un program de psihoterapie), 
care implică învăţarea de noi abilităţi şi dezvoltarea unor 
tipare de comportament, sănătoase din punct de vedere 
emoţional. 

Gavin a cerut ajutorul medicului de familie şi i s-a 
spus că tensiunea sa arterială e mare şi că ar putea fie să 
înceapă să ia medicamente antihipertensive pentru a o 
cobori, fie ar putea slăbi cinci kilograme, elimina sarea şi 
grăsimea în exces din dieta sa, începe un program 
consecvent de exerciţii aerobice, căuta modalităţi de a 
reduce stresul la serviciu şi ar putea practica regulat 
relaxarea. Cu alte cuvinte, doctorul lui Gavin i-a spus 
acestuia că poate fie să ia ceva pentru hipertensiunea 
arterială, fie să acţioneze în privinţa ei - o alegere între 
medicină şi psihoterapie. Gavin putea folosi 
medicamentele până slăbea şi îşi cultiva tiparele de viaţă 
sănătoasă, urmând ca ulterior să renunţe la medicamente 
sau măcar să reducă doza. 

Medicina tradiţională pune accentul pe 
medicamente; psihoterapia implică schimbarea stilului de 
viaţă, cum ar fi dezvoltarea unor noi tipare de 
comportament, care să promoveze sănătatea. Una dintre 
cel mai des întâlnite şi mai eficiente abordări ale 
psihoterapiei se numeşte „terapie cognitiv- 
comportamentală”. 

Adesea, cea mai bună abordare este combinarea 
metodelor medicală şi psihoterapeutică. Sinergia astfel 
rezultată poate genera rezultate mai bune decât „suma 
părţilor componente”. 

Prin urmare, folosirea adecvată a medicamentelor, 
combinată cu psihoterapia eficientă, duce adesea la un 
efect curativ mai mare decât suma tratamentelor 
individuale. 

98. LEGĂTURILE DINTRE SĂNĂTATEA FIZICĂ 

ŞI CEA PSIHICĂ 

— Nu sunt ipohondră! i-a spus Shondra fiicei sale, 
Donna. Doar că femeile din familia noastră nu sunt foarte 
puternice. Mai bine fii bucuroasă că nu ai problemele de 


sănătate pe care le am eu. Aş vrea doar să găsesc un 
doctor care să-şi dea seama ce e cu mine, în loc să insiste 
că totul e în mintea mea! 

Legătura dintre sănătatea psihică şi cea fizică a fost 
observată de peste 2000 de ani, însă dovezile ştiinţifice 
privind o asocierestrânsă dintre emoţii, personalităţi şi 
sănătatea fizică au fost descoperite doar în ultimele câteva 
decenii. 

Puţini sunt cei care ar argumenta împotriva 
afirmației că numeroase afecţiuni fizice au componente 
psihice semnificative. 

De exemplu, se cunosc cazuri de oameni care au 
orbit complet după ce au suferit o traumă psihică; orbirea 
aceasta se numeşte 

„Funcţională”, fiindcă doctorii nu găsesc nicio 
rațiune fizică sau medicală pentru ea. 

Oamenii anxioşi sau deprimaţi dezvoltă adesea 
probleme fizice sau psihice. 

Aproximativ jumătate dintre afecțiunile organice de 
care se plâng pacienţii au şi factori psihici printre cauzele 
fundamentale. 

Studiile care examinează legătura dintre depresie, 
anxietate şi problemele de sănătate nu au beneficiat de la 
fel de multă atenţie ca studiile asupra relaţiei dintre 
ostilitate, furie şi sănătate. 

O cantitate considerabilă de noi dovezi sugerează că 
toate cele trei tipuri de emoţii negative - furie, anxietate şi 
depresie - joacă un rol semnificativ în sănătatea fizică. 

Relaţia dintre ostilitate, furie şi sănătate este bine 
documentată. Ostilitatea este considerată elementul toxic 
asociat adesea cu afecţiuni ale arterelor coronariene, iar 
unii cercetători au descoperit că este asociată şi cu alte 
probleme de sănătate, cum ar fi artrita sau astmul. 

Cercetările au indicat clar că există o prevalenţă 
crescută a depresiei în rândul pacienţilor cu boli psihice, 
precum şi o prevalenţă crescută a afecţiunilor medicale în 
rândul pacienţilor deprimati. Nu e întru totul clar „ce a 
fost mai întâi”. Oamenii sunt deprimaţi pentru că sunt 


bolnavi sau sunt bolnavi pentru că sunt deprimaţi? 
Oamenii anxioşi par a avea mult mai multe probleme de 
sănătate decât cei mai puţin anxioşi. Se crede că 
ipohondrii au cea mai mare probabilitate de a fi anxioşi, 
deprimati şi/sau ostili. 

Oamenii care înregistrează un scor înalt la testele de 
nevroză raportează adesea în mod fals că au afecţiuni 
fizice, însă există şi o asociere puternică între emoţiile 
negative cronice şi afecțiunile fizice reale. 

Ideea e că majoritatea acestor factori pot fi 
schimbaţi, cu tratamentul potrivit. 

Oamenii care sunt reticenţi la ideea de a cere ajutor 
suferă de obicei inutil. 

Iar nouă ne pare tare rău pentru ei. 

99. SCUZE PENTRU A EVITA PSIHOTERAPIA 

Jason se mândrea cu independenţa sa. 

— Am avut grijă de mine toată viaţa, susţinea el, n-o 
să mă apuc tocmai acum să las un terapeut să-mi spună ce 
să fac sau cum să mă port. O să-mi treacă, mai devreme 
sau mai târziu; în definitiv, cine mă cunoaşte mai bine 
decât mine? 

Adesea descoperim că oamenii care au cea mai mare 
nevoie de ajutor psihoterapeutic sunt înclinați să îl refuze. 
„Nu e nimic în neregulă cu mine!” declară aceştia. „Nu 
trebuie să mă duc la psi. Nu sunt nebun”. In marea 
majoritate a cazurilor, nevoia de psihoterapie are puţin de- 
a face (sau nu are deloc) cu „a fi nebun”. 

(deşi câţiva oameni care se opun tratamentului sunt, 
de fapt, serios perturbaţi). 

Societatea noastră încurajează oamenii să fie 
independenţi şi autonomi. Ca urmare, mulţi dintre ei nu 
sunt dispuşi să apelezela ajutor profesionist atunci când 
nefericirea sau anxietatea preia controlul. Ei consideră că 
oamenii cu un caracter puternic pot trece peste 
dificultăţile psihice de unii singuri şi nu prea au nevoie de 
terapeuţi profesionişti. 

Numeroşi oameni consideră că nu ar trebui să 
încredinţeze probleme intime sau personale altcuiva - 


decât, poate, cu excepţia unui membru foarte apropiat al 
familiei. Alţii consideră că problemele emoţionale tind să 
se rezolve de la sine. Am auzit oameni spunând că dacă 
încetezi să te mai concentrezi sau să te mai gândeşti la 
grijile şi preocupările personale, acestea vor dispărea. 
Adevărul e că dacă mături sub preş toate aceste probleme, 
nu te alegi decât cu un preş murdar. Nu rezolvi nimic, iar 
situaţia se poate înrăutăţi. 

Din păcate, există în continuare numeroase persoane 
care cred că a merge la psiholog, psihiatru sau alt 
profesionist din domeniul sănătăţii mentale înseamnă a 
duce povara ruşinii. 

De asemenea, e păcat că mulţi cred că persoanele 
care sunt hotărâte să se confrunte cu problemele, 
conflictele sau anxietăţile lor fără a cere ajutor au ceva 
admirabil. După ce se luptă ani de zile fără succes pentru a 
rezolva problemele, disperarea poate duce, în cele din 
urmă, o astfel de persoană către ajutorul profesionist. 
Asemenea întârzieri agravează adesea problemele, 
desigur. 

În calitate de terapeuţi practicanți, vedem uneori 
astfel de oameni. Deseori, nu au nevoie decât de 
medicamente antidepresive, care, în general, le schimbă 
viețile în câteva săptămâni. Nu putem repeta suficient: 

Nu este nicio virtute, nimic admirabil în suferința 
inutilă. 

Mulți oameni evită să apeleze la psihoterapie fiindcă 
ei cred în mod greşit că astfel vor ieşi la iveală secrete 
adânci, întunecate. În zilele noastre, cei mai mulți 
terapeuţi sunt concentrați pe soluţie şi nu sapă deloc în 
trecut. REDUCEREA PRĂPASTIEI DINTRE ŞTIINŢĂ 

ŞI PRACTICĂ 

— Poate că tratamentul a funcţionat pentru doamna 
din revista aceea pentru femei, a spus cu scepticism 
terapeutul lui Janet, însă nu uita că un lucru care a 
funcţionat pentru o persoană ar putea să nu funcţioneze 
pentru o alta; eu trebuie să mă încred în intuiţia mea aici. 

Cred că dacă urmăm acest tratament vreme de alte 


câteva săptămâni, vei vedea o îmbunătăţire semnificativă. 

În loc de asta, Janet a ales un nou terapeut. 

Atunci când există dovezi empirice clare că o anumită 
procedură funcţionează pentru a rezolva o problemă, 
credem că e de datoria terapeuţilor să folosească mai întâi 
respectiva metodă. 

Dacă nu funcţionează, pot fi încercate alte metode. 

Totuşi, există încă numeroşi terapeuţi care ignoră 
datele şi insistă să îşi supună clienţii la o „excavaţie 
psihoarheologică”. 

Inutilă, prin intermediul terapiei psihanalitice sau 
psihodinamice, în loc să implementeze metodele atestate 
ale terapiei cognitiv-comportamentale. De exemplu, există 
dovezi cum că insight-ul nu îi va ajuta pe cei mai mulţi 
dintre pacienţii cu fobii, pe cei cu tulburări obsesiv- 
compulsive, cu depresii bipolare, tulburări de panică şi 
dureri cronice. 

Una dintre cele mai mari probleme din domeniul 
psihoterapiei este că practicienii folosesc adesea metode 
pe care „le simt”. 

bune sau că au sens, intuitiv, în ciuda lipsei dovezilor 
ştiinţifice în acest sens. Rezultatul e că ştiinţa psihologiei 
şi metodele practicii clinice nu reuşesc adesea să se 
întâlnească. Practicarea terapiei este deopotrivă artă şi 
ştiinţă; adesea, e loc pentru creativitate şi inovaţie. Totuşi, 
când clinicienii se bazează aproape în totalitate pe artă sau 
pe intuiţie şi ignoră latura ştiinţifică a ecuaţiei, rar se 
întâmplă ca acest lucru să fie în interesul consumatorilor. 
Din fericire, o serie de noi descoperiri împing ştiinţa 
sănătăţii mentale şi practica mai aproape una de alta. Un 
astfel de factor este sublinierea responsabilităţii; din ce în 
ce mai multe studii indică tratamente valide din punct de 
vedere empiric pentru tulburări specifice. În plus, deşi are 
multe neajunsuri, pare probabil ca gestionarea sănătăţii să 
promoveze practica bazată pe ştiinţă; 

organizaţiile de gestionare a sănătăţii prin asigurări 
medicale nu sunt înclinate să deconteze serviciile 
psihoterapeuţilor care folosesc metode al căror rezultat nu 


e dovedit. 

Poate că o forţă şi mai mare care contribuie la 
reducerea prăpastiei dintre ştiinţă şi practică este 
creşterea nivelului de cunoştinţe al consumatorilor şi 
organizaţiilor de consumatori, cum ar fi Fundaţia pentru 
TOC (tulburare  obsesiv-compulsivă), Asociaţia pentru 
Tulburări Anxioase din America, Asociaţia 

Naţională pentru Sănătate Mentală şi altele. Poate că 
practicienii leneşi sau nesofisticaţi pot cu uşurinţă să 
neglijeze descoperirile şi activitatea ştiinţifică din 
cinci clienţi noi cer în mod specific terapie cognitiv- 
comportamentală, clinicienii vor trebui să accepte faptele 
şi să nu mai ignore datele. 

Nu ezita să îi ceri terapeutului dovezi empirice că 
procedura sugerată de el este potrivită pentru satisfacerea 
nevoilor tale. 

DE CE MULŢI OAMENI NU SE SCHIMBĂ 

Clive avea suficienţi bani pentru a plăti din buzunar 
psihoterapia. 

Mergea la acelaşi terapeut de trei ani, însă nu 
progresase deloc. În cele din urmă, soţia lui a pus piciorul 
în prag: 

— Te iubesc, dar comportamentul tău compulsiv mă 
scoate din minţi! Ai face bine să găseşti un terapeut care 
chiar te poate ajuta în privinţa asta, altfel eu mă mut. De 
ce mulţi oameni nu reuşesc să primească ajutor sau să se 
schimbe chiar şi după ani întregi de terapie? Numeroase 
persoane cred că scopul terapiei este să vorbească despre 
problemele lor, nu să dezvolte metode active de a rezolva 
aceste probleme. 

Nu vorbitul este important, ci acţiunea. 

Legătura slabă dintre pacient şi terapeut este un alt 
factor. 

E foarte important să te simţi confortabil şi să ai 
încredere în terapeutul tău. 

Dacă eşti de părere că acesta e interesat de 
bunăstarea ta şi pleci de la şedinţe simţindu-te mai bine, 


fiindcă observaţiile terapeutului au sens pentru tine, vei 
progresa mai mult. 

Există numeroşi oameni neîmpliniţi şi care par să 
sufere, dar care nu consideră că au probleme. 

Pentru a se putea produce o schimbare constructivă, 
e important să identifici problemele specifice şi să accepţi 
posibilitatea că se poate face câte ceva în privinţa lor. 

Există mulţi oameni care spun că au probleme, dar 
care consideră că aşa sunt ei şi nu se poate face nimic în 
privinţa aceasta. 

Pentru ca schimbarea să se producă, trebuie să 
existe dorinţa de schimbare. 

Din nou, există mulţi oameni care spun că au 
probleme şi care recunosc că se pot schimba, dar nu par 
interesaţi să se schimbe. 

În realitate, ca orice altă formă de învăţare şi 
dezvoltare, creşterea psihologică şi reeducarea emoţională 
necesită participarea activă a celui în cauză. Psihoterapia 
modernă este o activitate bazată pe învăţare. 

Dezvăţarea obiceiurilor proaste şi însuşirea de tipare 
noi şi utile se asemănă mult cu dobândirea oricărei alte 
abilităţi. 

Creşterea şi schimbarea necesită eforturi şi practică. 

Ideea de modă veche a poziţiei întins pe canapea şi a 
monologului a fost înlocuită de examinarea unor probleme 
explicite şi găsirea unor soluţii specifice. Dacă oamenii vin 
la terapie şi doresc doar să stea de vorbă, dar nu doresc să 
primească teme pentru acasă, între şedinţe, schimbarea 
are puţine şanse de a se produce. 

102. AR TREBUI SĂ „RĂMÂI TARE PE POZIŢII”? 

— Nu suport plângăcioşii, a declarat ferm Anne. 
Credea în 

„Ţinerea frunţii sus”, nu se plângea niciodată 
nimănui când era bolnavă, supărată sau perturbată în 
vreun fel şi-şi ţinea mereu sentimentele pentru ea. Însă 
Anne a devenit foarte deprimată când i s-a destrămat cea 
de-a doua căsnicie, una plină de abuzuri. Visele şi 
speranţele i se năruiseră. 


E recomandabil să te porţi atât de dur? La fel ca 
toate extremele, şi aceasta e la fel de nesănătoasă, aşa 
cum e să fii mereu bosumflat sau să te plângi mereu. 

În cele din urmă, Anne a fost nevoită să se mute 
înapoi în statul în care se născuse, New Jersey, şi a avut 
probleme să-şi găsească un loc de muncă, fapt care a 
agravat situaţia. Un asociat a sfătuit-o să consulte un 
terapeut de la un centru de sănătate mentală, sau măcar 
să ia în calcul varianta de a lua medicamente 
antidepresive. A refuzat să îi asculte sfatul şi a decis să 
„țină capul sus”. Anne a continuat să sufere vreme de 
peste un an şi a recunoscut că se gândise chiar să se 
sinucidă. În cele din urmă, lucrurile au început să se 
aranjeze şi pentru ea, când a găsit într-un final un loc de 
muncă decent. Unii ar putea spune: „Bravo ei! S-a ţinut 
tare şi şi-a depăşit depresia de una singură”. Un prieten a 
descris-o ca fiind o femeie puternică, înzestrată cu calităţi 
admirabile. Cu toate acestea, noi susţinem că a suferit 
inutil şi a ratat oportunitatea de a-şi reveni mai devreme. 

E rezonabil să presupunem că, dacă ar fi apelat la 
terapie, nu numai că ar fi fost reduse durata şi gravitatea 
depresiei şi suferinţei lui Anne, dar ar fi putut să afle mai 
multe despre ea şi poate să fi fost în măsură să se 
poziţioneze mai bine în vederea unei cariere şi a unor 
relaţii mai fericite. Nu e nimic admirabil în prelungirea 
nefericirii şi ineficienţei. 

A cere ajutor atunci când ai nevoie de el este un 
semn de curaj şi inteligenţă, nu de slăbiciune. 

E deosebit de alarmant să vezi oamenii că se 
hotărăsc să „ţină capul sus” când sunt obosiţi, spun despre 
ei că „li s-au înecat corăbiile”, nu se pot pune în mişcare, 
găsesc că totul e un efort prea mare, se plâng că dorm 
prost. Cu atât mai mult în cazul celor care se confruntă cu 
schimbări extreme de dispoziţie, de la foarte bună la foarte 
proastă. Aceste simptome pot avea la bază numeroase 
afecţiuni, de la dezechilibre hormonale la depresie clinică 
şi infecţii. Un control medical amănunţit reprezintă o 
primă etapă necesară pentru evaluarea gravităţii acestor 


simptome. 

Adesea, să „ţii capul sus” şi să „treci singur prin 
asta”. 

reprezintă reacţii la fel de raţionale cum este 
ignorarea cariilor dentare, în speranţa că se vor trata 
singure! 

Că tot veni vorba, ajutorul nu trebuie să vină 
neapărat din partea unui profesionist. Un prieten bun 
poate fi adesea de folos, însă asta înseamnă că trebuie să 
îţi înghiţi mândria şi să ceri alinare, sfaturi sau îndrumare. 
E mai uşor, odată ce îţi dai seama că sănătatea şi fericirea 
sunt mai importante decât mândria. 

Alte aspecte ale sănătăţii mentale 

103. CUM SE CONSTRUIEŞTE CARACTERUL? 

Andre, un om de afaceri foarte bogat, insistase ca fiul 
său, Josh, să se întreţină singur la facultate, deşi Josh 
ducea povara unor cursuri epuizante. 

— N-o să îşi aprecieze niciodată educaţia dacă îi e 
oferită pe o tavă de argint! observase cu severitate Andre 
când soţia îi sugerase să îi plătească lui Josh taxele de 
studiu. Eu m-am descurcat fără ajutorul nimănui, a 
continuat Andre, lui Josh o să îi fie mai bine dacă acum 
suferă şi se luptă. 

În cultura noastră, mitul că un caracter bun se 
construieşte prin sacrificiu şi suferinţă este des întâlnit. 

Jim şi Carol reprezintă un caz în acest sens. Ambii 
proveniţi din familii sărace, erau căsătoriţi de zece ani şi 
se luptau să se descurce. Graţie muncii asidue şi unor 
şanse, au ajuns să o ducă foarte bine din punct de vedere 
financiar. Însă cei doi copii ai lor erau crescuţi conform 
principiului „cine nu munceşte, cu lipsa trăieşte”. Jim şi 
Carol nu erau deloc generoşi când venea vorba de a oferi 
dragoste şi aprobare. „Nu primeşti nimic pe degeaba” 
erauna dintre expresiile lor preferate. Ar fi putut să le facă 
viaţa mult mai uşoară copiilor lor, însă au considerat greşit 
că a face asta ar însemna să le submineze copiilor 
încrederea în sine. 

Crezi că suferinţa este cu adevărat necesară pentru a 


avea o viaţă bună? Cunoşti pe cineva căruia atitudinea 
aceasta dură i-a adus fericirea adevărată? Deşi nu e nimic 
în neregulă să munceşti din greu, puţini sunt cei cărora le 
e mai bine dacă suferă. Viaţa e şi aşa suficient de grea, 
fără a ne mai provoca intenţionat greutăţi. 

Mulţi oameni vrednici de dispreţ, acri, egoişti au 
suferit şi s-au sacrificat toată viaţa. Mulţi oameni calzi, 
blânzi, atenţi şi generoşi nu s-au confruntat cu prea multe 
greutăţi. Deşi unii oameni învaţă şi evoluează datorită 
greutăților, suferinţa nu e nici necesară, nici de dorit 
pentru a construi caracterul. In realitate, modelele 
exemplare sunt cele care construiesc caracterul. 

Părinţii, profesorii, prietenii, antrenorii, mentorii şi 
vecinii care întăresc calităţi dezirabile şi corectează 
comportamentul nedorit reprezintă cheia caracterului. 

E deosebit de important să le insufli copiilor 
sentimentul responsabilităţii, integrităţii, corectitudinii şi 
abilităţile necesare pentru a-şi atinge potenţialul. 

A pretinde muncă grea sau suferinţă doar în numele 
„construirii caracterului” poate duce la acumularea 
resentimentelor şi intensificarea opoziţiei. Nu ai mare 
lucru de câştigat dacă te sacrifici inutil şi ai parte de 
greutăţi. DESPRE A FI INDISPENSABIL 

Harriet lucra ca office manager la un cabinet medical 
aglomerat. 

Deşi i se dădeau trei săptămâni de concediu plătit pe 
an, singurele zile libere pe care şi le lua erau sărbătorile 
naţionale, cum ar fi Crăciunul, când întregul cabinet era 
închis. 

— Ori de câte ori îmi iau câte o zi liberă, spunea ea, 
mă întorc şi găsesc locul vraişte. Nimeni nu mai cunoaşte 
locul ăsta cum îl cunosc eu. 

Considerând că treburile nu pot funcţiona fără ea, 
mergea la serviciu chiar şi în zilele când se simţea rău. 

Ne întâlnim cu mulţi oameni care permit să fie 
şantajaţi emoţional pentru că sunt de părere că o persoană 
e indispensabilă. Jérôme, de exemplu, e un dentist de 
succes care ni s-a plâns că asistenta sa are un 


temperament urât, arogant şi e adesea nepoliticoasă cu el 
de faţă cu pacienţii. Am pus întrebarea evidentă: „De ce nu 
o dă afară?” A spus că e o asistentă deosebit de pricepută, 
care ştia exact ce să facă pe durata tuturor procedurilor şi 
că nu avea şanse să găsească pe altcineva la fel de bun. 

Jérôme credea că nu se poate descurca fără ea, astfel 
că era dispus să îi suporte abuzurile. Interesant este că 
acesteia i s-a oferit un post mai profitabil în altă parte şi a 
plecat. Ce s-a întâmplat? 

Cabinetul stomatologic s-a prăbuşit? Deloc. În 
decursul a câteva săptămâni, o înlocuise cu o asistentă 
politicoasă, plăcută şi la fel de competentă. 

O altă firmă se baza pe Clarence, unul dintre 
administratorii săi, într-o asemenea măsură încât toată 
lumea avea sentimentul că, dacă ar pleca vreodată, 
întreaga organizaţie ar da faliment. 

li avea pe toţi la cheremul lui şi toată lumea sărea 
când vorbea el. Serviciile sale erau considerate 
indispensabile de către firmă 

(şi de către el). Insă, într-o zi, după o ceartă 
monstruoasă cu preşedintele, Clarence şi-a dat demisia. A 
fost neplăcut o vreme, însă în cele din urmă au angajat un 
alt administrator, care s-a dovedit a fi mult mai bine 
organizat şi cu care le era mult mai uşor să se înţeleagă. 

Mitul de a fi indispensabil are rădăcini adânci. 
Multora le place să creadă că sunt esentiali şi vitali, însă, 
în majoritatea situaţiilor, oricine poate fi înlocuit. Lucrurile 
vor fi diferite, desigur, însă viaţa va merge mai departe. 

Am avut de-a face cu mulţi clienţi asemenea lui 
Harriet, care se mândrea cu faptul că e atât de importantă 
la serviciu, încât considera că e imperativ necesar să 
muncească măcar şaptezeci de ore pe săptămână. „Sunt 
atât de importantă, încât, fără contribuţia mea, compania 
s-ar duce pe apa sâmbetei!” Adesea, angajaţii aceştia îşi 
neglijează propria sănătate, familia, prieteniile sau orice 
activitate de timp liber de dragul slujbei - apoi sunt primii 
concediaţi atunci când au loc restructurări. Noi 
considerăm că trebuie să fii loial în primul rând ţie şi celor 


dragi. 

Nu e ciudat că „Sunt indispensabil” înseamnă de 
obicei „Sunt indispensabil la serviciu”? În realitate, acesta 
e cel mai mare mit legat de convingerea că eşti 
indispensabil. Nu te amăgi singur. 

Dacă, Doamne fereşte, cazi lat, prietenii şi colegii de 
serviciu vor trece peste asta şi lumea va merge mai 
departe. Dacă noţiunea de a fi indispensabil există sub 
vreo formă, ea se raportează la cei dragi. Nimeni nu te 
poate înlocui cu adevărat printre membrii iubitori ai 
familiei tale. 

Pune-ţi pe primul şi cel mai important loc propria 
fericire şi relațiile pline de iubire. SINDROMUL 
PREMENSTRUAL (SPM) 

Isabel s-a dus la medicul de familie după ce soţul ei 
se plânsese că 

„Se transformă în doctorul Jekyll şi doamna Hyde!” 

— De vină e SPM ăsta, i-a spus ea doctorului Marks, 
mereu sunt atât de prost dispusă înainte de menstruatie, 
că nici măcar mie nu-mi place să fiu în preajma mea! 

După ce i-a explicat fiziologia din spatele SPM, 
doctorul Marks i-a sugerat lui Isabel să încerce să ia 
medicamente antidepresive, care s-au dovedit a fi foarte 
eficiente. 

Cu un prea mult timp în urmă, multă lume considera 
că de vină pentru schimbarea de dispoziţie, iritabilitatea şi 
alte astfel de simptome care preced adesea menstruaţia 
unei femei sunt factori psihologici. „Totul e în capul ei”, 
spuneau ei. 

Astăzi ştim că este în principal în mintea ei - ceea ce 
înseamnă că fiziologia creierului este în mare măsură 
responsabilă pentru faptul că 90% dintre femei raportează 
schimbări de dispoziţie premenstruale. Feministele nu vor 
ca hormonii feminini să fie acuzaţi pentru schimbarea de 
dispoziţie a femeilor şi totuşi există dovezi că funcţionarea 
hormonală joacă un rol central, conform unor experţi 
precum doctorul Sally Severino, psihiatru, şi doctorul 
Molly Moline, fiziolog la Facultatea de Medicină a 


Universităţii Cornell. 

Nu doar ovarele femeii cauzează probleme 
menstruale. 

SPM afectează mai ales creierul, sânii, uterul, glanda 
tiroidă şi cortexul adrenal. Neurotransmiţătorii cerebrali, 
cum ar fi serotonina, dopamina şi  norepinefrina, 
interacționează cu hormonii pituitari şi hormonii ovarieni, 
iar rezultatul final este o schimbare de dispoziţie. Modul în 
care se întâmplă lucrurile este încă supus discuţiilor şi 
studiat. 

Nimeni nu înţelege pe deplin acest proces. De ce 
unele femei se îndoapă în perioada menstruală, în vreme 
ce altele au toane şi nu au răbdare? De ce unele suferă de 
SPM o săptămână pe lună, în vreme ce altele devin 
nefericite câte trei săptămâni la rând? 

De ce unele femei se simt doar puţin triste, în vreme 
ce altele se confruntă cu o depresie pronunţată? Şi de ce 
aproximativ 10% 

dintre femei parcurg întregul ciclu fără vreo urmă de 
disconfort fizic sau emoţional? Încă nu avem răspunsurile. 

Cu toate acestea, există dovezi că unele dintre 
femeile care se confruntă cu SPM au niveluri reduse de 
serotonină înainte de menstruaţie. Orice femeie al cărei 
SPM implică tulburări semnificative de dispoziţie şi/sau 
depresie ar putea să ia în considerare un tratament 
antidepresiv. Litiul - medicamentul ales pentru alte 
afecţiuni cu tulburări de dispoziţie, cum ar fi tulburarea 
bipolară - are succes şi în tratarea anumitor tipuri de SPM. 
Ideea de bază e că SPM reprezintă o entitate fiziologică 
pentru care se poate obţine tratament prescris de 
psihiatru. 

Unele feministe continuă să ducă o campanie 
împotriva diagnosticului de SPM, pe motiv că le dăunează 
femeilor, însă numeroşi experţi nu sunt de acord cu acest 
punct de vedere şi îl consideră regretabil. Dacă suferi de 
SPM, un ginecolog bine informat ar trebui să îţi poată oferi 
o modalitate de uşurare a simptomelor. Îndemnul nostru 
este să discuţi cu medicul tău, în loc să suferi inutil. 


106. DEZBATEREA NATURĂ CONTRA CULTURĂ 

— Dacă tu ai fost un copil care făcea probleme, 
atunci şi copiii tăi vor fi la fel, i-a spus Wayne lui Frank. 
Personalitatea şi comportamentul sunt determinate 
genetic - la fel şi dacă ai ochi albaştri sau căprui. 

— Nu cred nicio iotă, i-a răspuns Frank. Dacă tratezi 
un copil cu iubire şi respect, trebuie să îi influențeze 
comportamentul gândeşte-te ce traume psihice produce 
abuzarea copiilor! Mediul este cel care face diferența, nu 
genele. Pe măsură ce ni se extind cunoştinţele de sănătate 
mentală, apare adesea în discuție chestiunea natură versus 
cultură. 

Problemele psihice, precum anxietatea sau depresia, 
sunt moştenite sau se datorează în mare măsură unor 
factori de mediu, cum ar fi copilăria timpurie sau alte 
experiențe semnificative? 

Răspunsul la întrebare e că probabil amândouă. 
Respectiv, natura şi cultura - genetica şi mediul - sunt 
interconectate inextricabil. 

Ambele joacă un rol necesar în dezvoltarea 
tulburărilor psihice şi a celor mai multe afecțiuni medicale. 

Iată un exemplu care ar putea contribui la ilustrarea 
ideii: 

Henry şi Harry sunt gemeni identici - în esenţă, la 
fel, din punct de vedere genetic. Ambii au moştenit o 
afecțiune a stomacului care presupune o protecție mai 
slabă împotriva acizilor din stomac decât au majoritatea 
oamenilor. Henry e un profesor de engleză căruia îi place 
slujba sa şi care are obiceiuri sănătoase, cum ar fi să facă 
mişcare în mod regulat, să mănânce alimente cu un 
conţinut redus de grăsimi şi să evite excesul de alcool. 

Harry, controlor de trafic aerian, consideră că are o 
slujbă foarte solicitantă, mănâncă multe alimente de tip 
fast-food, ia adesea aspirină şi consumă mult alcool. 
Aceasta, cum probabil ai ghicit, este latura care ţine de 
mediu în ecuaţie. Nu e de mirare că, deşi ambii au acelaşi 
stomac sensibil, Harry cel stresat a făcut gastrită severă, 
în vreme ce Henry cel relaxat nu avea deloc probleme cu 


stomacul. 

Aceeaşi idee ne ajută să explicăm unele probleme 
psihice, cum este depresia clinică. Întocmai ca stomacul 
sensibil al lui Harry, care a reacţionat la stilul său de viaţă 
stresant, predispoziția genetică a altcuiva la un anumit 
dezechilibru neurochimic din creier poate fi declanşată de 
condiţii de mediu stresante, dând astfel naştere 
simptomelor depresiei. 

Aşadar, natura sau cultura? Noi credem că 100% din 
ambele! DEPENDENŢA DE COFEINĂ 

Rich îşi făcuse programare la doctorul Fredericks 
fiindcă suferea de ner vozitate şi insomnie, despre care 
Rich credea că sunt cauzate de stres. In loc să îi prescrie 
medicamente, doctorul i-a spus să nu mai bea cafea şi cola. 
Rich a crezut că e vorba despre un sfat hipersimplificat. In 
definitiv, credea el, astfel de simptome nu ar fi putut fi 
produse doar de prea multă cofeină. A fost surprins şi 
încântat când, după o perioadă de probă de o săptămână, 
timp în care a urmat instrucţiunile doctorului Frederick, 
nervozitatea şi insomnia au încetat. 

Pentru cei mai mulţi oameni, cuvântul „dependenţă” 
evocă imaginea unui praf alb, a pastilelor, a acelor, a 
infracţiunilor şi a unor vagabonzi care se clatină prin 
cartiere sordide. Şi totuşi, în fiecare zi, milioane de 
americani  ingerează cantități semnificative dintr-o 
substanţă cu adevărat puternică, în stare să modifice 
mintea şi potenţial creatoare de dependenţă: cofeina. 

Aşa este. Luând în calcul consumul nostru de cafea, 
ceai, cola, ciocolată caldă, cacao şi numeroase pastile 
pentru durere, răceală şi de slăbit, care se vând fără 
reţetă, se pare că suntem o ţară de oameni care se bazează 
puternic pe cofeină pentru a se trezi şi a merge mai 
departe. 

În fapt, cofeina este un drog puternic. Dacă nu o 
considerăm astfel, probabil e pentru că, în general, nu 
asociem cofeina cu consecinţe fizice grave. 

Ei bine, cercetările recente au început să asocieze 
cofeina cu probleme de sănătate semnificative, cum ar fi 


un nivel crescut al colesterolului şi un risc crescut de avort 
spontan în timpul sarcinii. Şi, deja de câţiva ani, numeroşi 
medici sfătuiesc de obicei oamenii care suferă de o serie 
de afecţiuni, cum ar fi hipertensiune arterială, palpitaţii 
sau aritmii cardiace, să evite cofeina. 

În plus, consumul excesiv de cofeină a fost asociat cu 
anxietatea, insomnia şi atacurile de panică. Iar dovezile 
care se acumulează sugerează că până şi cantităţile 
moderate de cofeină, cum ar fi două căni şi jumătate de 
cafea sau cinci doze de cola pe zi, creează dependenţă 
fizică şi duc la simptome de retragere, inclusiv dureri de 
cap, depresie şi anxietate, atunci când sunt înlăturate 
brusc din dietă. 

Nu toţi experţii sunt de acord că un consum moderat 
de cofeină reprezintă un risc semnificativ pentru sănătate 
sau dă dependenţă. Şi, cu siguranţă, noi nu vrem să dăm 
alarma afirmând despre consumul de cofeină că este o 
„problemă naţională a drogurilor” - din păcate, avem deja 
destule astfel de probleme. 

Cu toate acestea, cu toţii am întâlnit oameni care se 
plâng de anxietate şi raportează o reducere semnificativă a 
acestei emoţii neplăcute când reduc consumul de cofeină. 

Astfel, poate că e o idee bună să îţi analizezi atent 
consumul de cofeină. 

Suferi de anxietate, insomnie, nelinişte sau 
iritabilitate? Crezi că te bazezi prea mult pe cofeină pentru 
a te descurca pe parcursul zilei? Dacă da, ar trebui să te 
gândeşti să te „decafeinizezi”. 

108. TULBURAREA HIPERACTIVITATE/DEFICIT 

DE ATENŢIE 

Pentru Casey, liceul a însemnat o luptă importantă. 
Deşi ştia că e isteţ, pur şi simplu părea că nu poate să se 
concentreze şi sfârşea prin a avea rezultate slabe la ore. 
Acum, în încercarea de a face faţă „lumii reale”, până şi 
păstrarea locului de muncă i se părea imposibilă. 

Orice om are uneori probleme când trebuie să se 
concentreze şi are momente în care e distras, uituc, 
dezorganizat şi când îi e greu să ducă sarcinile la bun 


sfârşit. Şi cine nu a avut la un moment dat probleme 
pentru că nu poate sta locului, e neliniştit, vorbeşte prea 
mult, nu are răbdare sau e impulsiv? 

Deşi toate aceste situaţii fac cu siguranţă parte din 
experienţa normală, pentru unii oameni ele pot fi suficient 
de generalizate şi grave, încât să se dovedească de-a 
dreptul incapacitante. 

Oamenii care sunt grav perturbaţi de probleme 
aparent normale de concentrare,  nelinişte sau 
impulsivitate ar putea suferi de o afecțiune numită 
tulburarea hiperactivitate/deficit de atenție - ADHD. 

Afecțiunea îi priveşte pe copii şi adulţi în egală 
măsură. 

În prezent, sunt recunoscute trei tipuri distincte de 
ADHD: 

tipul neatent, pentru care principala problemă este 
distractibilitatea; tipul hiperactiv - impulsiv, pentru care 
principala problemă este una de activitate excesivă sau un 
control slab al impulsurilor, şi tipul combinat în care apar 
şi neatenţia, şi hiperactivitatea - impulsivitatea. 

Doar recent ADHD a fost recunoscută drept o 
perturbare semnificativă fundamentată biologic. Din 
păcate, în trecut, copiii care sufereau de tipul hiperactiv al 
ADHD erau etichetaţi drept 

„Răi” sau „deranjanţi” din cauza problemelor de 
comportament asociate tulburării. Alţi copii, care sufereau 
de tipul neatent al 

ADHD, erau văzuţi drept „aerieni” sau se spunea că 
visează cu ochii deschişi şi erau în mare parte ignoraţi, 
astfel că nu beneficiau de instruirea necesară. 

În zilele noastre sunt disponibile tratamente minunat 
de eficiente pentru cei diagnosticaţi corect. 

În cele mai multe dintre cazuri, terapia pentru ADHD 
are două abordări, presupunând tratament medicamentos 
adecvat, combinat cu dezvoltarea abilităţilor 
comportamentale şi sociale. Medicamentele îi permit 
persoanei afectate, poate pentru prima dată, să îşi 
folosească potenţialul, în vreme ce psihoterapia are ca 


scop să ajute persoana să îşi folosească potenţialul pentru 
a dobândi abilităţi specifice care, anterior medicamentului, 
erau imposibil de obţinut. Profesioniştii cu o pregătire 
adecvată pot reprezenta un factor foarte important pentru 
cei care suferă de ADHD. 

109. HIPNOZA 

Martha se lupta de mulţi ani cu supraalimentarea, 
însă atunci când i-a spus mamei sale că avea să încerce 
hipnoza, aceasta a fost şocată. 

— Cum de ţi-a trecut aşa ceva prin cap! a strigat ea. 
Credeam că te-am crescut suficient de bine ca să ştii că nu 
trebuie să faci un lucru atât de periculos! Cine ştie ce o să 
ţi se întâmple cât eşti hipnotizată? 

În plus, e o risipă de bani - chestia asta nu 
funcţionează niciodată! 

Hipnoza este, poate, una dintre cele mai neînţelese şi 
mai controversate metode de tratament psihologic. 
Miturile şi concepţiile eronate care înconjoară hipnoza şi 
hipnoterapia au în mare parte la bază ideile oamenilor 
despre hipnoza de spectacol. Adevărul e că hipnoza de 
spectacol este, în sine şi în mare măsură, o reprezentare 
teatrală şi are în comun cu hipnoza clinică tot atât cât au 
filmele de la Hollywood cu viaţa reală. 

Adevărul e că hipnoza este un fenomen psihologic 
autentic, având utilizări valide în practica medicală. 

Simplu spus, hipnoza este o stare de atenţie 
focalizată sau concentrare, asociată adesea cu relaxarea, şi 
de sugestibilitate crescută. 

Contrar credințelor populare, oamenii hipnotizaţi 
deţin controlul asupra lor. 

Persoanele care se supun hipnozei nu ar încerca 
niciodată să facă un lucru pe care în mod normal l-ar 
considera inacceptabil din punct de vedere moral. 

De asemenea, se ştie că nu oricine e potrivit pentru 
hipnoză. 

Unii oameni par a poseda o trăsătură numită 
„hipnozabilitate”. 

care, asemenea altor trăsături, variază mult de la o 


persoană la alta. Pentru a fi hipnotizat cu succes, trebuie 
să vrei să te supui procesului voluntar şi să ai cel puţin un 
grad moderat de hipnozabilitate. 

Chiar şi oamenii cu un grad înalt de hipnozabilitate 
ar putea să nu obţină beneficii de pe urma hipnoterapiei, 
iar şedinţele unice de hipnoză în general nu dau rezultate 
de durată. Adesea, o persoană trebuie să se supună unei 
serii de proceduri hipnotice pentru a întări sugestiile 
constructive care i-au fost date. 

Sugestiile făcute oamenilor hipnotizaţi par a constitui 
o parte importantă a mecanismului prin intermediul căruia 
funcţionează procedura. Deşi mulţi oameni nu ar accepta 
sau nu ar reacţiona la o sugestie directă, făţişă, în 
contextul hipnozei, sugestiile par a intra în minte poate pe 
uşa din spate a conştiinţei - unde prind adesea rădăcină şi 
cresc, transformându-se în schimbări comportamentale 
sau psihice importante. 

Cele mai frecvente utilizări clinice ale hipnozei 
includ: încetarea obiceiurilor proaste, tratarea insomniei, 
reamintirea unor experienţe uitate şi ca anestezic pentru 
gestionarea durerii. 

Poţi testa cu uşurinţă beneficiile autohipnozei. Pur şi 
simplu aşază-te sau întinde-te şi fă-te comod. Apoi, închide 
ochii şi respiră adânc de câteva ori, încet, inspirând şi 
expirând. 

Succesiunea aceasta îi transpune pe cei mai mulţi 
oameni într-o stare de conştiinţă modificată, în care 
autoafirmaţiile au efect. În starea aceasta, spune-ţi lucruri 
optimiste şi imaginează-ţi nişte evenimente plăcute. Chiar 
şi o sesiune de cinci minute poate fi foarte utilă pentru unii 
oameni. 

110. PROFEŢIILE AUTO-ÎMPLINITE ŞI CICLURILE 

NEGATIVISMULUI 

Mike era îngrozit de raportul iminent de vânzări pe 
care fusese programat să îl prezinte în fața 
departamentului. Deşi raportul strălucea prin prisma 
profitului şi a eficienţei, Mike era convins că avea să se 
facă de râs când avea să îl transmită. Era atât de agitat în 


ziua prezentării, încât a pretins că se simte rău şi a plecat 
de la serviciu. 

— Se vede clar, şi-a spus el, chiar sunt un ratat. 

„Profeţie auto-împlinită” - cineva prezice un rezultat 
şi apoi se comportă fără chibzuială, astfel încât să 
provoace tocmai rezultatul prevăzut. In general, noţiunea 
desemnează crearea unor evenimente negative sau 
nefericite, cum ar fi eşecul sau dezamăgirea, sau reacţii 
emoţionale neplăcute, cum ar fi anxietatea, furia sau 
depresia. Şi, dat fiind că multe dintre aceste rezultate 
indezirabile tind să se construiască singure şi să capete 
energie, adesea se transformă în cicluri - ceea ce 
majoritatea numeşte 

„Cercuri vicioase'. 

In majoritatea cazurilor, ciclurile negative debutează 
cu convingeri iraționale adânc înrădăcinate, idei sau 
aşteptări cu privire la sine, alţi oameni sau la lume. Astfel 
de convingeri negative care au fost întărite sunt în general 
rezultatul creşterii şi experienţelor anterioare, fiind adesea 
cauzate de oameni şi evenimente semnificative. 

De exemplu, dacă cineva aude, pe perioada 
copilăriei, de la părinţii săi, că e „prost“, „incapabil”, „rău” 
sau „nedemn”, după o vreme, îndoctrinarea negativă 
probabil va pune stăpânire pe nefericita persoană şi ea va 
începe să creadă aceste noţiuni jignitoare şi practic 
incorecte. 

Odată înglobate, aceste convingeri negative esenţiale 
încep să dea naştere unei serii de gânduri şi aşteptări la fel 
de meschine şi iraționale, care iau forma monologului 
interior negativ şi a unor imagini mentale neplăcute. Pe 
scurt, dacă tu crezi că eşti rău, probabil vei ajunge să crezi 
lucruri rele despre tine. 

Aceste gânduri negative la rândul lor creează o 
multitudine de stări emoţionale negative, cum ar fi furia, 
depresia, anxietatea, vinovăția şi ruşinea. Bineînţeles, dacă 
eşti copleşit de sentimente negative, e greu să faci 
lucrurile bine. Şi, ca urmare, acţiunile tale pot include 
retragerea socială, evitarea, nesinceritatea, agresivitatea 


şi chiar abuzul de droguri şi de alcool. 

Ciclul continuă: dacă te comporţi negativ, este 
probabil să apară rezultate reale indezirabile. Pot apărea 
performanţa slabă, problemele interpersonale şi chiar 
eşecul, divorţul şi dependenţa de droguri. lar apariţia 
acestor rezultate negative reale serveşte la demararea 
întregului ciclu negativ, întărind tocmai convingerile 
negative esenţiale care l-au demarat! 

Aşadar, ce se poate face pentru a întrerupe cercul 
acestor profeţii negative auto-împlinite? Soluţia se bazează 
pe gândire corectoare şi acţiune corectoare. 

Gândirea corectoare are ca scop să descopere 
convingerile iraționale şi să înlocuiască monologul interior 
negativ şi imaginile mentale perturbatoare cu gânduri şi 
aşteptări mai apropiate de realitate. 

Acţiunea corectoare îi încurajează pe oameni să facă 
faţă provocărilor confruntându-se cu problemele, în loc să 
le evite sau să le nege. 

MAI MULTE DETALII DESPRE PROFEŢIILE 

AUTO-ÎMPLINITE 

Alec a decis să apeleze la un terapeut pentru nişte 
tulburări uşoare de anxietate. Din păcate, terapeutul i-a 
spus că problemele sale minore erau „adânc înrădăcinate” 
şi aveau să se agraveze treptat, în lipsa unui tratament 
intensiv. Alex a ajuns acasă simțindu-se foarte deprimat şi 
anxios. 

— Cred că sunt făcut praf, i-a spus el soţiei sale. 
Habar n-aveau că lucrurile sunt atât de grave. 

Toată lumea ştie că, vorbindu-ne, ne putem conduce 
singuri către sentimente şi evenimente neplăcute. Dacă o 
persoană spune: „O să mă simt groaznic la petrecere”, 
probabil că va avea o experienţă neplăcută. Dan îşi spune 
„Ştiu că nu o să mă placă 

Kim” şi, când o cunoaşte pe Kim, se comportă 
execrabil şi demonstrează că e aşa. 

Acum am vrea să discutăm despre un alt tip de 
profeție auto-împlinită. Se numeşte „iatrogenie”. Asta 
înseamnă că e produsă de un medic. De exemplu, un 


psiholog poate spune cuiva că, întrucât provine dintr-o 
familie disfuncţională sau pentru că este copilul adult al 
unui alcoolic, sau pentru că a existat o formă de abuz 
sexual, e normal şi de aşteptat întru totul ca acea persoană 
să aibă cicatrici emoţionale şi să fie vulnerabilă şi 
tulburată psihic. 

Cunoaştem mulţi oameni care se confruntă cu 
dificultăţi psihice uşoare sau pasagere, care necesită doar 
puţin mai mult decât încurajare, un simplu sfat, poate 
puţin antrenament al abilităţilor sociale sau un curs de 
relaxare şi respiraţie diafragmatică. În schimb, au fost la 
terapeuţi care s-au jucat cu mintea lor şi au terminat prin a 
se simţi neajutoraţi şi lipsiţi de speranţă. 

Partea negativă a profeţiilor auto-împlinite este că 
stabilesc o „buclă mentală” care menţine vii atitudinile 
disperate şipesimiste. Chiar şi unele cărţi populare de 
dezvoltare personală îi fac pe oameni să creadă că, dacă 
provin din cămine destrămate sau familii disfuncţionale, 
vor deveni inevitabil epave emoţionale. Cercetările recente 
au indicat o realitate cu o doză mai mare de optimism. 

Cu tratamentul corect, chiar şi oamenii cu un istoric 
traumatic (dacă nu chiar dătător de fiori) pot trece peste 
experienţele lor nefericite şi le pot lăsa în urmă. 

Prin urmare, fii atent la etichete şi încearcă să 
realizezi că majoritatea problemelor psihice pot fi depăşite. 

Dacă azi înveţi comportamente care te ajută să te 
adaptezi, mâine îţi va fi mai bine, indiferent cât de supărat 
erai ieri. 

112. TULBURĂRILE DE PERSONALITATE 

Ursula făcea de mulţi ani terapie analitică din cauza 
problemelor sale grave de dispoziţie şi în sfera relaţiilor, 
însă terapia nu dăduse rezultate. In cele din urmă, a mers 
în terapie la un alt psihoterapeut, care a diagnosticat-o cu 
tulburare de personalitate borderline. 

— Afecţiunea ta poate fi tratată, însă presupune 
multă muncă din partea ta şi posibil şi medicamente 
psihotropice, i-a spus medicul ei. 

Uşurată, Ursula i-a răspuns: 


— Mă bucur mult să aud că nu eu eram de vină 
pentru că nu-mi reveneam înainte! 

Marea majoritate a problemelor care pot face o 
persoană să solicite sau să urmeze o psihoterapie sunt 
tratabile, cu rate mari de succes. Acestea includ probleme 
precum tulburări de dispoziţie, cum este depresia; 
tulburări anxioase, cum ar fi fobiile, atacurile de panică, 
tulburarea obsesiv-compulsivă şi probleme care ţin de 
stres, cum ar fi tulburarea de stres posttraumatic; 
tulburări alimentare, cum sunt anorexia şi bulimia 
nervosa; problemele sexuale şi chiar şi tulburările 
psihotice, cum este schizofrenia. Oricât de diferite ar fi 
aceste diagnostice, au toate în comun o trăsătură 
importantă - sunt în cea mai mare parte probleme 
tratabile, care răspund la psihoterapii specifice. 

În schimb, două alte categorii de diagnostic, retardul 
mental şi tulburările de personalitate, nu au un prognostic 
la fel de bun. 

Aceste probleme par a fi adânc înrădăcinate fie în 
fiziologia şi funcţionarea creierului (cum este cazul 
retardului mental), fie în caracterul persoanei (cum este 
cazul tulburărilor de personalitate). Nivelul actual de 
dezvoltare a ştiinţei nu le poate oferi la fel de multe 
tratamente eficiente persoanelor cu aceste probleme. 

Deşi e adevărat că unele persoane cu retard mental 
sunt educabile şi pot fi învăţate câteva abilităţi pentru a se 
îngriji singure, în cea mai mare parte nu se poate face 
nimic pentru a reduce deficitul intelectual profund pe care 
îl au aceşti oameni. 

La fel, unele persoane cu tulburări de personalitate 
(TP) au deficienţe grave de caracter, pe care nu le poate 
ameliora eficient nicio terapie disponibilă în prezent. Însă, 
la fel ca în cazul unor persoane cu retard, anumiţi oameni 
cu TP pot învăţa câteva abilităţi esenţiale de adaptare sau 
pentru a se descurca singure, care le pot ajuta să se simtă 
mai bine în lume. În cazurile acestea, terapia focalizată pe 
insight nu va contribui cu mult la reducerea problemelor 
cu care se confruntă indivizii, în vreme ce abordările care 


urmăresc antrenarea abilităţilor ar putea fi de ajutor. 

Trăsătura esenţială a tuturor TP este un tipar de 
comportament inflexibil şi generalizat, de lungă durată, 
stabil şi solid, care deviază de la norma culturală şi duce la 
o tulburare semnificativă sau incapacitare în domeniul 
social, ocupaţional sau în alte arii importante ale 
funcţionării. 

În prezent, specialiştii din domeniul sănătăţii mentale 
recunosc zece tulburări de personalitate distincte: 
paranoidă, schizoidă, schizotipală, antisocială, borderline, 
histrionică, narcisică, evitantă, dependentă şi obsesiv- 
compulsivă (a nu se confunda cu diagnosticul de tulburare 
obsesiv-compulsivă). 

În cazul TP paranoide, tiparul constă în neîncredere 
şi suspiciune; în cazul TP schizoide, e vorba de detaşare 
socială şi emoţii restricţionate; în cazul TP schizotipale 
apar gândurile distorsionate, comportamentul excentric şi 
o capacitate redusă de relaţii apropiate; în cazul TP 
antisociale există un tipar de desconsiderare şi violare a 
drepturilor altora; TP borderline se caracterizează prin 
instabilitate în cadrul relaţiilor, instabilitatea imaginii de 
sine şi a dispoziţiei, şi impulsivitate puternică. 

În cazul TP  histrionice, tiparul se referă la 
emotivitatea excesivă şi căutarea atenţiei, în cazul TP 
narcisice e vorba de grandomanie, nevoia de a fi admirat şi 
lipsă de empatie; TP evitantă e caracterizată de inhibiţie 
socială, sentimente de inadecvare şi hipersensibilitate la 
critici; în cazul TP dependente, este vorba de o nevoie 
excesivă de a fi îngrijit, de a fi supus, despre un 
comportament de agăţare de alrcineva şi frică de separare, 
iar TP  obsesiv-compulsivă este caracterizată de o 
preocupare pentru ordine, perfecţionism şi control, în 
detrimentul flexibilităţii, deschiderii şi eficienţei. (Din nou, 
ultima nu trebuie confundată cu TOC 

tulburarea obsesiv-compulsivă.) 

Dacă ţi se pare că toate acestea sunt confuze, chiar 
aşa şi sunt! 

Cu toate acestea, sistemul de clasificare este util 


profesioniştilor din domeniul sănătăţii mentale când 
încearcă să limpezească complexităţile proceselor psihice 
umane. 

113. IMPORTANŢA CALIBRĂRII INDIVIDUALE 

Tiffany arăta nemaipomenit şi era clar încântată de 
rezultatele programului ei de control al greutăţii şi 
gestionare a stresului, astfel că Nadia a decis să-l încerce 
şi ea. Nu înţeleg, a spus ea exasperată, am urmat cu 
religiozitate acelaşi program, dar pur şi simplu nu ajung 
nicăieri. Care e problema? 

Toate cursurile de introducere în psihologie ne învaţă 
că fiecare om e unic, dar acest fapt important e adesea 
uitat. In consecinţă, găsim tot felul de fapte generale, cifre 
şi statistici care adesea nu au validitate personală. 

De exemplu, toată lumea a văzut graficele tipice care 
ilustrează greutatea ideală în funcţie de înălţime diferite 
structuri osoase. În general, aceste liste împart oamenii în 
categorii cu oase mari, medii şi mici, însă e nevoie de o 
ajustare mult mai fină, deoarece există grade diferite de 
oase mari, oase medii şi oase mici. Ca urmare, numărul 
recomandat pe grafic poate fi prea mic sau prea mare 
pentru anumite persoane. 

Sau să ne gândim la numerele acelea afişate în 
numeroase publicaţii, despre care se crede că măsoară 
nivelul de stres. 

„Moartea partenerului” este în capul listei. 
Presupunerea e că toate căsniciile sunt la fel, că toată 
lumea îşi iubeşte şi ţine la partener în egală măsură şi că, 
prin urmare, oricine ar fi la fel de puternic afectat de 
decesul unui soţ. Din păcate, probabil că am întâlnit cu 
toţii cupluri în care un astfel de eveniment ar fi, probabil, o 
sursă de uşurare, nu una de stres extrem! 

Cum rămâne cu acele cărţi de dietă, care oferă 
exemple de meniuri? După studierea unui plan de dietă 
recomandat, una dintre prietenele noastre a remarcat că, 
dacă ar urma un astfel de regim, s-ar îngrăşa, nu ar slăbi 
un kilogram pe săptămână. 

Avea dreptate. Când a urmat planul, a luat în 


greutate. Rata ei metabolică necesita mult mai puţine 
calorii decât le sunt necesare celor mai mulţi oameni. 

La fel şi în domeniul sănătăţii mentale, numeroşi 
terapeuţi au un regim standard pe care îl aplică oricui. 
Adesea, o formă de tratament care poate da rezultate 
minunate pentru cineva ar putea fi distructivă în cazul tău. 
Un terapeut cu adevărat bun va adapta tratamentul pentru 
a se potrivi unor nevoi specifice, în loc să încerce să te 
potrivească pe tine metodelor sale preferate. 

Sfatul nostru este următorul: nimeni nu e „media”, 
fiecare e unic. 

Asigură-te că nevoile tale personale şi individuale 
sunt luate atent în considerare, inclusiv mâncarea pe care 
o consumi, medicamentele pe care le iei (dacă iei), 
cantitatea de somn şi de odihnă de care ai nevoie, tipul şi 
nivelul de exerciţii care ţi se potrivesc cel mai bine şi aşa 
mai departe. 

Dacă ţi se pare că nu ţi se potriveşte ceva, încearcă 
să consulţi o autoritate care să îţi individualizeze planul de 
tratament. 

Nu presupune că un anumit medicament sau 
tratament trebuie să fie bun pentru tine, pentru că toţi cei 
pe care îi ştii îl consideră nemaipomenit. 

Nu uita de vechea zicală „Câte Mării, atâtea pălării”. 

114. DOUĂ GREŞELI FRECVENTE 

LA LOCUL DE MUNCĂ 

Deşi ştia că e mai degrabă timid, Jim se considera un 
tip deştept, capabil şi apreciat la serviciu, aşa că a fost 
uluit că nu reuşeşte să avanseze la fel de rapid ca unii 
dintre colegii lui. La fel, Andrea avea mare încredere în 
abilităţile ei şi se considera un angajat dedicat şi muncitor, 
aşa că a fost foarte surprinsă şi rănită când şeful ei i-a 
criticat performanţele la serviciu. Majoritatea oamenilor îşi 
petrec mai mult de jumătate din timpul de veghe la 
serviciu. Cei care sunt fericiţi cu serviciul pe care îl au şi 
cu colegii lor sunt cei mai norocoşi. Însă mulţi au necazuri 
inutile. Par să existe două greşeli despre care auzim 
adesea la cabinetele noastre. Prima este ilustrată de 


povestea lui 

Jim (avem în vedere relatarea de la pagina 61, 
„Greşelile pot fi frumoase”). Cazul Andreei o ilustrează pe 
cea de-a doua. 

Jim este o persoană foarte isteaţă şi creativă. 
Gândeşte limpede, e arătos şi are idei originale. A primit 
un post de director şi era nerăbdător să îşi impresioneze 
şefii, în speranţa că va obţine o promovare timpurie. Însă 
la şedinţele de personal şi în cadrul altor grupuri de lucru, 
Jim rareori vorbea fiindcă se temea că nu va fi promovat 
dacă spune ceva greşit, pare prost sau face vreo eroare. În 
consecinţă, când a venit vremea evaluărilor, Jim a fost 
descris ca fiind „lipsit de imaginaţie” şi a sfârşit prin a nu 
fi promovat. Tentativa stupidă a lui Jim de a nu părea prost 
a dat greş. 

În general, e mai bine să vorbeşti, chiar dacă faci 
greşeli sau spui ce nu trebuie. 

Angajatorii îi respectă în general pe angajaţii care 
învaţă din greşeli. Insă nu te comporta ca şi cum ai avea 
toate răspunsurile. 

(Când eşti „nou-venit în cartier”, în primele câteva 
săptămâni, celor mai vechi ar putea să nu le placă o 
atitudine „prea deşteaptă”.) 

Acum să o amintim pe Andrea, care a vorbit la 
şedinţe şi căreia i s-a oferit o promovare. Avea acum în 
subordine treizeci de oameni. Însă Andrea îşi trata oamenii 
de parcă ar fi fost soldaţi din armată. I-a anunţat clar că se 
aşteaptă ca toţi să vină la timp, să respecte pauzele de 
masă şi să nu piardă vremea la cafea. li spiona adesea. 
Subordonaţii ei o considerau pe Andrea o sursă destres şi 
s-au plâns superiorilor. Greşeala Andreei a fost una tipică 
pentru acei manageri ale căror aşteptări sunt prea mari şi 
care nu prea îşi slăbesc angajaţii. 

Din fericire, a dorit şi a putut să se schimbe atunci 
cât au ameninţat-e că o concediază dacă nu se redresează. 
Andrea a învăţat din greşelile ei. 

Dacă pacienţii noştri sunt în vreun fel reprezentativi, 
pare că cei mai nefericiţi oameni la serviciu sunt angajaţii 


timizi, aflaţi la mâna unor şefi solicitanţi şi indiferenti. 
Sperăm că şefii care citesc materialul acesta vor pricepe 
aluzia şi se vor destinde, iar angajaţii lor îşi vor asuma 
riscul de a vorbi deschis! 

115. ALCOOLICII ANONIMI ŞI RECUPERAREA 

RAŢIONALĂ 

După ani de negare, Bernie a recunoscut în cele din 
urmă faţă de sine că avea o problemă cu băutura. Urmând 
sfatul consilierului său, Bernie a început să meargă la 
întâlnirile regulate ale Alcoolicilor 

Anonimi (AA), dar a fost demotivat imediat de 
accentele religioase şi spirituale ale procesului AA. Ştia că 
îşi doreşte sprijin din partea unui grup pentru a-şi învinge 
problema cu băutura, dar părea că nu i se potriveşte 
abordarea celor de la AA. 

In cadrul reliefului vast al problemelor psihice şi de 
sănătate mentală, puţine dificultăţi sunt atât de frecvente 
şi costisitoare ca tulburările legate de abuzul de substanţe, 
dintre care dependenţa de alcool şi abuzul de alcool sunt 
cel mai des întâlnite. Numeroase probleme sociale, cum ar 
fi accidentele rutiere, certurile domestice, absenteismul, 
crimele, sinuciderile, infracțiunile şi problemele medicale, 
pentru a enumera doar câteva, sunt asociate consumului 
excesiv de alcool. 

Într-adevăr, costul pentru societate e uluitor, conform 
estimărilor el fiind de miliarde de dolari anual. Şi totuşi, în 
ciuda impactului său generalizat şi devastator, instituţiile 
de sănătate mentală sunt puse serios la încercare când 
vine vorba de a oferi un tratament eficient pentru 
tulburările asociate alcoolului. 

Vreme de mulţi ani, cea mai cunoscută resursă de 
tratare a dependenţei şi abuzului de alcool a fost Alcoolicii 
Anonimi 

(AA) care are meritul de a fi ajutat milioane de 
oameni. Cu toate acestea, AA nu este pentru toată lumea. 

Unele cercetări au estimat că mai mult de jumătate 
dintre cei care acced la tratament prin AA renunţă rapid şi 
fie recad, fie găsesc alte tratamente. Astfel, ratele 


impresionante de succes cu care se laudă AA se referă la 
mai puţin de jumătate din populaţia autoselectată a 
participanţilor la AA. 

Poate una dintre cele mai des amintite limitări ale AA 
este abordarea sa foarte spirituală şi de tip „mărime 
unică”, în care se pune accentul pe abandonarea 
controlului, alegerii şi responsabilităţii în faţa unei „puteri 
superioare”. De asemenea, adeziunea rigidă la programul 
în doisprezece paşi face minuni în cazul unora, însă mulţi 
oameni care se luptă cu abuzul de alcool şi dependenţa au 
nevoie de un program mult mai flexibil şi individualizat. 

În plus, este deosebit de important să fie tratate 
anxietăţile, depresiile, sentimentele de vinovăţie, de furie 
şi alte emoţii negative care contribuie adesea la problema 
băuturii. 

Din păcate, AA nu face acest lucru, dat fiind că 
misiunea sa este să îi convingă pe oameni să renunţe la 
băutură „în fiecare zi, treptat” şi oferă doar o arenă de 
sprijin pentru atingerea acestui obiectiv, nu terapia 
specifică de care au nevoie numeroşi alcoolici cu 
probleme, pentru a asigura succesul pe termen lung. 
Vedem mulţi clienţi care au de câştigat multe de pe urma 
participării regulate la şedinţele AA, pe lângă terapie. Intr- 
adevăr, sprijinul social, sponsorizarea şi camaraderia pe 
care le oferă AA reprezintă adesea o componentă esenţială 
a recuperării. 

În ultimii ani, au apărut organizaţii alternative 

Autogestionarea şi Pregătirea Raţională  (self- 
Management and 

Raţional Training - SMART) şi Recuperarea Raţională 
(Raţional 

Recovery - RR) - care, asemenea AA, oferă un proces 
de grup de sprijin, însă fără notele spirituale. 

Conferirea de putere personală, alegerea şi 
responsabilitatea constituie aspecte importante ale 
recuperării. 

Spre deosebire de AA, care îi încurajează pe oameni 
să se lase în voia unei „puteri superioare”, RR şi SMART 


sunt puternic ancorate în lumea liberului arbitru şi 
autodeterminării şi îi învaţă pe oameni să ia decizii 
inteligente cu privire la argumentele şi contraargumentele 
consumului de alcool. 

Nu există o abordare singulară care li se potriveşte 
tuturor. 

Noi credem că procesul grupului de sprijin reprezintă 
o parte importantă a recuperării pentru cei mai mulţi 
oameni, însă depinde de fiecare persoană să descopere cei 
se potriveşte cel mai bine. CĂRŢILE DE DEZVOLTARE 
PERSONALĂ: 

CÂTEVA ARGUMENTE PRO ŞI CONTRA 

Carol scana cu privirea rafturile librăriei în căutarea 
a doua cărţi recomandate de terapeutul ei. „E ridicol”, se 
gândea ea. „Dacă sunt atât de bune cărţile astea, atunci nu 
mai am nevoie să mă duc la el şi să dau atâţia bani, iar 
dacă el e atât de bun, la ce mai trebuie să citesc şi cărţile 
astea?” 

Pe piaţă există o cantitate aproape nelimitată de cărţi 
de dezvoltare personală şi în fiecare săptămână apar 
altele. În rândul psihologilor profesionişti, opiniile cu 
privire la beneficiile aduse de acestea variază. Unii 
consideră că sunt inutile, alţii sunt de părere că sunt 
inofensive, iar alţii cred că pot fi extrem de utile. 

Din punctul nostru de vedere, depinde de carte - 
unele sunt excelente, altele sunt mediocre şi mai sunt şi 
unele de-a dreptul periculoase. Câteva edituri înserează un 
avertisment că acea carte nu poate fi folosită în locul 
serviciilor psihologice, medicale sau profesionale şi că 
trebuie apelat la un profesionist competent în cazul în care 
cititorul necesită consiliere. 

Noi suntem de părere că există două piedici majore. 
Prima ar fi că majoritatea cărţilor de dezvoltare personală 
folosesc recomandări vagi şi generale, care nu îi permit 
cititorului să pună sfaturile în aplicare. A doua obiecţie 
este cu mult mai gravă. Multe cărţi sfârşesc prin a da vina 
pe victimă şi a face oamenii să se simtă vinovaţi pentru că 
au probleme. Să cităm un exemplu tipic pentru primul tip 


de neajuns. 

„Schimbă modul în care priveşti eşecul” este sfatul 
dat de o carte. Acest aşa-zis expert continuă explicând că 
oamenii care învaţă din eşecuri şi apoi merg mai departe 
sunt mai sănătoşi şi mai fericiţi decât cei care nu o fac. 
Sigur că toată lumea ştie asta! ă 

Întrebarea este cum poţi aplica asta? În mod similar, 
o altă carte de dezvoltare personală recomandă să „Intri în 
legătură deplină cu sentimentele tale”. Autorul arată că 
avem tendinţa de a înghesui atât de multe activităţi în 
viaţa noastră de zi cu zi, încât nu mai ajungem la esenţa 
sentimentelor noastre reale. Afirmă că ar trebui să 
mergem la sursa durerii noastre psihice studiindu-ne 
emoţiile. Se pot aduce două obiecţii: (1) a te pune în 
contact cu propriile sentimente (indiferent ce ar însemna 
asta de fapt) poate fi adesea mai degrabă perturbator 
decât de ajutor şi (2) autorul nu oferă nicio indicație 
pentru modul în care îi putem urma recomandarea. 

Acum să vorbim despre a doua critică - aspectul 
extrem de periculos al anumitor cărţi de dezvoltare 
personală - cele care îi fac pe oameni să se simtă vinovaţi 
că au probleme sau chiar că ajung să aibă afecţiuni 
medicale. „Tu îţi conduci viaţa” spune o astfel de carte, „şi 
tu stabileşti exact ce ţi se va întâmpla”. Astfel, chiar dacă o 
persoană e implicată într-un accident de circulaţie, 
conform unora dintre aceşti autori, accidentul a fost 
orchestrat de persoana respectivă. Asemenea afirmaţii 
false şi extreme sunt nocive. 

În general, folosim cărţile de dezvoltare personală în 
completarea terapiei. Folosite alături de consiliere 
psihologică, anumite cărţi pot fi foarte utile. Dacă o 
imagine face cât o mie de cuvinte, nicio carte nu face cât o 
mie de şedinţe, dar unele dintre ele pot grăbi lucrurile 
vreme de zece - douăzeci de şedinţe. 

(Merită observat că nu ştim ca această carte să fie 
ținta unor critici similare. Totuşi, intenţia noastră aici a 
fost să oferim discuţii succinte - „într-un minut” - despre o 
varietate de probleme psihice şi soluţiile acestora. Nu am 


făcut nicio încercare de a ne deghiza opiniile sau de a 
prescrie tratament pentru probleme specifice. Tocmai 
fiindcă problemele psihice omeneşti sunt individuale şi 
complexe, am sugerat adesea solicitarea ajutorului unui 
profesionist calificat.) 

Lecturi recomandate 

Pe lângă cărţile pe care le-am menţionat în diverse 
locuri de-a lungul acestui text, mai există alte câteva 
materiale pe care le recomandăm. 

Pentru o privire de ansamblu asupra întregului 
spectru al tulburărilor psihice, cartea noastră favorită este 
scrisă de G.C. 

Davidson şi J.M. Neale (1994), Abnormal Psychology 
(ed. a 6-a), publicată de John Wiley and Sons, New York. 

După părerea noastră, cele mai bune cărţi despre 
terapia comportamentală raţional-emotivă sunt ediţiile 
revizuite şi actualizate ale cărţii lui A. Ellis (1994), Reason 
and emotion in psychoterapy, publicată de Birch Lane 
Press, şi a lui W. Dryden 

(1995), Brief raţional-emotive behavior therapy, 
publicată de John 

Wiley and Sons, New York. 

Recomandăm cu căldură incisiva lucrare, academică 
dar populară, a lui M.E.P Seligman (1993) What you can 
change & what you can't, publicată de Alfred A. Knopf, 
New York. 

Una dintre cele mai bune cărţi generale de 
dezvoltare personală pentru înlăturarea obiceiurilor 
proaste este scrisă de J.O. 

Prochaska, J.C. Norcross şi C.C. DiClemente (1994) 
Changing for good, publicată de Avon Books, New York. 
Cartea noastră favorită despre înțelegerea şi depăşirea 
depresiei este scrisă de H.H. Bloomfield şi P. McWilliams 
(1994) How to heal depression, publicată de Prelude Press, 
Los Angeles. 

Cartea lui A. Fay (1994) PQR: prescription for a 
quality relations hip (epuizată la data la care scriem aceste 
rânduri, dar disponibilă în numeroase biblioteci) este o 


carte minunată pentru oricine doreşte să Îşi 
îmbunătăţească mariajul sau să îşi potenţeze relaţiile 
interpersonale. 

Lucrarea lui B. Zilbergeld (1992) The new male 
sexuality, publicată de Bantam Books, New York, este cel 
mai bun material despre sexualitatea masculină scris până 
acum. (Ambele sexe pot afla multe din cartea aceasta.) 

Fără modestie, apreciem ca fiind valoroasă cartea 
noastră 

Don't believe it for a minute! de A.A. Lazarus, C.N. 
Lazarus şi A. 

Fay (1993) care spulberă patruzeci de idei toxice, 
precum şi a cărţii anterioare a lui A.A. Lazarus (1985), 
Marital myths, ambele publicate de Impact Publishers. 

De asemenea, suntem încântați că lucrarea lui A.A. 
Lazarus şi A. Fay I can if I want to, publicată pentru prima 
dată în 1975, a fost reeditată de Quill (William Morrow) în 
1992. 

Cabinete de psihologie. 

— Exactitatea datelor revine psihologilor titulari ai 
acestor cabinete. 

CENTRUL DE PSIHOLOGIE ŞI PSIHOTERAPIE 
PLOIEŞTI 

Psiholog: CARMEN BONTIAŞ 

Servicii oferite: consiliere psihologică, psihoterapie 
individuală pentru adulţi, psihoterapie pentru copii şi 
adolescenţi, psihoterapie de cuplu, psihoterapie de familie, 
psihologie clinică, evaluare psihologică, logopedie, terapie 
ABA, art terapie, psihologia muncii, psihologia 
transporturilor, psihooncologie, grupuri support 

Telefon: 0722 368 006 

E-mail: psihologie ploieşti(Oyahoo.com 

Adresa cabinet: Str. Vaslui, nr. 29 

Judeţ/Oraş: Prahova/Ploieşti 

CABINET INDIVIDUAL DE PSIHOLOGIE ŞI 
PSIHOTERAPIE 

Psiholog: CAMELIA ANCA BACIU 

Servicii oferite: consiliere psihologică, psihoterapie, 


dezvoltare personală, facilitare grupuri, training 

Telefon: 0722 774 583 

E-mail: camyanca. baciu gmail.com 

Adresa cabinet: Bd. Ion Mihalache, nr. 109, al. 13 A, 
ap. 29, sector 1 

Oraş: Bucureşti 

CABINET DE PSIHOTERAPIE IOANA MONICA 
CIOLAN 

Psiholog: IOANA MONICA CIOLAN 

Servicii oferite: psihoterapie individuală (copii, 
adolescenți, adulți), psihoterapie de cuplu şi familie, 
dezvoltare personală, hipnoză 

Telefon: 0740 990 300 

E-mail: Ioana. monica. ciolan ogmail.com 

Web: https://www.facebook.com/pages/ 

Cabinet-Individual-de-Psihologie-Ciolan-loana 
Monica/356024991202422 

Adresa cabinet: B-dul Carol I, nr. 26-28 

Judeţ/Oraş: Iaşi/laşi 

CABINET INDIVIDUAL DE PSIHOTERAPIE 

MAGDALENA CIUCĂ 

Psiholog: MAGDALENA CIUCĂ 

Servicii oferite: consiliere şi psihoterapie 
experienţială şi a unificării centrată pe adult-copil-cuplu- 
familie 

Telefon: 0726 201 149 

E-mail: ciucam7/(Ogmail.com 

Adresa cabinet: Str. Johanes Kepler, nr. 2, al. 2, se A, 
ap. 38, sector 2 

Oraş: Bucureşti 

CABINET DE PSIHOTERAPIE - ÎNTREABĂ UN 
PSIHOLOG 

Psiholog: RADU NICOLAE COCEA 

Servicii oferite: managementul stresului, 
psihoterapie, coaching 

Telefon: 0744 438 489 

E-mail: Raduintreabă-un-psiholog.ro 

Adresa cabinet: Str. Traian, nr. 187 - 189 


Oraş: Bucureşti 

CABINET INDIVIDUAL DE PSIHOLOGIE 

RAISA CONSTANTINESCU 

Psiholog: RAISA CONSTANTINESCU 

Servicii oferite: psihanaliză, psihoterapie 
psihanalitică, consiliere psihologică, psihologie clinică 

Telefon: 0744 384 484 

E-mail: raisaconstantinescu(Oyahoo.com 

Adresă cabinet: zona Podul Grant - Str. Turda, sector 


Oraş: Bucureşti 

CABINET INDIVIDUAL DE PSIHOLOGIE VIOLETA 
PECICAN 

Psiholog: VIOLETA PECICAN 

Servicii oferite: psihologie clinică, psihoterapie, 
formare în psihoterapie - psihodrama clasica 

(ARPSIC) 

Telefon: 0749 091 157 

E-mail: violetapecican(Qyahoo.com 

Adresa cabinet: str. Ion Vidu, nr. 4, ap. 3 

Judeţ/Oraş: Arad/Arad 


